സ്‌പോര്‍ട്‌സ് മലയാളം: 2008\nPosted by viswanath k at 11:52 PM2comments:\nഇന്ത്യ-ധോനി = ?\nയുവരാജ സിങ്‌് ഏകദിന ക്രിക്കറ്റില് ഓസ്‌ട്രേലിയക്കാരന് മൈക്കല് ബെവന് ശേഷം അവതരിച്ച ഏറ്റവും മികച്ച ബാറ്റ്‌സ്‌മാനാണെന്ന് പറഞ്ഞത് യുവിയുടേയോ ഇന്ത്യന് ക്രിക്കറ്റ് ടീമിന്റേയോ കടുത്ത ആരാധകര് മാത്രമല്ല. ക്രിക്കറ്റ് എന്ന ഗെയിമിനെ തലനാരിഴ കീറി പരിശോധിക്കാന് പ്രാപ്‌തരായ വിഖ്യാത കളിയെഴുത്തുകാരും ഇന്ത്യക്കാരും വിദേശികളുമായ മുന് ക്രിക്കറ്റ് താരങ്ങളും ഈ യുവരാജ് ഫാന്‍സ് അസോസിയേഷനില് ഉള്‍പ്പെടുന്നു. പക്ഷെ പലപ്പോഴും അവര് യുവിയെ കുറിച്ച് ഇങ്ങനെ നല്ല വാക്കുകള് പറഞ്ഞ് നാക്കെടുടുക്കുമ്പോഴേക്ക് കാണാം തുടര്‍ച്ചയായി നാലോ അഞ്ചോ മല്‍സരങ്ങളില് അയാള് ഇരട്ട അക്കം കാണാതെ പുറത്താവുന്നത്. അപ്പോള് കടുത്ത വിമര്‍ശനങ്ങളുമായി ക്രിക്കറ്റിലെ ക്ലാസിക്ക് ശൈലിയുടെ വക്താക്കളായ മറ്റു ചിലര് രംഗത്തെത്തും. അടുത്ത മല്‍സരത്തില് യുവരാജിന്റെ ബാറ്റില് നിന്ന് ആറു സിക്‌സറുകള് പ്രവഹിക്കും. ആ മാച്ചിലും അതിനടുത്ത മാച്ചിലും സെഞ്ച്വറി. തുടരെ ആറു മാച്ചുകളില് യുവിയുടെ മികവില് ഇന്ത്യന് ടീം ജയിക്കും.സത്യത്തില് യുവിയുടെ ഈ തലതിരിഞ്ഞ സ്വഭാവമാണ് ഇന്ത്യന് ടീമിനുമുള്ളത്. ഒന്നു പൊരുതി നോക്കുക പോലും ചെയ്യാതെ തുടരെ മല്‍സരങ്ങള് തോല്‍ക്കും. ഒരാഴ്‌ചയേ കഴിഞ്ഞിട്ടുണ്ടാവൂ. അവര് ലോക ചാമ്പ്യന് മാരെ തുടരെ കീഴടക്കും. വിദേശ മണ്ണില് കൂറ്റന് സ്‌കോറുകള് പിന്തുടര്‍ന്ന് തുടരെ ജയിച്ച് റെക്കോര്‍ഡിടൂം. നാലു ദിവസം കഴിഞ്ഞാല് ലോകത്തെ ഏറ്റവും ദുര്‍ബലരായ ടീമിനോട് തോല്‍ക്കും. ആയതിനാല്, ഇന്ത്യന് ക്രിക്കറ്റ് ടീമിനെ കുറിച്ച് എന്ത് പറയുമ്പോഴും രണ്ടുവട്ടമല്ല, ഒരു നാല് വട്ടം നന്നായി ആലോചിച്ചു കൊള്ളുക. കാരണം ഇന്ന് പറഞ്ഞത്/എഴുതിയത് നാളെ തന്നെ നിങ്ങള്‍ക്ക് വിഴുങ്ങേണ്ടി വരും. എല്ലാ കളികളിലും മിക്ക ടീമുകളും കളിക്കാരും ഇങ്ങനെയല്ലേ , ജയവും തോല്‍വിയും മാറി മാറി അവര്‍ക്കും ഉണ്ടാവാറില്ലേ, അതിനെയല്ലേ ഫോം എന്ന് നമ്മള് പരയുന്നത് ? ശരിയാണ് ഫോം അഥവാ പ്രകടന മികവ് എന്നത് സ്‌പോര്‍ട്‌സില് പ്രത്യേകിച്ചും ക്രിക്കറ്റില് ഒരു യാഥാര്‍ത്ഥ്യമാണ്. ഫോം നഷ്ടപ്പെട്ട ബാറ്റ്‌സ്‌മാന്‍മാര് തിരിച്ചുവരവിന് വേണ്ടി കഠിനാദ്വാനം ചെയ്യുന്നതിനെ കുറിച്ചെല്ലാം എത്രയോ തവണ എഴുതികഴിഞ്ഞതാണ്. ഇത് കുറേയേറെ ശാരീരികവും, അതിലേറെ മാനസികവുമായ ഒരു പ്രതിഭാസമാണെന്ന് ആധുനിക കായിക ശാസ്‌ത്ര വിധഗ്‌ദര് വിലയിരുത്തുന്നു. എന്നാല് ഇന്ത്യന് ടീമിന്റേയും യുവരാജ് ഉള്‍പ്പെടെയുള്ള കളിക്കാരുടേയും ഓരോ മല്‍സരത്തിലേയും പ്രകടനം കാണുമ്പോള് ഇതിനെ കേവലം ഫോം എന്ന ശീര്‍ഷകത്തിന് കീഴില് വിലയിരുത്താനാവുമോയെന്നത് സംശയമാണ്. പ്രകടനത്തിലെ സ്ഥിരതയില്ലായ്‌മയില് ഇന്ത്യന് മറ്റേത് ടീമുകളേയും അതിശയിപ്പിക്കുന്ന രീതിയിലാണ് ഇന്ത്യന് ടീം. വിജയത്തില് നിന്ന് പരാജയത്തിലേക്ക് വഴുതാനും വീഴ്‌ചയില് നിന്ന് ഉയിര്‍ത്തെഴുന്നേല്‍ക്കാനും മറ്റേത് ടീമുകളേക്കാളും കുറച്ച് സമയമേ വേണ്ടൂ നമ്മുടെ നമ്മുടെ പ്രിയപ്പെട്ട ക്രിക്കറ്റ് ടീമിന്. ഇക്കാര്യത്തില് രാജാക്കന്‍മാരെന്ന് വിലയിരുത്തപ്പെട്ടിരുന്ന പാകിസ്‌താന് പോലും ഇക്കാര്യത്തില് ഇന്ത്യയേക്കാള് പിറകിലാണെന്ന് കണക്കുകള് പരിശോധിച്ചാല് മതിയാകും. കണക്കുകള് ന്നെു പറയുമ്പോള് പിന്നോട്ട് പോയി 1983 തൊട്ടുള്ള കണക്കുകള് തന്നെ നോക്കണം. അന്ന് ലോകത്തെ മുഴുവന് വിസ്‌മയിപ്പിച്ച് ലോക കിരീടം ചൂടിയ കപിലിന്റെ ടീം ലോകകപ്പില് ഫൈനലിലും ഗ്രൂപ്പ് മല്‍സരത്തിലുമായി രണ്ടു തവണ മുന് വര്‍ഷങ്ങളിലെ ലോക ചാമ്പ്യന്‍മാരും അന്ന് ലോകക്രിക്കറ്റിലെ പ്രതിയോഗകളില്ലാത്ത രാജാക്കന്‍മാരുമായിരുന്ന വെസ്റ്റിന്‍ഡീസിനെ കീഴടക്കിയിരുന്നു. മാലങ്ങള്‍ക്കുള്ളില് ഇന്ത്യയില് പര്യടനത്തിന് വന്ന വെസ്റ്റിന്‍ഡീസ് ഇന്ത്യയെ ഏകദിന പരമ്പരയില് തകര്‍ത്ത് അമ്മാനമാടി. അഞ്ച് മാച്ചുകളുള്ള പരമ്പരയില് അഞ്ചിലും ഇന്ത്യ തോറ്റു ! ഇതിന് ശേഷം ഇങ്ങോട്ട് ഇന്ത്യന് ക്രിക്കറ്റ് ടീമിന്റെ റെക്കോര്‍ഡുകള് പെട്ടെന്നുള്ള ഉയര്‍ച്ചകളും വീഴചകളും നിറഞ്ഞതാണ്. ഈയൊരു സവിശേഷ പ്രവണത ഇന്നും തുടരുന്നു. ഇതിന്റെ കാരണങ്ങള് അന്വേഷിച്ച് നമ്മുടെ ക്രിക്കറ്റ് പണ്ഡിറ്റുകളും സെലക്‌റ്റര്‍മാരും ഏറെ ഉറക്കമിളിച്ചതാണ്. അതിന് ലഭ്യമായ ഏറ്റവും വിശ്വായ യോഗ്യമായ ഉത്തരം മനശാസ്‌ത്രപരമായ സവിശേഷതകളാണ് ഇതിന്റെ കാരമമെന്നതാണ്. ഇന്ത്യന് ടീമിനെ സഹായിക്കാന് ഇവിടെയെത്തിയ വിദേശികളായ പരിശീലകരും മനശാസ്‌ത്ര വിധഗ്‌ദരുമെല്ലാം ഈയൊരു പ്രശ്‌നത്തില് ഊന്നിയാണ് ഗവേഷണം നടത്തിയത്. പക്ഷെ പ്രശ്‌നമായി തന്നെ അവശേഷിക്കുന്നു. ഈ കാര്യങ്ങള് മനസ്സില് വെച്ച്വേണം ഇന്ത്യന് ടീമിന്റെ വിജയങ്ങളേയും വീഴ്‌ചകളേയും വിലയിരുത്താന്. ഓരോ കാലഘട്ടത്തിനും അനുയോജ്യരായ പ്രതിഭയുള്ള ക്രിക്കറ്റര്‍മാരെ ഉദ്‌പാദിപ്പിക്കുന്നതില് എന്നും മുമ്പന്തിയിലാണ് ഇന്ത്യ വ്യക്തിഗത ക്രിക്കറ്റിലെ വ്യക്തിഗത റെക്കോര്‍ഡുകള് പരിശോധിച്ചാല് തന്നെ അത് വ്യക്തം. പക്ഷെ നിര്‍ണായക മല്‍സരങ്ങളില് കളിക്കാനിറങ്ങുമ്പോള് തങ്ങളുടെ പ്രതിഭയോട് നീതി പുലര്‍ത്താന് കഴിയാതെ പോവുന്നു. സച്ചിന് തെണ്ടുല്‍ക്കര് പോലും ഈ മാനസിക ദൗര്‍ബല്യത്തിന് കീഴ്‌പ്പെട്ടിരിക്കുന്നു. സ്ഥിരമായ ഏകദിന ടൂര്‍ണമെന്റുകളുടെ ഫൈനലില് ഇന്ത്യ വീമു പോവുന്നതിന് മറ്റ് കാരണങ്ങള് അന്വേഷിക്കേണ്ടതില്ല.ഇനി ഈയൊരു ദൗര്‍ബല്യത്തില് നിന്ന് അല്‍പ്പമെങ്കിലും മുക്തരായ മൂന്നോ നോലോ പേരുകള് പറയാന് ആവശ്യപ്പെട്ടാല്? എണ്‍പതുകള്‍ക്ക് ശേഷമുള്ള ഇന്ത്യയുടെ കളികള് വിലയിരുത്തികൊണ്ട് പറയാം. കപില്‍ദേവ്, വീരേന്ദര് സെവാഗ്, ധോനി. ഈ മൂന്നുപേരും ഇന്ത്യന് ക്രിക്കറ്റിന്റെ ക്ലാസിക് ഭുമികയില് നിന്ന് ഉരുവം കൊണ്ടവരല്ല. ഇന്ത്യന് ക്രിക്കറ്റ് കറങ്ങി കൊണ്ടിരുന്ന വിരലിണ്ണാവുന്ന നഗരങ്ങള്‍ക്ക് പുറമെ നിന്ന് ഉയര്‍ന്നു വന്ന ഗ്രാമീണരായ ക്രിക്കറ്റര്‍മാരാണ് താനും. (ഗ്രാമീണര്‍ക്ക് ധൈര്യവും മനക്കട്ടിയും കൂടുമെന്ന് കവിവാക്യം.) ഇപ്പോള് ശ്രീലങ്കക്കെതിരായ ഏകദിന പരമ്പരയില് ഇന്ത്യ നേടിയ വിജയം തീര്‍ച്ചയായും ധോനിയുടെ വിജയമായി വേണം വിലയിരുത്താന്. സച്ചിനും സെവാഗും പരിക്കു മൂലം പിന്‍മാറിയിരുന്നു. ഗൗതം ഗംഭീറും യുവരാജും അമ്പേ പരാജയമായി എന്നിട്ടും ഇന്ത്യ ഒരു മല്‍സരം ബാക്കി നില്‍ക്കെ തന്നെ പരമ്പര ജയിച്ചു. ആദ്യം മല്‍സരത്തില് തോറ്റ് പിന്നില് നിന്ന ശേഷം , ഇനിയും ഇന്ത്യന് ബാറ്റ്‌സ്‌മാന്‍മാര് മൊത്തത്തില് തന്നെ പരിഹരിച്ചിട്ടില്ലാത്ത അജാന്ത മെന്‍ഡിസ് എന്ന "സുഡോകു" വിനെ അതിജീവിച്ച് ധോനി ടീമിനെ വിജയ തീരത്തെത്തിച്ചു. ജയിച്ച മല്‍സരങ്ങളിലെല്ലാം ബാറ്റ് കൊണ്ട് ധോനിയുടെ കാര്യമായ സംഭാവനയുണ്ട്. ഒപ്പം ക്യാപ്‌റ്റനെന്ന നിലയിലും ധോനി ഈ ജയത്തില് നിരാണായക പങ്കു വഹിച്ചു.സച്ചിന് തെണ്ടുല്‍ക്കറുമായി തട്ടിച്ചു നോക്കുമ്പോള് എത്രയോ നിസ്സാരനായ ബാറ്റ്‌സ്‌മാനാണ് ധോനി. പക്ഷെ താരമൂല്യത്തിലും ആരാധകരുടെ എണ്ണത്തിലുമെല്ലാം സച്ചിനെ മറികടന്ന് ഇഈന്ത്യന് ക്രിക്കറ്റിന്‍രെ പ്രതീകമായി മാറുന്നതിന്റെ സൂചന ഇപ്പോഴേ ധോനി നല്‍കി കഴിഞ്ഞു. വിശുദ്ധരായ ദൈവങ്ങളേക്കാള് പലപ്പോഴും നമുക്ക് ഇഷ്ടം തോന്നുക നമുക്ക് വേണ്ടി പടവെട്ടി ജയിക്കുന്ന പോരാളികളെയാവും.\nPosted by viswanath k at 2:38 AM6comments:\nഒരു വര്‍ഷം മുമ്പ് അന്നത്തെ ഇന്ത്യന് കോച്ച് ഗ്രെഗ് ചാപ്പല് ഇന്ത്യന് ക്രിക്കറ്റ് കണ്‍ട്രോള് ബോര്‍ഡിന് നല്‍കിയ റിപ്പോര്‍ട്ടില് സുരേഷ് കുമാര് റൈനയെ കുറിച്ച് ശ്രദ്ധേയമായ ചില പരാമര്‍ശങ്ങള് നടത്തിയിരുന്നു. ഭാവിയില് ഇന്ത്യന് ബാറ്റിങ്ങിന്റെ നെടുംതൂണാവേണ്ട കളിക്കാരനെന്നായിരുന്നു റൈനയെ കുറിച്ച് ചാപ്പലിന്റെ വിലയിരുത്തല്. ഇന്ത്യക്ക് വേണ്ടി കളിച്ച ആദ്യ മല്‍സരങ്ങളില് മികച്ച പ്രകടനം കാഴ്‌ചവെച്ച റൈന പക്ഷെ വലിയ സ്‌കോറുകള് കണ്ടെത്തുന്നതില് പരാജയപ്പെട്ടു. ചാപ്പല് ഇന്ത്യന് ടീമിന്റെ പരിശീലന സ്ഥാനത്ത് നിന്ന് മാറി അധികം കഴിയുന്നതിന് മുമ്പ് റൈന ടീമില് നിന്ന് പുറത്താവുകയും ചെയ്‌തു. ഇപ്പോള് ആറു മാസത്തിന് ശേഷം ഈ ഉത്തര്‍പ്രദേശുകാരന് ടീമിലേക്ക് തിരിച്ചെത്തുന്നത് ഇന്ത്യന് പ്രീമിയര് ലീഗില് ചെന്നൈ സൂപ്പര് കിങ്‌സിന് വേണ്ടി കളിച്ച മികച്ച ഇന്നിങ്‌സുകളുടെ പിന്‍ബലത്തിലാണ്. ഈ രണ്ടാം വരവില് റൈന ചാപ്പല് തന്നെ കുറിച്ച് നടത്തിയ പരാമര്‍ശത്തിന്റെ പൊരുള് എന്തായിരുന്നുവെന്ന് തെളിയിച്ചുകൊണ്ടിരിക്കുകയാണ്. ഇപ്പോള് പാകിസ്‌താനില് നടക്കുന്ന ഏഷ്യാകപ്പില് ഇന്ത്യ കളിച്ച മൂന്നു മല്‍സരങ്ങളില് രണ്ടു സെഞ്ച്വറിയുള്‍പ്പെടെ 301 റണ്‍സ് റൈന നേടിക്കഴിഞ്ഞു. ഇതില് രണ്ടു മാച്ചുകളില് വമ്പന് സ്‌കോറുകള് പിന്തുടരവെ, തുടക്കത്തില് ടീമിന് വിക്കറ്റ് നഷ്ടമായ അവസ്ഥയില്, അതായത് സമര്‍ദ്ധ ഘട്ടത്തില് പൊരുതി ടീമിനെ വിജയത്തിലേക്ക് നയിക്കുകയായിരുന്നു. ഉജ്വല ഫോമില് റൈനയുടെ രണ്ടാംവരവ് ഏകദിന മല്‍സരങ്ങളില് ഇന്ത്യന് ബാറ്റിങ് നിരയുടെ ആഴം വര്‍ധിപ്പിക്കുന്നു. ഓപ്പണര് ഗൗതം ഗംഭീര് സമീപ കാലത്ത് പ്രകടമാക്കുന്ന ഫോമും ക്ലാസും ഇന്ത്യയെ വിജയികളുടെ സംഘമാക്കി തീര്‍ക്കുന്നതില് നിര്‍ണായക പങ്ക് വഹിച്ചിട്ടുണ്ട്. ഒപ്പം വീരേന്ദര് സെവാഗ്, ഓസ്‌ട്രേലിയക്കാരന് ബെവന് രംഗമൊഴിഞ്ഞതിന് ശേഷം ഏകദിന ക്രിക്കറ്റില് ഇന്ന് ലോകത്തെ തന്നെ ഏറ്റവും മികച്ച ബാറ്റ്‌സ്‌മാന് എന്ന പദവിക്ക് ആന്‍ഡ്രൂ സൈമണ്ട്‌സുമായി മല്‍സരിച്ചുകൊണ്ടിരിക്കുന്ന യുവരാജ് സിങ്, മഹേന്ദ്ര സിങ് ധോനി, സാങ്കേതിക മികവിന്റെ കാര്യത്തില് ഇവരെയെല്ലാം കവച്ചു വെക്കാന് പ്രാപ്‌തനാണെന്ന് ക്രിക്കറ്റ് വിധഗ്‌ദര് വിലയിരുത്തുന്ന രോഹിത് ശര്‍മ.... ഈയൊരു ബാറ്റിങ് നിര ക്ലിക്ക് ചെയ്‌തുകഴിഞ്ഞെന്ന സൂചനയാണ് ഏഷ്യാകപ്പ് നല്‍കുന്നത്. ഏഷ്യാകപ്പിലും അതിന് മുമ്പ് നടന്ന കിറ്റ്‌പ്ലൈ കപ്പിലുമായി ജൂണ് മാസത്തില് കളിച്ച ആറു മാച്ചുകളില് ഇന്ത്യ നേടിയ സ്‌കോറുകള് നോക്കുക.(പട്ടിക കാണുക)മൊത്തം 269 ഓവറില് 32 വിക്കറ്റ് നഷ്ടത്തില് 1802 റണ്‍സ് ഈ മാച്ചുകളില് നിന്ന് ഇന്ത്യ നേടി. ഒരു ഓവറില് ശരാശരി 6.69 റണ്‍സ് ! രണ്ട് വര്‍ഷം മുമ്പ് വരെ ഇന്ത്യന് ബാറ്റിങ്ങിന്റെ നെടുംതൂണുകളായിരുന്ന സച്ചിന്, സൗരവ്, ദ്രാവിഡ് എന്നിവര് ഇല്ലാതെയാണ് ഇന്ത്യഇപ്പോള് കളിക്കുന്നത് എന്നും ഓര്‍ക്കണം. ഓസ്‌ട്രേലിയയില് കളിച്ച ബെന്‍സന് ആന്റ് ഹെഡ്‌ജസ് ചാമ്പ്യന്‍ഷിപ്പിലെ മല്‍സരങ്ങള് ഉള്‍പ്പെടെ ഫിബ്രവരി പത്തിന് ശേഷം കളിച്ച 14 മാച്ചില് പത്തും ഇന്ത്യ ജയിച്ചു. അവസാനമായി കളിച്ച9മാച്ചില് എട്ടും ധോനിയുടെ ടീം ജയിച്ചു.ഓകദിന ക്രക്കറ്റിന് തികച്ചും അനുയോജ്യനായ മികച്ച അറ്റാക്കിങ് ബാറ്റ്‌സ്‌മാന് എന്ന് തെളിയിച്ചുകഴിഞ്ഞ റോബിന് ഉത്തപ്പക്ക് അവസാന ഇലവനില് സ്ഥാനം കണ്ടെത്താനാവാതെ പുറത്തിരിക്കേണ്ടി വരുന്നു. ഇന്ത്യന് പ്രീമിയര് ലീഗിലൂടെ ഇന്ത്യന് ടീമിലേക്ക നടന്നു കയറിയ യൂസഫ് പഠാനും പരിമിതമായേ അവസരങ്ങള് ലഭിക്കുന്നുള്ളൂ. തീര്‍ന്നില്ല, ഇന്ത്യക്ക് വേണ്ടികളിച്ചപ്പോഴെല്ലാം മികവു പുലര്‍ത്തിയ ദിനേഷ് കാര്‍ത്തിക്, ഐ പി എല്ലില് തകര്‍പ്പന് പ്രകടനം കാഴ്‌ചവെച്ച മുന് ഇന്ത്യന് താരം വേണുഗോപാല് റാവു, ശിഖര് ധവാന്, അസ്‌നോദ്‌കര് തുടങ്ങി അന്താരാഷ്ട്ര മല്‍സരങ്ങളില് മികവു കാട്ടാന് ശേഷിയുള്ള എത്രയോ യുവാക്കള് പുറത്തിരിക്കുന്നു. അവരോട് നീതി കാണിക്കാന് ബി സി സി ഐയും ടീം മാനേജ്‌മെന്റും ചില കാര്യങ്ങള് ചെയ്യേണ്ടതുണ്ട്. ഇന്ത്യക്ക് തുടരെ ടൂര്‍ണമെന്റുകള് കളിക്കേണ്ടി വരുന്ന സാഹചര്യത്തില് ഈ കളിക്കാര്‍ക്ക് മാറി മാറി അവസരം നല്‍കുക. എന്നതാണ് പ്രാഥമികമായ പ്രതിവിധി. മുമ്പ് ഓസ്‌ട്രേലിയയില് നടന്ന ചില ഏകദിന ചാമ്പ്യന് ഷിപ്പുകളില് അവര് സീനിയര് ടീമിന് ഒപ്പം തന്നെ അവരുടെ എ ടീമിനേയും കളിപ്പിച്ചിരുന്നു. ഈയൊരു ഫോര്‍മുല ഇന്ത്യക്കിപ്പോള് അനായാസം പരീക്ഷിക്കാവുന്നതേയുള്ളൂ. അന്താരാഷ്ട്ര ക്രിക്കറ്റ് സംഘടനയില്(ഐ സി സി) ഇന്ത്യക്കുള്ള സ്വാധിന ശക്തി വിനിയോഗിക്കേണ്ടത് ഇങ്ങനെയുള്ള കാര്യങ്ങള്‍ക്കാവണം. നമുക്ക് തിരിച്ച് ഏഷ്യാകപ്പിലേക്ക് വരാം. ഈ വരികള് എഴുതുമ്പോള് ചാമ്പ്യന്‍ഷിപ്പിലെ സൂപ്പര്‍ലീഗ് മല്‍സരങ്ങള് പുരോഗമിക്കുന്നതേയുള്ളൂ. ഇന്ത്യന് ക്യാപ്‌റ്റന് ധോനി ഓരോ മല്‍സരം കഴിയും തോറും ടീമിനു മേല് തനിക്കുള്ള സ്വാധിനവും നിയന്ത്രണവും കൂടുതല് ബലപ്പെടുത്തിവരുന്നു എന്നത് ശൂഭ സൂചനയാണ്. എത്ര വേഗത്തിലാണ്, ഏകദിന ക്രിക്കറ്റില് ഇന്ത്യക്ക് ലഭിച്ച മികച്ച ക്യാപ്‌റ്റന്‍മാരുടെ ഗണത്തില് ധോനി ഇടം പിടിച്ചത്. അതേസമയം പാക് ക്യാപ്‌റ്റന് ഷോയിബ് മാലിക്കിനെ സംബന്ധിച്ചിടത്തോളം അനുദിനം കാര്യങ്ങള് വഷളായി വരുന്നു. പാക് ക്രിക്കറ്റില് ഇന്നും ഏറ്റവും സ്വാധീനശക്തിയുള്ള ശബ്ദത്തിന് ഉടമയായ ഇമ്രാന്‍ഖാന് ക്യാപ്‌റ്റന് എന്നതിനും ഇപ്പുറം ഒരു ബാറ്റ്‌സ്‌മാന് എന്ന നിലയില് തന്നെ മാലിക്കിനെ ടീമില് നിലനിര്‍ത്തുന്നതിന്റെ സാംഗത്യം ചോദ്യം ചെയ്‌തുകൊണ്ട് രംഗത്ത് വന്നിരിക്കുകയാണ്. ഈ ഏഷ്യാകപ്പ് മാലിക്കിനെ സംബന്ധിച്ചിടത്തോളം ഏറ്റവും നിര്‍ണായകമാണ്.\nPosted by viswanath k at 11:39 PM No comments:\nപ്രീമിയര് ലീഗിന്റെ ഫൈനല് മല്‍സരത്തിനിടെ ഗ്യാലറിയില് ഉയര്‍ത്തികാണിച്ച ഒരു ബാനര് ഇങ്ങനെയായിരുു. 2011 ലോകകപ്പ്. ഇന്ത്യന് കോച്ച്- ഷെയിന് വോ. ക്യാപ്‌റ്റന്- എം എസ് ധോനി. രാജസ്ഥാന് റോയല്‍സിന്റെ കോച്ചും ക്യാപ്‌റ്റനുമായ വോണിനെ ഇന്ത്യന് കോച്ചാക്കുകയെത് പ്രായോഗിക തലത്തില് എന്തൊക്കെ പ്രതികൂല സാഹചര്യങ്ങള് ഉണ്ടെങ്കിലും സുന്ദരമായ ഒരാശയമാണ്. വോ ദുര്‍നടപ്പുകാരനാണ്, അച്ചടക്കമില്ല, സ്‌പോര്‍ട്‌സ് താരത്തിന് യോജിക്കാത്ത വിധം മദ്യപിക്കും, പുകയടിക്കും. ആരോപണങ്ങള് ഒരുപാടുണ്ടാവും. പക്ഷെ, രാജസ്ഥാന് ടീമിലേക്ക് തനിക്ക് ലഭിച്ച ശരാശരിക്കാരെ കരുതിയ ഇന്ത്യന് ക്രിക്കറ്റര്‍മാരെ വോ പ്രചോദിപ്പിക്കുകയും അവരുടെ ആത്മവിശ്വാസം വളര്‍ത്തുകയും അതുവഴി ഏറ്റവും മികച്ച പ്രകടനം പുറത്തെടുക്കുകയും ചെയ്‌തത് കാണുമ്പോള് അങ്ങനെ കൊതിച്ചുപോവുതില് തെറ്റില്ല. വോണിന് മറ്റ് ഓസ്‌ട്രേലിയന് ക്രിക്കറ്റര്‍മാരില് നിുള്ള പ്രകടമായ വ്യത്യാസം വോ ഇന്ത്യന് ക്രിക്കറ്റര്‍മാരെ പോലെ വൈകാരികമായി ക്രിക്കറ്റിനെ സമീപിക്കുു എതാണ്. നിര്‍വികാരരായി, ക്രിക്കറ്റിനെ സാങ്കേതികമായും, ശാസ്‌ത്രീയമായും സമീപിക്കു ഹൈഡനേയോ പോണ്ടിങിനേയോ പോലായിരുില്ല ഒരിക്കലും വോ. റോയല്‍സ് ടീമിലെ ഇന്ത്യന് കളിക്കാരുമായി പെ`െ് അടുക്കാനും അവരുടെ ദാദയാവാനും വോണിന് കഴിഞ്ഞത് അതുകൊണ്ടാണ്. ടീമിലെ കളിക്കാരുമായി മാത്രമല്ല ഇന്ത്യയിലെ കാണികളുമായി ഇങ്ങനെ ഊഷ്‌മളമായ ബന്ധം പുലര്‍ത്തു ഓസീസ് ക്രിക്കറ്ററാണ് വോ. മുമ്പ് ഇന്ത്യയില് ടെസ്റ്റ് കളിക്കാന് വരുമ്പോഴെല്ലാം ബൗണ്ടറി ലൈനിനടുത്ത് ഫീല്‍ഡ് ചെയ്യുമ്പോള് കാണികള് വോണിന്റെ പേര് വിളിച്ച് ആര്‍ക്കുതും വേ ഉടന് തിരിഞ്ഞുനി് ഗോഷ്ടികള് കാണിച്ച് രസിപ്പിക്കുതും എത്രയോ തവണ കണ്ടിരുു. വോണും ഇന്ത്യന് മനസാക്ഷിയും തമ്മിലുള്ള ഈ രസതന്ത്രമാണ് ആത്യന്തികമായി ഐ പി എല്ലില് റോയല്‍സിന്റെ കിരീടധാരണത്തിലേക്ക് നയിച്ചത്. വോ അന്താരാഷ്ട്ര ക്രിക്കറ്റില് നി് വിരമിച്ചി`് ഒരു വര്‍ഷം തികയുു. അതിനും എത്രയോ വര്‍ഷം മുമ്പേ ത െഓസീസ് ഏകദിന ടീമില് നി് പുറത്തായിരുു. അതേ വോ ഇപ്പോള് ഏകദിന മല്‍സരങ്ങളേക്കാള് ശാരീരിക ക്ഷമതയുള്‍പ്പെടെയുള്ള ശേഷികള് ആവശ്യമായ ട്വന്റി-20 ക്രിക്കറ്റില് വോ നടത്തു പ്രകടനം കേവലം ഒരു വെറ്റ്‌റന്റേതല്ല. ലീഗില് 19 വിക്കറ്റ് നേടിയ വോ വിക്കറ്റ് വേ`ക്കാരുടെ പ`ികയില് തന്‍വീര് സൊഹൈലിന് പിിലായി ശ്രീശാന്തിനൊപ്പം രണ്ടാം സ്ഥാനത്ത് നില്‍ക്കുു. ബചില മാച്ചുകളില് ബാറ്റ്‌കൊണ്ടും ടീമിന് ജയമൊരുക്കു നിര്‍ണായക സംഭാവനകള് നല്‍കാന് വോണിന് കഴിഞ്ഞു. എാല് എല്ലാറ്റിനുമുപരി ക്യാപ്‌റ്റന്‍സി തെയാണ് ഇവിടെ നിര്‍ണായക റോള് വഹിച്ചത്. രാജസ്ഥാന്റെ വിജയത്തില് ഷെയിന് വാട്‌സന്, യൂസഫ് പഠാന്, സ്വപ്‌നില് അസ്‌നോദ്‌കര്, തന്‍വീര് സൊഹൈല് എിവരും നിര്‍ണായക പങ്കു വഹിച്ചു. ലീഗില് ഉടനീളം വാട്‌സന് പ്രകടമാക്കിയ ആള് റൗണ്ട് മികവ് ഒരു ചാമ്പ്യന്‍ഷിപ്പിലോ സീരിസിലോ ഒരു താരത്തിന് കഴിയാവുതിന്റെ പരമാവധിയാണ്. വന്‍തുക സമ്മാനമായുള്ള ഈ മാന് ഓഫ് ദ സീരിസ് അവാര്‍ഡ് പോലും അതിന് അര്‍ഹിക്കു പ്രതിഫലമാവുില്ല.ചെ ൈടീമും തങ്ങള്‍ക്ക് ലഭിച്ച റണ്ണറപ്പ് പദവി പൂര്‍ണമായി അര്‍ഹിക്കുു. ഐ പി എല്ലിനായി പെ`െ് ത`ികൂ`ിയുണ്ടാക്കിയ ഒരു ടീം ആണ് എ് തോിക്കാത്ത വിധം സൂപ്പര് കിങ്‌സിനെ മീറ്റിയെടപക്കാനും കളിക്കാര്‍ക്കിടയില് മികച്ച പരസ്‌പരധാരണയും ടീം സ്‌പിരിറ്റും വളര്‍ത്തിയെടുക്കാനും ക്യാപ്‌റ്റന് ധോനിക്കും കഴിഞ്ഞു. ഇക്കാര്യത്തില് വോണിനോളം ത െമികവ് മഹിക്കുമുണ്ട്. ധോനി എത്തരത്തിലുള്ള ക്യാപ്‌റ്റനാണെ് വ്യക്തമാക്കാന് ഒരു ഉദാഹരണം മാത്രം പറയാം. ഇന്ത്യന് ടീമിന്റെ വിക്കറ്റ് കീപ്പറാണ് ധോനി. ധോനിയുമായി ആ സ്ഥാനത്തിന് വേണ്ടി മല്‍സരിക്കാന് കെല്‍പ്പുള്ള പാര്‍ഥിവ് പ`േല് ചെ ൈടീമിലുണ്ടായിരുു- പാര്‍ഥിവ് പ`േല്. പ`േല് ധോനിയേക്കാള് ചെറുപ്പമാണ്. മുമ്പ് ഇന്ത്യന് ടീമില് കളിച്ചി`ുണ്ട്. ഇപ്പോള് ഒരു തിരിച്ചുവരവിനുള്ള തീവ്ര ശ്രമത്തിലാണ്. ഇങ്ങനെയൊരു സാഹചര്യത്തില് മിക്ക ക്യാപ്‌റ്റന്‍മാരും ചെയ്യുകയെന്താവും. ഇന്ത്യന് ക്രിക്കറ്രിലെ ത െമുനുഭവങ്ങളുടെ പശ്ചാത്തലത്തില് പറയാം. തന്റെ പ്രതിയോഗിയാവാന് സാധ്യതയുള്ളവനെ കളിപ്പിക്കാതെ സൈഡ്‌ബെഞ്ചിലിരുത്തി ഒതുക്കാം. പക്ഷെ ധോനി ചെയ്‌തതോ? പാര്‍ഥിവിനെ കളിപ്പിച്ചു, വിക്കറ്റ്‌കീപ്പറും ഓപ്പണറുമായി. പാര്‍ഥിവ് സെമിയിലും ഫൈനലിലും ഉല്‍പ്പെടെ മികച്ച പ്രകടനം പുറത്തെടുത്തു. വീണ്ടും സെലക്‌റ്റര്‍മാരുടെ കമുിലെത്താല് പാര്‍ഥിവിന് കഴിഞ്ഞിരിക്കുു. ആയതിനാല് സുഹൃത്തുക്കളെ ഈ ക്യാപ്‌റ്റനെ, ധോനിയുടെ ക്യാരക്‌റ്ററിനെ നമുക്ക് നമിക്കാം.ലീഗിനെന്തിന് സെമിയും ഫൈനലും? എല്ലാ ടീമുകളും സ്വന്തം ഗ്രൗണ്ടിലും പ്രതിയോഗികളുടെ ഗ്രൗണ്ടിലുമായി രണ്ടു തവണ പരസ്‌പരം മല്‍സരിച്ചതിനു ശേഷം ചാമ്പ്യന്‍മാരെ നീര്‍ണയിക്കാന് വീണ്ടും സെമിയും ഫൈനലും! ലീഗ് എതിന്റെ അര്‍ത്ഥം മനസ്സിലാക്കാത്തത് കൊണ്ടാണ് ഐ പി എല് അധികൃതര് ഇങ്ങനെയൊരു വങ്കത്തത്തിന് തുനിഞ്ഞതെ് പറഞ്ഞാല് നിഷേധിക്കാനാവില്ല. നിരന്തര പോരാ`ത്തിലുടെ ജയിച്ചുകയറി മുിലെത്തു ടീമാണ് ചാമ്പ്യന് ടീം. അല്ലാതെ അതുവരെ കളിച്ച കളികളും നേടിയ പോയന്റുകളുമെല്ലാം വിസ്‌മരിച്ച് രണ്ടു മാച്ചുകളുടെ അടിസ്ഥാനത്തില് ചാമ്പ്യന്‍മാരെ നിര്‍ണയിക്കു രീതി നീതികേടാണ്. ഏതായാലും വലിയ വീറും വാശിയും ഉയര്‍ത്തിയ, അതു വഴി കാണികളുടെ പ്രീതി സമ്പാദിച്ച ലീഗ് പൊരാ`ങ്ങള്‍ക്ക് ശേഷം മുംബൈയില് നട സെമി ഫൈനലുകള് നനഞ്ഞ പടകം പൊലെ ചീറ്റി പോയപ്പോള് ഇങ്ങനെയൊരു ഏര്‍പ്പാട് വേണ്ടായിരു്‌െ ഐ പി എല് സംഘാടകര്‍ക്കും തോിയിരിക്കണം. അത്രയ്‌ക്ക് ഏകപക്ഷീയവും അതുവഴി വിരസവുമായിരുു രണ്ടു സെമി ഫൈനല് മല്‍സരങ്ങളും. ട്വന്റി-20 മല്‍സരങ്ങളുടെ ജീവന് സ്‌കോറിങ്ങിന്റെ വേഗതയാണ്. സികസറുകളും ബൗണ്ടറികളും കൊണ്ടുള്ള പോരാ`ം. ക്രിക്കറ്റ് എ ദീര്‍ഘമായ ഗെയിമിനെ കുറിയതും സ്‌ഫോടനാത്മകവുമാക്കി തീര്‍ത്ത് കൂടുതല് കാണികളെ ആകര്‍ഷിക്കുക എ വിപണന തന്ത്രമാണല്ലോ ട്വന്റി-20 ക്രിക്കറ്റ് വികസിപ്പിച്ചെടുത്തതിന് പിില്. അതിന് കടക വിരുദ്ധമായ രീതിയില് ഈ ലീഗ് ചാമ്പ്യന്‍ഷിപ്പില് മല്‍സരം നട ഗ്രൗണ്ടുകളില് വെച്ച് ബാറ്റിങ് ഏറ്റവും ദുഷ്‌ക്കരമായ മുംബൈ വാംഖ്‌ഡെ സ്റ്റേഡിയത്തില് ത െസെമി ഫൈനലുകള് നടത്താനുള്ള തീരുമാനം പാളിപ്പോയി. ഫൈനല് നടത്തിയ ഡി വൈ പാ`ീല് സ്റ്റേഡിയത്തിലെ പിച്ചാവ`െ ബാറ്റ്‌സ്‌മാന്‍മാരോട് അത്രപോലും സ്‌നേഹം കാണിക്കുതായിരുില്ല. ലീഗ് റൗണ്ടില് കളിച്ച 14 മാച്ചില് പതിനൊും ജയിച്ച് ചാമ്പ്യന്‍മാരായെത്തിയ റോയല്‍സും ഏഴു ജയവുമായി കടു കൂടിയ ഡെയര് ഡെവിള്‍സും തമ്മിലുള്ള മല്‍സരത്തില് ഈ അന്തരം ശരിക്കും പ്രകടമായിരുു. ടോസ് വീരേന്ദര് സെവാഗ് ജയിച്ചു. പക്ഷെ, അതിനു ശേഷം മല്‍സരത്തില് ഒരു ടീമേ ഉണ്ടായിരുുള്ളൂ- റോയല്‍സ്. ക്യാപ്‌റ്റന് ഷെയിന് വോണിന്റെ കണ്ടെത്തെലായ ഓപ്പണര് സ്വപ്‌നില് അസ്‌നോദ്‌കര് സെമിയിലും തന്റെ വൈഭവം പ്രകടമാക്കിയപ്പോഴെ ഡല്‍ഹി ക്യാമ്പ് വിറകൊണ്ടിരുു. സ്വപ്‌നിലും സഹ ഓപ്പണര് ഗ്രേം സ്‌മിത്തും പുറത്തായതിന് ശേഷം വോ പിഞ്ച് ഹിറ്ററായി ഇറക്കിയ തന്‍വീര് സൊഹെയ്‌ല് പരാജയപ്പെടുക കൂടെ ചെയ്‌തപ്പോള് ഡല്‍ഹിക്കാര്‍ക്ക് ഒ് ശ്വാസം വിടാന് ഇട കി`ിയെ് മാത്രം. റോയല്‍സിന്റെ ററേറ്റെ് കുറച്ചെടുക്കാന് ഈ അവസരം ഉപയോഗിക്കാനും കഴിഞ്ഞു. അത് പക്ഷെ താല്‍ക്കാലികമായിരുു. ഷെയ്‌ന് വാട്‌സനും യൂസഫ് പഠാനും ചേര്‍തോടെ ഡെല്‍ഹി ബൗളര്‍മാര് സുല്ല് പറഞ്ഞു. യൂസഫ് പന്തിന്റെ ഗുണനിലവാരമൊും നോക്കാതെ ഒാൊയി അതിര്‍ത്തിവരയ്‌ക്കപ്പുറത്തേക്ക് അടിച്ചകറ്റാന് തുടങ്ങിയപ്പോഴേ സെവാഗിന്റെ ഗെയിം പ്ലാന് തകര്‍ുതരിപ്പണമായിരുു. അവസാന ഓവര്‍വരെ ക്രീസില് തകര്‍ത്താടിയ യൂസഫ് മല്‍സരം റോയല്‍സിന്റെ വരുതിയിലാക്കി.ബാറ്റിങ് പൊതുവെ അത്ര അനായാസമല്ലാത്ത ഈ പിച്ചില് ഇരുൂറോളം വരു ടോ`ല് ചെയ്‌സ്‌ചെയ്യുകയെത് ഏറെക്കുറെ അസാധ്യമായിരുു. എങ്കിലും ലീഗിലുടനീളം റണ്ണടിച്ചുകൂ`ി ഏറെ ദിവസങ്ങള് തലയില് ഓറഞ്ച് ക്യാപ്പുമായി വിലസിയിരു ഗൗതം ഗംഭീറിന്റെ സാിധ്യം ഡല്‍ഹി ആരാധകര്‍ക്ക് നേര്‍ത്തൊരു പ്രതീക്ഷ നല്‍കിയിരുു. അത് നാലാമത്തെ ഓവറില് ത െറോയല്‍സ് റോയലായി ത െഅവസാനിപ്പിച്ചു. സബ്‌സ്‌റ്റിറ്റിയൂ`് ഫീല്‍ഡര് തരുവര് കോലിയുടെ തകര്‍പ്പന് ക്യാച്ച് മല്‍സരത്തിന്റെ ഗതി നിര്‍ണയിച്ചുകഴിഞ്ഞിരുു. പിീട് ദുര്‍ബലമായ ചെറുത്തുനില്‍പ്പുപോലും ഉണ്ടായില്ല. ഡല്‍ഹിക്കാര് റോയല്‍സിനെ ഫൈനലിലേക്ക് ആനയിച്ചു. രണ്ടാം സെമിയില് ആന്റീക്ലൈമാക്‌സായിരുു. ലീഗ് റൗണ്ടില് രണ്ട് തവണ മു`ിപ്പോഴും ചെൈയ്‌ക്കായിരുു ജയമെത് ശരി. കളിക്കാരുടെ ഫോമും സെമിയിലേക്ക് യോഗ്യതനേടിയ രീതിയും അതുവരെയുള്ള പോയന്റ് നിലയുമെല്ലാം നോക്കുമ്പോള് പഞ്ചാബിനായിരുു മുന്‍തൂക്കം. പഞ്ചാബ് തോല്‍ക്കാം. എാല് ഇങ്ങനെയൊരു കീഴടങ്ങള് ഞെ`ിക്കുതായിരുു. ആദ്യ സെമിയില് ഡല്‍ഹിക്ക് പിണഞ്ഞ അമളി കണക്കിലെടുത്താവണം. ടോസ് കി`ിയ യുവരാജ് ബാറ്റിങ് തിരഞ്ഞെടുത്തു. ഡല്‍ഹി ഗംഭീറിനെ ആശ്രയിച്ചിരു പോലെ പഞ്ചാബും ഒരു ബാറ്റ്‌സ്‌മാന്റെ തകര്‍പ്പന് ഫോമിനെ ചുറ്റിപ്പറ്റി സ്വപ്‌നങ്ങള് നെയ്‌തിരുു. ഗംഭീറിന്റെ തലയില് നി് ഓറഞ്ച് ക്യാപ്പ് ത`ിയെടുത്തിരു ഷോ മാര്‍ഷിനെ. എന്‍റ്റിനിയും മന്‍പ്രീത് ഗോണിയും ചേര്‍് നടത്തിയ പേസ് അറ്റാക്കിന് മുില് ഹോപ്‌സും യുവരാജും സംഘകാരയും വീണപ്പോള് പോലും പ്രതീക്ഷക്ക് വകയുണ്ടായിരുു. എാല് അതുവരെ തരക്കേടില്ലാതെ കളിച്ചുവരികയായിരു മാര്‍ഷ് ആറാം ഓവറില് എന്‍റ്റിനിയുടെ പന്തില് ബൗള്‍ഡായതോടെ സംഗതി ക്ലീന്. ഈയൊരു ഒറ്റ വിക്കറ്റിന്റെ പേരിലാണ് എന്‍റ്റിനിയെ മാന് ഓഫ് ദ മാച്ച് ആയി തിരഞ്ഞെടുത്തത്. അതില് ആര്‍ക്കും അഭിപ്രായ വ്യത്യാസവും കാണില്ല. കാരണം സൂപ്പര് കിങ്‌സിനും ഫൈനലിനും ഇടയ്‌ക്ക് ഒരു മലപോലെ ഉയര്‍ു നിത് ഇ ഓസ്‌ട്രേലിയനായിരുു. ആ മലയിടിച്ച വീരന് ത െസെമിയിലെ വീരന്. മല്‍സരം ട്വന്റി-20 യാണ്. തകര്‍ത്തടിക്കണം. പക്ഷെ അല്‍പം ക്ഷമയും പക്വതയുമൊക്കെ ഈ കളിയിലും വേണം. പ്രത്യേകിച്ചും വാംഖ്‌ഡേയിലേതു പോലുള്ള പിച്ചുകളില്. അത് ഉള്‍ക്കൊള്ളാതെ കളിച്ച പഞ്ചാബിന്റെ മുന്‍നിര ബാറ്റ്‌സ്‌മാന്‍മാര് ഈ പരാജയം അര്‍ഹിക്കുത് ത.െ 112 റസെത് ഒിനും തികയാത്ത ടോ`ലാണ്. പക്ഷെ ഭാവനാശാലിയായ ക്യാപ്‌റ്റന്‍മാര്‍ക്ക് ഇത്ര ശോചനീയമായ നിലയില് നി് ടീമിനെ മുാേ`് കൊണ്ടു പോവാനും, ചുരുങ്ങിയ പക്ഷം പ്രതിയോഗികളെ അങ്ങനെ എളുപ്പം ജയിക്കാന് വിടാതിരിക്കാനെങ്കിലും കഴിയും. പഞ്ചാബിന്റെ സെമി വരെയുള്ള കുതിപ്പിനെ സ്‌മരിച്ചുകൊണ്ടു ത െപറയ`െ, യുവരാജ് ശരാശരിക്ക് മുകളില് മാര്‍ക്ക് വാങ്ങു ക്യാപ്‌റ്റനല്ല. മുമ്പ് ഇന്ത്യന് ടീമിന്റെ ക്യാപ്‌റ്റനാവുത് യുവി സ്വപ്‌നം കണ്ടിരുു. അ് അങ്ങനെ സംഭവിച്ചിരുെങ്കില് അതൊരു ദുരന്തമാവുമായിരുുവെ് ഇപ്പോള് തോുു. പന്ത് നായി സീം ചെയ്‌തിരു പിച്ചില് തുടക്കത്തില് പേസ് ബൗളര്‍മാരെ ത െഎറിയിക്കുകയായിരുു യുവി ചെയ്യേണ്ടിയിരുത്. മറിച്ച് ധോനി ആദ്യ ഓവര് മുത്തയ്യ മുരളീധരനെ കൊണ്ട് എറിയ്‌ച്ചിരുു എത് കൊണ്ടോ ആവോ മൂാം ഓവറില് ത െപഞ്ചാബ് ക്യാപ്‌റ്റന് രമേശ് പവാറിനെ പന്തേല്‍പ്പിച്ചു. തുടക്കത്തില് ഉണ്ടായിരു സമര്‍ദ്ദത്തില് നി് എതിര് ബാറ്റ്‌സ്‌മാന്‍മാര്‍ക്ക് അയവ് നേടാനേ ഈ നീക്കം ഉപകരിച്ചുള്ളൂ. തന്റെ ടീമില് അതുവരെ ഏറ്റവും വിക്കറ്റെടുത്ത ബൗളറായ ശ്രീശാന്തിനെ കൊണ്ട് ഒരൊറ്റ ഓവറേ എറിയിച്ചുള്ളൂ താനും. തുടക്കത്തില് ത െഇര്‍ഫാന് പഠാന്റെ കുത്തിയുയര് പന്തില് ലക്ഷ്യബോധമില്ലാതെ കൂറ്റന് ഷോ`ിന് മുതിര് പുറത്തായ ചെ ൈഓപ്പണര് വിദ്യുത് ശിവരാമകൃഷ്‌ണന് പഞ്ചാബ് ടീമിനെ ഒരു കൈ സഹായിച്ചിരുു. എാല് അത് മുതലെടുക്കാന് കഴിയും വിധം, ബാറ്റ്‌സ്‌മാന്‍മാരെ സമര്‍ദ്ദത്തിലാക്കു രീതിയില് ഫീല്‍ഡ് സെറ്റു ചെയ്യാനും യുവിക്ക് കഴിഞ്ഞില്ല. തുടക്കത്തില് ത െഇര്‍ഫാന് പഠാന്റെ കുത്തിയുയര് പന്തില് ലക്ഷ്യബോധമില്ലാതെ കൂറ്റന് ഷോ`ിന് മുതിര് പുറത്തായ ചെ ൈഓപ്പണര് വിദ്യുത് ശിവരാമകൃഷ്‌ണന് പഞ്ചാബ് ടീമിനെ ഒരു കൈ സഹായിച്ചിരുു. ആദ്യ അഞ്ചോ ആറോ ഓവറിനുള്ളില് ത െയുവി മല്‍സരത്തെ കുറിച്ചുള്ള പ്രതീക്ഷ കൈവി` പോലെ തോിച്ചിരുു. ഫലമോ, സുരേഷ് റൈനയും പാര്‍ഥിവ് പ`േലും അധികം ബുദ്ധിമു`ാതെ ത െചെൈയെ വിജയത്തിലേക്ക് നയിച്ചു.വാംഖ്‌ഡെ സ്റ്റേഡിയം പോലെത െറണ്ണിന് ക്ഷാമമുള്ള വിക്കറ്റാണെ തിരിച്ചറിവ് കൊണ്ടാവണം ടോസ് നേടിയ റോയല്‍സ് ക്യാപ്‌റ്റന് ഷെയിന് വോ പ്രതിയോഗികളെ ബാറ്റിങ്ങിനയച്ചു. അധികം പഴുതുകളനുവദിക്കാത്ത മികച്ച ബൗളിങ്‌നിരയാണ് റോയല്‍സിന്റേത്. സാഹചര്യത്തിന്റെ ഗൗരവം മനസ്സിലാക്കി കരുതലോടെ കളിച്ച് വിക്കറ്റ് കാത്തുവെക്കുകയും അവസാന ഓവറുകളില് ആഞ്ഞടിക്കുകയുമായിരുു ചെൈടീമിന്റെ പദ്ധതി. അത്‌കൊണ്ട് ത െതന്റെ മികച്ച ബൗളര്‍മാരുടെ ഓവറുകള് അവസാനത്തേക്ക് കരുതിവെക്കുകയായിരുു വോ സൊഹൈല് തന്‍വീര് ഒരു ഓവറേ ഓപ്പണിങ് സ്‌പെല്ലില് എറിഞ്ഞുള്ളൂ. ഷെയിന് വാട്‌സന് രണ്ടും. ചെ ൈടീമിന്റെ ബാറ്റ്‌സ്‌മാന്‍മാര് പാര്‍ഥിവും റെയ്‌നയും ധോണിയും ബുദ്ധിപൂര്‍വം ബാറ്റ്‌ചെയ്‌തു. പക്ഷെ അവസാന ഓവറുകളില് ആഞ്ഞടിക്കേണ്ടപ്പോള് ശ്രീലങ്കന് ബാറ്റ്‌സ്‌മാന് കപ്പുഗദാരയെ ഇറക്കിയത് വങ്കത്തമായി. ആ സമയത്ത് ഫോമിലുള്ള ബദരിനാഥിനെ ഇറക്കിയിരുെങ്കില് പത്ത് റസെങ്കിലും അധികം കി`ിയേനേ. ഈമല്‍സരത്തില് അത് നിര്‍ണായകമാവുമായിരുു. 163 റസെത് ഈ വിക്കറ്റില് മോശം സ്‌കോറായിരുില്ല. ജയിക്കാന് അതൊക്കെ മതിയായിരുു. ചെ ൈടീം ഫീല്‍ഡില് വരുത്തിയ പിഴകളാണ് അവരുടെ കുഴി തോണ്ടിയത്. പി െയൂസഫ് പഠാന്റെ രണ്ടും കല്‍പ്പിച്ചുള്ള പോരാ`വും. മികച്ച ബാറ്റ്‌സ്‌മാന് എതിനുപരി മികച്ച പോരാളിയാണ് യൂസഫ്. ട്വന്റി- 20 പോലുള്ള ഇന്‍സ്‌റ്റന്റ് ഗെയിമുകളില് വിജയം എപ്പോഴും പോരാളികള്‍ക്കൊപ്പം നില്‍ക്കും. 39 പന്തില് 56 റസും 22 റസിന് മൂ് വിക്കറ്റും! ട്വന്റി-20 മാച്ചുകളുടെ ചരിത്രത്തിലെ ത െമികച്ച ഓള്‍റൗണ്ട് പ്രകടനങ്ങളില് ഒാണ് ഇത്. അതും ഒരു ഫൈനല് മാച്ചില്. ട്വന്റി-20 ലോകകപ്പിന്റെ ഫൈനലിലാണ് യുസഫ് ആദ്യമായി ഇന്ത്യക്ക് വേണ്ടി കളിച്ചത്. ഇപ്പോള് മറ്റൊരു ട്വന്റി-20 ഫൈനല് ത െയൂസഫിന് വഴിത്തിരിവാകുകയാണ്. ക്രിക്കറ്റ് ആരാധകര്‍് അവസാന പന്ത് വരെ ആവേശം ചിതറിച്ച ഒരു മെഗാ ക്രിക്കറ്റ് ഓപ്പറ എക്കാലത്തേക്കുമായി മനസ്സിന്റെ ഹാര്‍ഡ് ഡിസ്‌ക്കില് ഇന്‍സ്റ്റാള് ചെയ്‌തു കഴിഞ്ഞു. അവര് ആവേശത്തോടെ അടുത്ത സീസണിലെ പ്രീമിയര് ലീഗിനായി കാത്തിരിക്കും. അത് ത െഐ പി എല്ലിന്റെ മഗാവിജയത്തിന് ആധാരം.\nPosted by viswanath k at 2:50 AM 1 comment:


emalayalee.com - ഒരു രൂപ പോലും നില്‍ക്കാതെ എല്ലാ കടങ്ങളും താന് വീട്ടുമെന്ന് അറ്റ്‌ലസ് രാമചന്ദ്രന്\nഒരു രൂപ പോലും നില്‍ക്കാതെ എല്ലാ കടങ്ങളും താന് വീട്ടുമെന്ന് അറ്റ്‌ലസ് രാമചന്ദ്രന്\nജയില് മോചിതനായ ശേഷം അറ്റ്‌ലസ് രാമചന്ദ്രന് തന്നെ പണം തന്ന് സഹായിച്ച ബിസിനസ്സുകാരുമായി കൂടിക്കാഴ്ച നടത്തി. ഒരു രൂപ പോലും നില്‍ക്കാതെ എല്ലാ കടങ്ങളും താന് വീട്ടുമെന്ന് അദ്ദേഹം അവര്‍ക്ക് ഉറപ്പ് നല്‍കി.\nജി.സി.സി രാജ്യങ്ങളിലും ഇന്ത്യയിലും വ്യാപിച്ചു കിടന്നിരുന്ന അറ്റ്‌ലസ് ജ്വല്ലറി വീണ്ടും ശക്തമായി തിരിച്ചു കൊണ്ടുവരുമെന്നും അദ്ദേഹം പറഞ്ഞു. ഇതിനുള്ള പ്രാരംഭ ചര്‍ച്ചകള് അടുത്ത മൂന്ന് മാസത്തിനുള്ളില് നടക്കും. ഇതിനായി ചില ബിസിനസ്സുകാര് തന്നെ സഹായിക്കാമെന്ന് ഏറ്റിട്ടുണ്ടെന്നും അദ്ദേഹം പറഞ്ഞു.\nതന്റെ ബിസിനസ്സ് പുനരുജ്ജീവിപ്പിക്കുന്നതിനായി അടുത്ത 30 ദിവസത്തിനുള്ളില് ക്രെഡിറ്റേഴ്‌സ് ആയി മറ്റൊരു കൂടിക്കാഴ്ചയും നടക്കുമെന്നും അദ്ദേഹം അറിയിച്ചു. തന്റെ അക്കൗണ്ട്‌സും ആസ്തികളുടേയും, ബാധ്യതകളുടേയും കടങ്ങളുടേയും ലിസ്റ്റുകള് ഇന്ത്യയിലേയും ജിസിസി രാജ്യങ്ങളിലേയും ബന്ധപ്പെട്ട അധികാരികള്‍ക്ക് കൈമാറിയിട്ടുണ്ട്.\nഒരു കാലത്ത് സിനിമാ നിര്‍മാതാവായും, നടനായും പിന്നെ അറ്റ്‌ലസിന്റെ ബോസായും തിളങ്ങി സെലിബ്രിറ്റി പദവിയിലിരിക്കുമ്‌ബോഴായിരുന്നു തന്റെ പതനം എന്നും , പിന്നെ ജയിലഴിയ്ക്കുള്ളിലെ തന്റെ ജീവിതവും അദ്ദേഹം വേദനയോടെ തന്നെ സഹായിച്ചവരോട് പറഞ്ഞു. നിങ്ങളുടെയെല്ലാം പിന്തുണ ഒന്നു കൊണ്ടുമാത്രമാണ് ഞാന് ജയിലിനുള്ളില് നിന്നും പുറത്തെത്തിച്ചതെന്നും അദ്ദേഹം നന്ദിയോടെ സ്മരിച്ചു.\nമൂന്നുവര്‍ഷത്തോളം നീണ്ട ജയില്‍വാസത്തിനുശേഷമാണ് അറ്റ്‌ലസ് രാമചന്ദ്രന് ജയില് മോചിതനായത്.. വായ്പ നല്‍കിയ ബാങ്കുകളും സ്വകാര്യ സ്ഥാപനങ്ങളുമായി ഒത്തുതീര്‍പ്പിലെത്തിയതിനെ തുടര്‍ന്നായിരുന്നു മോചനം. വിവിധ ബാങ്കുകളില്‍നിന്നും സ്ഥാപനങ്ങളില്‍നിന്നുമായി 55കോടിയിലേറെ ദിര്‍ഹത്തിന്റെ (ആയിരം കോടിയോളം രൂപ) വായ്പ തിരിച്ചടയ്ക്കുന്നതില് വീഴ്ച വരുത്തിയെന്ന കേസില് 2015 ഓഗസ്റ്റിലാണ് അറസ്റ്റിലായത്. ആദ്യം നടന്ന ഒത്തുതീര്‍പ്പ് ചര്‍ച്ചകള് പരാജയപ്പെട്ടതിനെ തുടര്‍ന്നു ദുബായ് കോടതി മൂന്നുവര്‍ഷ തടവുശിക്ഷ വിധിക്കുകയായിരുന്നു.


നേർപഥം വാരിക - അല്‍ഹുമസ (കുത്തിപ്പറയുന്നവര്)\nوَيْلٌ لِّكُلِّ هُمَزَةٍ لُّمَزَةٍ (١) الَّذِي جَمَعَ مَالًا وَعَدَّدَهُ (٢) يَحْسَبُ أَنَّ مَالَهُ أَخْلَدَهُ (٣) كَلَّا ۖ لَيُنْبَذَنَّ فِي الْحُطَمَةِ (٤) وَمَا أَدْرَاكَ مَا الْحُطَمَةُ (٥) نَارُ اللَّهِ الْمُوقَدَةُ (٦) الَّتِي تَطَّلِعُ عَلَى الْأَفْئِدَةِ (٧) إِنَّهَا عَلَيْهِمْ مُؤْصَدَةٌ (٨) فِي عَمَدٍ مُمَدَّدَةٍ (٩)\n(1) കുത്തുവാക്ക് പറയുന്നവനും അവഹേളിക്കുന്നവനുമായ ഏതൊരാള്‍ക്കും നാശം. (2) അതായത് ധനം ശേഖരിക്കുകയും അത് എണ്ണിനോക്കിക്കൊണ്ടിരിക്കുകയും ചെയ്യുന്നവന്. (3) അവന്റെ ധനം അവന് ശാശ്വത ജീവിതം നല്‍കിയിരിക്കുന്നു എന്ന് അവന് വിചാരിക്കുന്നു. (4) നിസ്സംശയം, അവന് ഹുത്വമയില് എറിയപ്പെടുക തന്നെ ചെയ്യും. (5) ഹുത്വമ എന്നാല് എന്താണെന്ന് നിനക്കറിയാമോ?. (6) അത് അല്ലാഹുവിന്റെ ജ്വലിപ്പിക്കപ്പെട്ട അഗ്‌നിയാകുന്നു. (7) ഹൃദയങ്ങളിലേക്ക് കത്തിപ്പടരുന്നതായ. (8) തീര്‍ച്ചയായും അത് അവരുടെ മേല് അടച്ചുമൂടപ്പെടുന്നതായിരിക്കും. (9) നീട്ടിയുണ്ടാക്കപ്പെട്ട സ്തംഭങ്ങളിലായിക്കൊണ്ട്.\n1). وَيْلٌ എന്നാല് നാശം, താക്കീത്, കഠിനശിക്ഷ എന്നൊക്കെയാണ് അര്‍ഥം. لِّكُلِّ هُمَزَةٍ لُّمَزَةٍ (വാക്കുകൊണ്ടും പ്രവൃത്തി കൊണ്ടും ജനങ്ങളെ കുത്തിപ്പറയുകയും അവഹേളിക്കുകയും ചെയ്യുന്നവര്‍ക്ക്) പ്രവര്‍ത്തനങ്ങള് കൊണ്ടും സൂചനകള് കൊണ്ടും ജനങ്ങളെ ആക്ഷേപിക്കുകയും അപമാനിക്കുകയും ചെയ്യുന്നവനാണ് هماز വാക്കുകളെ കൊണ്ട് മറ്റുള്ളവരെ അപമാനിക്കുന്നവനാണ് لماز\n2). ഈ രണ്ടു വിഭാഗങ്ങളുടെയും (لماز, هماز ) ലക്ഷണം ധനം സമ്പാദിക്കുകയും അത് എണ്ണി നോക്കിക്കൊണ്ടിരിക്കുകയും അതില് സന്തോഷം കണ്ടെത്തുകയും ചെയ്യുക എന്നതു മാത്രമാണ്. ഈ സമ്പത്ത് നന്മയുടെ മാര്‍ഗത്തിലോ കുടുംബ ബന്ധങ്ങള് ചേര്‍ക്കുന്നതിലോ ചെലവഴിക്കുന്നതില് അവര്‍ക്ക് യാതൊരു വിധ താല്‍പര്യവും ഇല്ല.\n3). അവന്റെ അജ്ഞത മൂലം അവന് വിചാരിക്കുന്നു (أَنَّ مَالَهُ أَخْلَدَهُ) അവന്റെ ധനം (ഇഹലോകത്ത്) അവന് ശാശ്വതജീവിതം നല്‍കുമെന്ന്. അതിനാല് തന്നെ അവന്റെ സമ്പത്ത് പരിപോഷിപ്പിക്കുന്നതിന് വേണ്ടിയാണ് അവന്റെ അധ്വാനങ്ങളും പരിശ്രമങ്ങളുമെല്ലാം. എന്നാല് പിശുക്ക് ആയുസ് നശിപ്പിക്കുകയും വീടുകളെ തകര്‍ത്തു കളയുകയും ചെയ്യുന്നതാണെന്നും പുണ്യകര്‍മങ്ങളാകട്ടെ ആയുസ്സ് വര്‍ധിപ്പിക്കുന്നതാണെന്നും അവന് മനസ്സിലാക്കിയിട്ടില്ല.\n4-7). അവന് എറിയപ്പെടുക തന്നെ ചെയ്യും; ഹുത്വമയില്. ഹുത്വമ എന്നാല് എന്താണെന്ന് നിനക്കറിയാമോ? അതിന്റെ ഭയാനകതയും ഭീകരതയും എത്രമാത്രമായിരിക്കുമെന്നാണ് പിന്നീടുള്ള വചനം വിശദീകരിക്കുന്നത് അതാണ്. (അത് അല്ലാഹുവിന്റെ ജ്വലിപ്പിക്കപ്പെട്ട അഗ്നിയാകുന്നു). മനുഷ്യരും കല്ലുകളുമാണ് അതിലെ ഇന്ധനം. ആ തിയിന്റെ ശക്തി (അത് ഹൃദയങ്ങളിലേക്ക് കത്തിപ്പടരുന്നതാണ്.) ശരീരം തുളച്ച് ഹൃദയത്തിലേക്കെത്തുമെന്നര്‍ഥം. ഈ കഠിനമായ ചൂടിനോടൊപ്പം അവര് അതില് തടവിലാക്കപ്പെട്ടവരായിരിക്കും. അതില് നിന്ന് പുറത്തുപോകുന്ന കാര്യത്തില് അവര് നിരാശരാണ്. 'അത് അവരുടെ മേല് അടച്ചുമൂടപ്പെട്ടതായിരിക്കും' എന്നു പറഞ്ഞതിന്റെ ഉദ്ദേശം അതാണ്. അതില് നിന്ന് അവര് പുറത്തുപോകാതിരിക്കാന് നരകത്തിന്റെ വാതില് പിന്നില് നിന്ന് പൂട്ടിയതായിരിക്കും.\n''അവര് അതില് നിന്ന് പുറത്തുകടക്കാന് ഉദ്ദേശിക്കുമ്പോഴൊക്കെ അതിലേക്ക് തന്നെ അവര് തിരിച്ചയക്കപ്പെടുന്നതാണ്.'' (സൂറതുസ്സജദ 20)\nഅതില് നിന്നും അല്ലാഹു നമ്മെ കാത്തുരക്ഷിക്കട്ടെ. അവന് നമുക്ക് സൗഖ്യവും വിട്ടുവീഴ്ചയും പ്രദാനം ചെയ്യട്ടെ.


ഹാഷിം ആംലയ്ക്ക് റെക്കോര്‍ഡ്: ദക്ഷിണാഫ്രിക്ക, ലങ്ക പിടിച്ചു | champion trophy\nഹാഷിം ആംലയ്ക്ക് റെക്കോര്‍ഡ്: ദക്ഷിണാഫ്രിക്ക, ലങ്ക പിടിച്ചു\nചാമ്പ്യന്‍സ് ട്രോഫി ക്രിക്കറ്റ് ഗ്രൂപ്പ് ബി മത്സരത്തില് 50 ഓവറില് ആറുവിക്കറ്റ് നഷ്ടത്തില് ദക്ഷിണാഫ്രിക്ക 299 റണ്‍സടിച്ചിരുന്നു.\nPublished: Jun 3, 2017, 11:56 PM IST\nലണ്ടന്: ഏറ്റവും വേഗത്തില് 25 സെഞ്ചുറികള് തികച്ച് ഹാഷിം ആംല റെക്കോഡിട്ടപ്പോള് ശ്രീലങ്കയ്‌ക്കെതിരേ ദക്ഷിണാഫ്രിക്കയ്ക്ക് 96 റണ്‍സിന്റെ ആധികാരിക ജയം.\nചാമ്പ്യന്‍സ് ട്രോഫി ക്രിക്കറ്റ് ഗ്രൂപ്പ് ബി മത്സരത്തില് 50 ഓവറില് ആറുവിക്കറ്റ് നഷ്ടത്തില് ദക്ഷിണാഫ്രിക്ക 299 റണ്‍സടിച്ചിരുന്നു. മറുപടി ബാറ്റിങ്ങിനിറങ്ങിയ ശ്രീലങ്ക 41.3 ഓവറില് 203 റണ്‍സെടുക്കുന്നതിനിടെ എല്ലാവരും പുറത്തായി.\nപുറത്തായി 115 പന്തില് 103 റണ്‍സടിച്ച ഓപ്പണര് ഹാഷിം ആംലയാണ് ദക്ഷിണാഫ്രിക്കയുടെ ഇന്നിങ്സിന് കരുത്തേകിയത്. ഏകദിനത്തില് 151-ാം ഇന്നിങ്സിനിറങ്ങിയ ആംലയുടെ 25-ാം സെഞ്ചുറിയാണിത്.\nഇതോടെ ഏറ്റവും വേഗത്തില് 25 സെഞ്ചുറി തികയ്ക്കുന്ന താരമായി ആംല. 162 ഇന്നിങ്സില് ഈ നാഴികക്കല്ല് മറികടന്ന വിരാട് കോലിയുടെ റെക്കോഡാണ് തിരുത്തിയത്. ആംല അഞ്ചു ബൗണ്ടറിയും രണ്ടു സിക്‌സറും നേടി. ഫാഫ് ഡുപ്ലെസിയും (70 പന്തില് 75) തിളങ്ങി.\nടോസ് നേടിയ ശ്രീലങ്ക ദക്ഷിണാഫ്രിക്കയെ ബാറ്റിങ്ങിനയയ്ക്കുകയായിരുന്നു. ആംലയ്ക്ക് കൂട്ടായിരുന്ന ഓപ്പണര് ക്വിന്റണ് ഡി കോക്ക് (23) മടങ്ങിയതോടെ ആംലയും ഡുപ്ലെസിയും ഒന്നിച്ചു. രണ്ടാം വിക്കറ്റില് 129 പന്തില് 145 റണ്‍സടിച്ച ആംല-ഡുപ്ലെസി സഖ്യം ദക്ഷിണാഫ്രിക്കന് ഇന്നിങ്സിന് ബലമേകി.\nക്യാപ്റ്റന് എ.ബി. ഡിവില്ലിയേഴ്സ് (4) തിളങ്ങിയില്ല. ഓവറില് അഞ്ചുറണ്‍സ് എന്നനിലയില് മുന്നേറിയ ദക്ഷിണാഫ്രിക്കയെ അവസാന ഓവറുകളില് ഡുമിനി (20 പന്തില് 38*), ക്രിസ് മോറിസ് (19 പന്തില് 20) എന്നിവര് ചേര്‍ന്ന് പോരുതാവുന്ന ടോട്ടലിലെത്തിച്ചു.\nശ്രീലങ്കന് നിരയില് ഓപ്പണര്‍മാരായ നിരോശന് ഡിക് വെല്ല(33 പന്തില് 41), ഉപുല് തരംഗ (69 പന്തില് 57) ഭേദപ്പെട്ട തുടക്കം നല്‍കിയെങ്കിലും മറ്റുള്ളവര്‍ക്കൊന്നും കാര്യമായ സംഭവന നല്‍കാന് സാധിച്ചില്ല.\nതകര്‍ച്ച നേരിട്ട ശ്രീലങ്കയെ കരകയറ്റാന് മധ്യനിരയിലിറങ്ങിയ കുസാല് പെരേര (പുറത്താകാതെ 66 പന്തില് 44) ശ്രമം നടത്തിയെങ്കിലും ആരും സഹായത്തിനെത്തിയില്ല.\nദക്ഷിണാഫ്രക്കയ്ക്ക് വേണ്ടി 8.3 ഓവര് എറിഞ്ഞ് 27 റണ്‍സ് മാത്രം വഴങ്ങി നാല് വിക്കറ്റ് നേടി ഇമ്രാന് താഹിര് മികച്ച പ്രകടനം പുറത്തെടുത്തു.


പ്രവാചകന്റെ പരിചയായിത്തീര്‍ന്ന ധീരവനിത | islamonlive\nHome/History/പ്രവാചകന്റെ പരിചയായിത്തീര്‍ന്ന ധീരവനിത\nഅബ്ദുല് ബാരി കടിയങ്ങാട് 21/02/2014\nബദറിലെ പരാജയത്തിന്റെ അപമാനത്തില് നിന്നുള്ള മോചനവും ഇസ്‌ലാമിന്റെ അടിവേരറുക്കാനുള്ള ശക്തമായ സന്നാഹവുമായാണ് ശത്രുസേന ഉഹ്ദ് രണാങ്കണത്തിലേക്ക് പുറപ്പെട്ടത്. അതിനാല് തന്നെ പ്രവാചകന്(സ) ശക്തമായ മുന്നൊരുക്കത്തോടെയും ആസൂത്രണത്തോടെയുമായിരുന്നു ഉഹ്ദിലേക്ക് പുറപ്പെട്ടത്. എന്തുവന്നാലും യുദ്ധ രംഗത്ത് നിന്ന് ഒരടി പിന്മാറരുതെന്ന ശക്തമായ നിര്‍ദ്ദേശത്തോടെ അബ്ദുല്ലാഹു ബിന് ജഅ്ഫറിന്റെ നേതൃത്വത്തിലുള്ള ഒരു അമ്പൈത്തു സേനയെ തന്ത്രപ്രധാനമായ മലമുകളില് പ്രവാചകന്(സ) നിര്‍ത്തിയിരുന്നു. യുദ്ധത്തിന്റെ ഒന്നാം ഘട്ടത്തില് പ്രവാചകനും സഹാബികള്‍ക്കും മികച്ച വിജയമുണ്ടായി. ശത്രുസേന പിന്തിരിഞ്ഞ തക്കംനോക്കി ഒരു വിഭാഗം സഹാബികള് യുദ്ധമുതല് വാരിക്കൂട്ടാന് രംഗത്തെത്തി. ഇത് മലമുകളില് പ്രവാചകന് നിറുത്തിയ ചിലരില് ആശയക്കുഴപ്പത്തിന് കാരണമാകുകയും പ്രവാചക ശാസന മറന്നുകൊണ്ട് യുദ്ധമുതല് വാരിക്കുട്ടുന്നതിലേക്ക് എത്തിക്കുകയും ചെയ്തു. മലമുകളിലെ തന്ത്രപ്രധാന സ്ഥലങ്ങളില് നിന്ന് ആളൊഴിഞ്ഞ സന്ദര്‍ഭം നോക്കി അന്നു ശത്രുപക്ഷത്തുണ്ടായിരുന്ന മികച്ച യുദ്ധതന്ത്രജ്ഞനായ ഖാലിദ് ബിന് അല്-വലീദ് കുതിച്ചുവരുകയും വിശ്വാസി സമൂത്തിന് നേരെ ശക്തമായ ആക്രമണമഴിച്ചുവിടുകയും ചെയ്തു. വിശ്വാസികളില് നിന്ന് നിരവധിപേര് രക്തസാക്ഷികളായി, പ്രവാചകന്റെ ജീവന് പോലും ഭീഷണി നേരിട്ടു. പ്രവാചകന് മരണപ്പെട്ടു എന്ന കിംവദന്തി വരെ പ്രചരിക്കുകയുണ്ടായി. എന്നാല് യുദ്ധരംഗത്തെ ഗതിവിഗതികള് സസൂക്ഷ്മം നിരീക്ഷിച്ച നസീബ ബിന്‍ത് കഅ്ബ് പ്രവാചകന്റെയടുത്ത് നിന്ന് ആളൊഴിഞ്ഞ സന്ദര്‍ഭത്തില് പ്രവാചകന്റെ പരിചയായിക്കൊണ്ട് നിലയുറപ്പിച്ചു. തന്റെ കയ്യില് ശത്രുക്കളെ പ്രതിരോധിക്കാനുള്ള പരിചയില്ലാതിരുന്നിട്ടു കൂടി പ്രവാചകന്റെ ദേഹത്ത് ഒരമ്പ് പോലും തറക്കരുതെന്ന നിര്‍ബന്ധ ബുദ്ധിയാല് നസീബ ബിന്‍ത് കഅ്ബ് പ്രവാചകന്റെ പരിചയായി നിലയുറപ്പിക്കുകയും അമ്പുകള് സ്വയം ഏറ്റുവാങ്ങുകയും ചെയ്തു. യുദ്ധരംഗത്ത് നിന്ന് പരിചയുമായി ഓടുന്ന ഒരു വ്യക്തിയെ കണ്ടപ്പോള് പ്രവാചകന് പ്രതികരിച്ചു. യുദ്ധമാര്‍ഗത്തില് സധൈര്യം നിലയുറപ്പപിച്ചവര്‍ക്കായി ആ പരിച വിട്ടുകൊടുക്കുക. ഉടന് ആ പരിച നസീബ ബിന്‍ത് കഅ്ബ് എന്ന മഹതി കൈക്കലാക്കുകയും രണാങ്കണത്തില് പ്രവാചകന്റെ പരിചയായി ശക്തമായി നിലകൊള്ളുകയും ചെയ്തു.\nനസീബയുടെ ഐതിഹാസികമായ ഈ പ്രകടനത്തെ പ്രവാചകന് ഇപ്രകാരം വിവരിക്കുകയുണ്ടായി. ‘യുദ്ധരംഗത്ത് പലര്‍ക്കും പരിക്കേല്‍ക്കുകയുണ്ടായി. ചിലര് ആക്രമണം സഹിക്കാതെ പുറകോട്ടടിക്കുകയുണ്ടായി, എന്നാല് ഞാന് വലത്തോട്ടും ഇടത്തോട്ടും തിരിഞ്ഞുനോക്കുമ്പോഴെല്ലാം നസീബ ബിന്‍ത് കഅ്ബിനെ മാത്രമേ എനിക്ക് കാണാന്‍കഴിഞ്ഞിട്ടുളളൂ’. അല്ലാഹുവിന്റെ തിരുദൂതര്‍ക്ക് ഒരുമുള്ള് പോലും തറക്കരുത് എന്ന ശക്തമായ നിശ്ചയദാര്‍ഡ്യത്തോടെ നിര്‍ണായക ഘട്ടത്തില് ഭദ്രമായ കോട്ടമതില് പോലെ നിലകൊണ്ട ധീരവനിതയായിരുന്നു യഥാര്‍ഥത്തില് മഹതി. സ്വശരീരത്തില് അനേകം മുറിവുകളേറ്റു വാങ്ങിയ മഹതി റസൂലിനോട് അവര്‍ക്കുവേണ്ടി പ്രാര്‍ഥിക്കാനാവശ്യപ്പെട്ടു. അല്ലാഹുവേ, സ്വര്‍ഗത്തിലെ വിശ്വസ്തരായ കൂട്ടുകാരുടെ കൂട്ടത്തില് അവരെ നീ ഉള്‍പ്പെടുത്തണേ എന്ന് പ്രവാചകര് അവര്‍ക്ക് വേണ്ടി പ്രാര്‍ഥിക്കുകയുണ്ടായി. എങ്കില് അല്ലാഹുവിന്റ മാര്‍ഗത്തില് എനിക്കേല്‍ക്കുന്ന ഏത് മുറിവും എനിക്ക് പ്രശ്‌നമേയല്ല എന്നതായിരുന്നു മഹതിയുടെ പ്രതികരണം.\nനസീബ ബിന്‍ത് കഅബിന്റെ മകന് അബ്ദുല്ലയും ഉഹ്ദിലെ ഇസ്‌ലാമിക സഖ്യത്തോടൊപ്പം ഉണ്ടായിരുന്നു. യുദ്ധത്തില് ഉമ്മക്ക് മുറിവേറ്റ സന്ദര്‍ഭം പ്രവാചകന് അബ്ദുല്ലയേ വിളിച്ചു നിന്റെ ഉമ്മക്ക് ശ്രുശ്രൂഷ നല്‍കാന് ആവശ്യപ്പെട്ടു. എന്നിട്ട് പ്രവാചകന് പറഞ്ഞു. ഇപ്പോള് നിന്റെ ഉമ്മയുടെ സ്ഥാനം ഇന്നാലിന്ന വ്യക്തികളേക്കാള് എത്രയോ ഉയര്‍ന്നതാണ്. യുദ്ധത്തില് അബ്ദുല്ലക്ക് പരിക്കുപറ്റിയപ്പോള് പ്രവാചകന് മഹതിയോട് മകന്റെയടുത്ത് പോയി ആവശ്യമായ പരിചരണം നല്‍കുവാന് ആവശ്യപ്പെട്ടു. പരിചരണം നല്‍കിക്കൊണ്ട് മഹതി മകനോട് പറഞ്ഞു. എഴുന്നേല്‍ക്കൂ! ഇസ്‌ലാമിന്റെ യശസ്സുയര്‍ത്താന് വേണ്ടി നമുക്ക് പോരാടാം. ഇതുകേട്ട പ്രവാചകന് വികാര നിര്‍ഭരനായിക്കൊണ്ട് പറഞ്ഞു പോയി. ‘ഇത്തരത്തില് ഈയൊരു അവസ്ഥയിലും ഇങ്ങനെ പ്രതികരിക്കാന് നിന്നെക്കൊണ്ടല്ലാതെ ആര്‍ക്കു സാധിക്കും!’ പ്രവാചകന്റെ പരിചയായിക്കൊണ്ട് ഇസ്‌ലാമിക മാര്‍ഗത്തില് ത്യാഗോജ്ജ്വലമായ അധ്യായം രചിച്ച് ധീരവനിതയായി നസീബ ബിന്‍ത് കഅ്ബ് ചരിത്രത്തില് ഇടംനേടുകയുണ്ടായി.\nഔറംഗസേബ്; മദ്യവും വ്യഭിചാരവും നിരോധിച്ച ഭരണാധികാരി\nശഹീദ് അബ്ദുല്‍ഖാദര് ഔദ\nസ്വാതന്ത്ര്യത്തിന് കാവലിരിക്കുക നാം


ലോക പൊലീസ് മീറ്റ്; കേരളാ പൊലീസിനെ പ്രതിനിധീകരിച്ച് സജൻ പ്രകാശ് ചൈനയിലേക്ക്\nTrivandrum, First Published 2, Aug 2019, 4:23 PM IST\nഒളിപിക്സിൽ അടക്കം മത്സരിച്ചിട്ടുണ്ടെങ്കിലും പൊലീസുകാരനായി ആദ്യമായാണ് രാജ്യാന്തര മീറ്റില് മത്സരിക്കുന്നത്. ടോക്യോ ഒളിംപിക്സിന് യോഗ്യത ഉറപ്പാക്കുകയാണ് ഈ വര്‍ഷത്തെ പ്രധാന ലക്ഷ്യമെന്നും സജന് വ്യക്തമാക്കി.\nതിരുവനന്തപുരം: ലോക പൊലീസ് മീറ്റിൽ സുവര്‍ണപ്രതീക്ഷയെന്ന് മലയാളി നീന്തൽ താരം സജന് പ്രകാശ്. കേരളാ പൊലീസിനെ പ്രതിനിധീകരിച്ച് മത്സരത്തിൽ പങ്കെടുക്കുന്നതിൽ തനിക്ക് വളരെ സന്തോഷമുണ്ടെന്നും സജൻ പറഞ്ഞു. പൊലീസ് മീറ്റിൽ പങ്കെടുക്കാൻ സജൻ ഇന്ന് ചൈനയിലേക്ക് തിരിക്കും. ഈ മാസം എട്ട് മുതൽ 18 വരെയാണ് ചാംമ്പ്യൻഷിപ്പ്.\nഒളിപിക്സിൽ അടക്കം മത്സരിച്ചിട്ടുണ്ടെങ്കിലും പൊലീസുകാരനായി ആദ്യമായാണ് രാജ്യാന്തര മീറ്റില് മത്സരിക്കുന്നത്. ടോക്യോ ഒളിംപിക്സിന് യോഗ്യത ഉറപ്പാക്കുകയാണ് ഈ വര്‍ഷത്തെ പ്രധാന ലക്ഷ്യമെന്നും സജന് വ്യക്തമാക്കി. മൂന്ന് മാസത്തെ പരിശീലനം പൂർത്തിയാക്കിയ സജൻ ഇന്നലെയാണ് സ്പെഷ്യൽ ആംഡ് പൊലീസിൽ ഇന്‍സ്പെക്ടറായി ചുമതലയേറ്റത്.\nപരിശീലനം പൂർത്തിയാക്കി ജോലിയിൽ പ്രവേശിച്ചവർക്ക് മാത്രമേ ചാംമ്പ്യൻഷിപ്പിൽ പങ്കെടുക്കാൻ കഴിയുകയുള്ളുവെന്ന് നിബന്ധയുള്ളതിനാലാണ് സജന്റെ സർവ്വീസ് പ്രവേശനം തിടുക്കത്തിൽ പൂർത്തിയാക്കിയത്. പൊലീസ് ആസ്ഥാനത്ത് നടന്ന ചടങ്ങിൽ ഡിജിപി ലോക്നാഥ് ബെഹ്റ ഔദ്യോഗിക മുദ്രകൾ അണിയിച്ചു.\n2015-ലെ ദേശീയ ഗെയിംസിൽ മിന്നും പ്രകടനത്തിന് കേരളം ഗസറ്റഡ് റാങ്കിൽ ജോലി നൽകിയ നാല് കായിക താരങ്ങളിൽ ഒരാളാണ് സജൻ പ്രകാശ്. ഈ വർഷത്തെ ദേശീയ പൊലീസ് മീറ്റിൽ റെക്കോർഡോടെ അഞ്ച് സ്വർണം നേടിയ സജൻ ലോക മീറ്റിൽ ഇന്ത്യയുടെ ഉറച്ച മെഡൽ പ്രതീക്ഷയാണ്.\nലോക പൊലീസ് മീറ്റ്


❛എല്ലാം അവര് തീരുമാനിക്കട്ടെ❜ എനിക്ക് ഒന്നും പറയാനില്ലാ\nന്യൂസിലന്‍റിനെതിരെയുള്ള പരമ്പരയിലെ ആദ്യ ടെസ്റ്റ് മത്സരത്തില് സമനില. ഇന്ത്യന് സ്പിന് ഭീക്ഷണിയെ ചെറുത്തു തോല്‍പ്പിച്ച് വിജയത്തോളം പോന്ന സമനിലയുമായാണ് ന്യൂസിലന്‍റ് മടങ്ങിയത്.അവസാന പന്ത് വരെ ആവേശം നീണ്ട മത്സരത്തില് ടെസ്റ്റ് ക്രിക്കറ്റിന്‍റെ ഭംഗി ഒരിക്കല് കൂടി തെളിയിച്ചു.\nപരമ്പരയിലെ അവസാന മത്സരം മുംബൈയിലാണ് നടക്കുക. ആദ്യ മത്സരത്തില് വിശ്രമം അനുവദിക്കപ്പെട്ട വീരാട് കോഹ്ലി ക്യാപ്റ്റനായി തിരിച്ചെത്തും. വീരാട് കോഹ്ലി ഇതിനോടകം പരിശീലനം ആരംഭിച്ചട്ടുണ്ട്. വീരാട് കോഹ്ലിക്ക് പകരം ആര് വഴിമാറും എന്ന ചോദ്യം ടീം മാനേജ്മിന്‍റിനെ അലട്ടുന്നുണ്ട്.\nവീരാട് കോഹ്ലിക്ക് പകരം എത്തിയ ശ്രേയസ്സ് അയ്യര് സെഞ്ചുറിയും – അര്‍ദ്ധസെഞ്ചുറിയും നേടി കളിയിലെ താരമായി. പക്ഷേ സീനിയര് താരങ്ങളായ ചേത്വേശര് പൂജാരയും – അജിങ്ക്യ രഹാനയും ഉഴപ്പി. മത്സരത്തില് പൂജാര 26 ഉം 22 ഉം ക്യാപ്റ്റനായ രഹാന 35 ഉം 34 റണ്‍സാണ് നേടിയത്.\nഅടുത്ത മത്സരത്തില് ആര് പുറത്തുപോകും എന്ന കാര്യം ടീം മാനേജ്മെന്‍റ് തീരുമാനിക്കും എന്ന് മത്സരശേഷം രഹാനെ പറഞ്ഞു. ❛❛ശ്രേയസ്സിന്‍റെ കാര്യത്തില് എനിക്ക് വളരെ സന്തോഷമുണ്ട്. ടെസ്റ്റ് അരങ്ങേറ്റത്തിനായി അവന് ഒരുപാട് നാള് കാത്തിരിക്കേണ്ടി വന്നു. അവന് നന്നായി ബാറ്റ് ചെയ്തു. വീരാട് അടുത്ത മത്സരത്തില് തിരിച്ചെത്തുന്നുണ്ട്. മുംബൈയിലെ മത്സരം വരെ നമ്മുക്ക് കാത്തിരിക്കേണ്ടി വരും. ഞാന് ഇതിനെ പറ്റി ( വീരാട് കോഹ്ലിക്ക് പകരം ആര് ) പറയാന് പോകുന്നില്ലാ. മാനേജ്മെന്‍റ് തീരുമാനിക്കട്ടെ❜❜ രഹാനെ പറഞ്ഞു.\nഅവസാന ദിനത്തിന്‍റെ അഞ്ചാം ദിനത്തിലെ രണ്ടാം സെക്ഷനില് നന്നായി തിരിച്ചെത്തിയെന്നും ഞാന് കഴിവിന്‍റെ പരമാവധി ശ്രമിച്ചുവെന്നും രഹാനെ പറഞ്ഞു. അവസാനം വരെ പൊരുതിയ ന്യൂസിലന്‍റ് ടീമിനെ പ്രശംസിക്കാനും ക്യാപ്റ്റന് മറന്നില്ലാ.\nPrevious articleരവീന്ദ്രയും വെളിച്ചവും ഇന്ത്യയെ ചതിച്ചു. ആദ്യ മത്സരം സമനില.\nNext articleഇനി അശ്വിന് മുൻപിൽ അവർ മാത്രം :വിക്കറ്റ് വേട്ടയിൽ സൂപ്പർ സ്റ്റാർ


കൂടത്തായി കൊലപാതക പരമ്പര കേസ്: മൂന്നാം പ്രതി പ്രജികുമാറിന് ജാമ്യം അനുവദിച്ച് ഹൈക്കോടതി | www.vyganews.com\nകൂടത്തായി കൊലപാതക പരമ്പര കേസ്: മൂന്നാം പ്രതി പ്രജികുമാറിന് ജാമ്യം അനുവദിച്ച് ഹൈക്കോടതി\nകൊച്ചി: കൂടത്തായി കൊലപാതക പരമ്പര കേസിലെ പ്രതി പ്രജികുമാറിന് ജാമ്യം. കേസിലെ മൂന്നാം പ്രതിയായ പ്രജികുമാറിന് ഹൈക്കോടതി ജാമ്യം അനുവദിച്ചു. ...\nകൊച്ചി: കൂടത്തായി കൊലപാതക പരമ്പര കേസിലെ പ്രതി പ്രജികുമാറിന് ജാമ്യം. കേസിലെ മൂന്നാം പ്രതിയായ പ്രജികുമാറിന് ഹൈക്കോടതി ജാമ്യം അനുവദിച്ചു.\nകേസിലെ രണ്ടാം പ്രതിയായ മാത്യുവിന് പ്രജികുമാറാണ് സയനൈഡ് നല്‍കിയത് എന്ന് അന്വേഷണസംഘം കണ്ടെത്തിയിരുന്നു.\nമാത്യുവിന് സയനൈഡ് കൊടുത്തത് താനാണെന്ന് പ്രജികുമാറും സമ്മതിച്ചിരുന്നു. മാത്യു ഒന്നാം പ്രതിയായ ജോളിക്ക് സയനൈഡ് കൈമാറിയെന്ന് സമ്മതിച്ചിരുന്നു.\nKeywords: Bail, Highcourt, Prejikumar, Murder case\nwww.vyganews.com: കൂടത്തായി കൊലപാതക പരമ്പര കേസ്: മൂന്നാം പ്രതി പ്രജികുമാറിന് ജാമ്യം അനുവദിച്ച് ഹൈക്കോടതി


കുട്ടികളിലെ വാക്സീൻ പരീക്ഷണം രണ്ടാഴ്ചക്കുള്ളിൽ തുടങ്ങും; ആദ്യഘട്ടം വിജയമെന്നും കേന്ദ്രം\nHomeNewsകുട്ടികളിലെ വാക്സീൻ പരീക്ഷണം രണ്ടാഴ്ചക്കുള്ളിൽ തുടങ്ങും; ആദ്യഘട്ടം വിജയമെന്നും കേന്ദ്രം\nദില്ലി: കുട്ടികളിലെ വാക്സീൻ പരീക്ഷണം രണ്ടാഴ്ചക്കുള്ളിൽ തുടങ്ങുമെന്ന് കേന്ദ്ര ആരോഗ്യ മന്ത്രാലയം. കൊവാക്സീൻ പരീക്ഷണത്തിൻ്റെ രണ്ട്, മൂന്ന് ഘട്ടങ്ങൾക്കാണ് അനുമതി നൽകിയിരിക്കുന്നത്. ആദ്യഘട്ട പരീക്ഷണം വിജയകരമെന്നും നീതി ആയോഗ് വ്യക്തമാക്കി.[www.malabarflash.com]\nകോവിഡ് രോഗമുക്തി നിരക്ക് ഉയരുന്നുണ്ട് . ഇതുവരെ 86 ശതമാനം പേർ രോഗമുക്തരായി. ആകെ ജനസംഖ്യയുടെ 1.8 ശതമാനം പേരെ മാത്രമാണ് നിലവിൽ കോവിഡ് ബാധിച്ചത്. കേരളത്തിലേതടക്കം നിയന്ത്രണങ്ങൾ കേസുകൾ കുറയാൻ കാരണമാകുന്നു. കൂട്ടായ കഠിനാധ്വാനത്തിന്റെ ഫലമാണിത്.\nജാഗ്രത കൈവിടരുതെന്നും നീതി ആയോഗ് ആവർത്തിച്ചു. വാക്സിനേഷൻ കഴിഞ്ഞവരിൽ വീണ്ടും കൊവിഡ് വരുന്നതിൽ ആശങ്ക വേണ്ട. തുടർ രോഗബാധ ഗുരുതരമാകില്ല. ചെറിയ ശതമാനം കേസുകളിൽ മാത്രമേ ആശുപത്രി വാസം വേണ്ടിവരുന്നുള്ളൂവെന്നും കേന്ദ്ര ആഭ്യന്തര മന്ത്രാലയം വ്യക്തമാക്കി.


കുഞ്ഞനന്തന് പാര്‍ട്ടി പരിപാടികളില് പങ്കെടുക്കണമെന്ന് സര്‍ക്കാര് അഭിഭാഷകന്; സ്വന്തം രാഷ്ട്രീയം ഇവിടെ എടുക്കേണ്ടെന്ന് കോടതിയുടെ ശാസന | TP case accused|TP Chandrasekharan case|TP Chandrasekharan murder|kunjananthan parole\nശരീരത്തിലെ ഒരു ഭാഗം പോലും അസുഖമില്ലാത്തതില്ലെന്നായിരുന്നു കുഞ്ഞനന്തന് കോടതിയെ അറിയിച്ചത്.\nFeb 8, 2019, 08:06 pm IST\nകൊച്ചി: ടി.പി.ചന്ദ്രശേഖരന് വധക്കേസില് പ്രതിയായ പി.കെ. കുഞ്ഞനന്തന്റെ പരോൾ വിഷയത്തിൽ സർക്കാർ അഭിഭാഷകന് കോടതിയുടെ ശാസന. ഗുരുതരമായ ആരോഗ്യ പ്രശ്‌നങ്ങള് ഉള്ളതിനാല് ചികില്‍സയ്ക്കായി ശിക്ഷ മരവിപ്പിക്കണം എന്നാവശ്യപ്പെട്ടുള്ള പി.കെ.കുഞ്ഞനന്തന്റെ ഹര്‍ജി പരിഗണിക്കുകയായിരുന്നു ഹൈക്കോടതി. എന്നാൽ കുഞ്ഞനന്തന് പാര്‍ട്ടി പരിപാടികളില് പങ്കെടുത്തതിനെ ന്യായീകരിക്കാന് സര്‍ക്കാര് അഭിഭാഷകന് ശ്രമം നടത്തിയതാണ് കോടതിയുടെ വിമര്‍ശനത്തിന് ഇടയാക്കിയത്.\nസ്വന്തം രാഷ്ട്രീയം കോടതിയില് എടുക്കേണ്ടെന്നു ജഡ്ജി പറഞ്ഞു.പാര്‍ട്ടി പരിപാടികളില് പങ്കെടുക്കുന്നതില് എന്താണു തെറ്റ് എന്നായിരുന്നു സര്‍ക്കാര് അഭിഭാഷകന്റെ ചോദ്യം. സര്‍ക്കാരും തിരഞ്ഞെടുപ്പു കമ്മിഷനും അംഗീകരിച്ച പാര്‍ട്ടിയല്ലേ സിപിഎം എന്നും സ്‌പെഷല് പ്രോസിക്യൂട്ടര് രാഷ്ട്രീയം പറയുകയാണെന്നുമായിരുന്നു സര്‍ക്കാര് അഭിഭാഷകന്റെ പ്രതികരണം. ഇതോടെയാണ് ഹൈക്കോടതി സര്‍ക്കാര് അഭിഭാഷകനെ ശാസിച്ചത്. എന്നാല് ശരീരത്തിലെ ഒരു ഭാഗം പോലും അസുഖമില്ലാത്തതില്ലെന്നായിരുന്നു കുഞ്ഞനന്തന് കോടതിയെ അറിയിച്ചത്.\nസംസ്ഥാനത്ത് ഏറ്റവും മികച്ച ചികില്‍സ ലഭിക്കുന്നത് മെഡിക്കല് കോളജുകളില്ലേ എന്നായിരുന്നു ഇതിനുള്ള കോടതിയുടെ മറുപടി. ജയിലില് ശരിയായ ചികിത്സ ലഭിക്കില്ലെന്നും കുറ്റവാളികള്‍ക്ക് മെഡിക്കല് കോളജില് നിന്ന് എന്ത് ചികിത്സയാണ് ലഭിക്കുന്നതെന്നായിരുന്നു കുഞ്ഞനന്തന്റെ നിലപാട്. ചികില്‍സയല്ല കുഞ്ഞനന്തന്റെ ലക്ഷ്യമെന്നും പരോള് നേടി രാഷ്ട്രീയ പ്രവര്‍ത്തനം നടത്തുകയാണു ചെയ്യുന്നതെന്നും ടിപി വധക്കേസിലെ സ്‌പെഷല് പ്രോസിക്യൂട്ടര് കോടതിയെ അറിയിച്ചു.\nമുഖ്യമന്ത്രി സഭയില് അറിയിച്ച കണക്കുപ്രകാരം ഈ സര്‍ക്കാരിന്റെ കാലത്ത് 20 മാസത്തിനുള്ളില് പി.കെ. കുഞ്ഞനന്തനു 15 തവണയായി 193 ദിവസം പരോള് അനുവദിച്ചതായും വ്യക്തമാക്കിയിരുന്നു. കേസ് വരുന്ന ബുധനാഴ്ച പരിഗണിക്കുന്നതിനു മാറ്റിവച്ചു.\nTP case accused TP Chandrasekharan case TP Chandrasekharan murder kunjananthan parole\nപത്തൊമ്ബതുകാരിയെ കൂട്ടബലാത്സംഗം ചെയ്ത സംഭവം ; നാലു പേര് പിടിയിൽ\nറഫാല് ഇടപാട് സംബന്ധിച്ച വാര്‍ത്ത : നിര്‍മലാ സീതാരാമന്റെ സര്‍ട്ടിഫിക്കറ്റ് ഞങ്ങള്‍ക്ക് വേണ്ട -ദി ഹിന്ദു ചെയര്‍മാന് എന് റാം\n‘പാര്‍ട്ടി എന്നെ വകവരുത്താന് പദ്ധതിയിട്ടിരുന്നു, ടിപിയുടെ ഗതി വരാഞ്ഞത് മുസ്ലീമായതിനാൽ’ : അബ്ദുള്ളക്കുട്ടി\nOct 7, 2020, 07:41 pm IST


അമ്മയില്ലാത്ത കടുവക്കുട്ടിക്ക് പ്രത്യേക കാടൊരുങ്ങുന്നു | Newsthen l The news interactive\nHome/NewsThen Special/അമ്മയില്ലാത്ത കടുവക്കുട്ടിക്ക് പ്രത്യേക കാടൊരുങ്ങുന്നു\nNews Then Send an email April 9, 2021\nഅമ്മയെ നഷ്ടമായി കൊടും കാടിന് നടുവില് ഒറ്റപ്പെട്ടുപോയ കടുവ കുട്ടിക്ക് സുരക്ഷിതത്വത്തിന്റെ കാടൊരുങ്ങുന്നു. പെരിയാര് കടുവാസങ്കേതത്തിലെ മംഗള എന്ന കടുവക്കുട്ടിക്കാണ് വനപാലകര് നിര്‍മ്മിച്ചു നല്‍കുന്ന കാടൊരുങ്ങുന്നത്.\nകാട്ടിനുള്ളില് ഒരേക്കറോളം സ്ഥലം ഇരുമ്പു കെട്ടി തിരിച്ച് ഇതിനുള്ളില് മംഗളയെ തുറന്ന് വിടുകയാണ് ആദ്യ പരിപാടി. കാടും അന്തരീക്ഷവും പരിചയമാകുന്നതോടെ ഇവിടേയ്ക്ക് ചെറിയ ജീവികളെ കയറ്റിവിട്ട് മംഗള വേട്ടയാടാന് പരിശീലിപ്പിക്കും. തുടര്‍ന്ന് ഇത് വിജയകരം ആകുന്നതോടെ യാവും കടുവ സങ്കേതത്തിലെ വിശാലമായ കാട്ടിലേക്ക് മംഗളയെ അയക്കുക.\nകടുവാ സങ്കേതത്തിലെ മംഗളാദേവി മലയടിവാരത്തില് നിന്ന് കഴിഞ്ഞവര്‍ഷം നവംബര് 22നാണ് അമ്മയെ നഷ്ടമായി ഒറ്റപ്പെട്ടുപോയ കടുവ കുഞ്ഞിന്റെ കരച്ചില് പെരിയാര് കടുവാ സങ്കേതത്തിലെ വനപാലകര് കേട്ടത്. കുഞ്ഞിനൊപ്പം അമ്മയുടെ തിരിച്ചുവരവ് കാത്തു വനപാലകരും ദിവസങ്ങള് തള്ളി നീക്കിയെങ്കിലും ഫലമുണ്ടായില്ല. കുഞ്ഞിനെ മറ്റു ജീവികള് ആക്രമിക്കാന് തിരിക്കാന് ചുറ്റുപാടും നിരീക്ഷിച്ചായിരുന്നു വനപാലകരുടെ കാത്തിരിപ്പ്. അമ്മ വരാതാവുകയും ഒരുമാസം മാത്രം പ്രായമുണ്ടായിരുന്ന കുഞ്ഞ് അവശതയില് ആവുകയും ചെയ്തതോടെ കുഞ്ഞിനെ സുരക്ഷിത കേന്ദ്രത്തിലേക്ക് മാറ്റി. ഇതിനിടെ അമ്മ കടുവയുടെ വരവ് അറിയാനായി ക്യാമറകള് സ്ഥാപിക്കുകയും നിരീക്ഷണം ശക്തമാക്കും ചെയ്തിരുന്നു.\nകാട്ടിനുള്ളിലെ കരടിക്കവല സെക്ഷനില് പ്രത്യേകം മുറിയാണ് കടുവ കുട്ടിക്കായി ഒരുക്കിയത്. മനുഷ്യരുമായി അധികം ഇടപഴകാതെ തന്നെ വളര്‍ത്തിയെടുക്കുകയായിരുന്നു ലക്ഷ്യം. ഭക്ഷണമായി ഇറച്ചി പുറത്തു നിന്നെത്തിച്ചു നല്‍കി. വനപാലകര്‍ക്കൊപ്പം ആരോഗ്യനില വിലയിരുത്താനായി ഡോക്ടര്‍മാരുടെ സേവനവും ഉപയോഗപ്പെടുത്തി. ഇപ്പോഴിതാ വനപാലകര് അരുമയോടെ മംഗളയെന്ന് വിളിക്കുന്ന ആറുമാസം പിന്നിട്ട കടുവ കുട്ടി പുതിയ കാട്ടിലേക്ക് ഇറങ്ങാന് ഒരുങ്ങിത്തുടങ്ങുകയാണ്.\nബാങ്ക് മാനേജർ ബാങ്കിനകത്ത് തൂങ്ങിമരിച്ച നിലയിൽ


വിവോ വി 23 സീരിസ് ഇന്ത്യയിലവതരിപ്പിച്ചു – NavaKerala News\nHome/Business/വിവോ വി 23 സീരിസ് ഇന്ത്യയിലവതരിപ്പിച്ചു\nവിവോ വി 23 സീരിസ് ഇന്ത്യയിലവതരിപ്പിച്ചു\nന്യൂഡല്‍ഹി: വിവോയുടെ ഏറ്റവും പുതിയ സീരീസായ വിവോ വി23 ഇന്ത്യയിലവതരിപ്പിച്ചു. നിരവധി പുതിയ ഫീച്ചറുകളുമായിട്ടാണ് വിവോ വി23 പുറത്തിറക്കിയിരിക്കുന്നത്. ഡിസൈന്, സെല്‍ഫി ക്യാമറ, പെര്‍ഫോമന്‍സ് എന്നിവയില് മുന്നിലാണ് വി23.\nപിന്നില് നിറം മാറുന്ന ഫ്‌ലൂറോയിറ്റ് എജി ഗ്ലാസുമായാണ് ഈ വി23 വി23 പ്രോ മോഡലുകള് വരുന്നത്. എന്നാല് ‘ഗോള്‍ഡ് കളര്’ വേരിയന്റില് മാത്രമേ ഇത് ലഭ്യമാകൂ, വെളിച്ചം തട്ടുമ്പോള് പച്ച ഷേഡ് വരുന്ന തരത്തിലാണ് ഇതിന്റെ രൂപകല്‍പന. വിവോ വി23 8ജിബി റാം ഓപ്ഷന് 29,990 രൂപ മുതലാണ് വില, ഇതിന്റെ12ജിബി റാം ഓപ്ഷന് 34,990 രൂപയാണ് വില.\nവി23 പ്രോ 8ജിബി റാം ഓപ്ഷന് 38,990 രൂപ മുതലാണ് വില, ഇതിന്റെ 12ജിബിക്ക് 43,990 രൂപ വിലവരും. 2022 ജനുവരി അഞ്ചു മുതല് ഫോണുകളുടെ പ്രീ-ബുക്കിങ് ആരംഭിക്കും. വിവോ വി23 പ്രോ ജനുവരി 13 മുതലും വി23 ജനുവരി 19 മുതലും ലഭ്യമാകും. വിവോയുടെ വെബ്സൈറ്റിലൂടെ ഫോണ് മുന്‍കൂട്ടി ബുക്ക് ചെയ്യുന്നവര്‍ക്ക് 10 ശതമാനം ക്യാഷ്ബാക്കും വാഗ്ദാനം ചെയ്യുന്നുണ്ട്. എന്നാല് ഇത് ഐസിഐസിഐ ബാങ്ക് ഡെബിറ്റ്, ക്രെഡിറ്റ് കാര്‍ഡുകള്‍ക്ക് മാത്രമാണ്.\nIndia vivo mobile\n5ജി സേവനങ്ങള് വിമാനങ്ങളെ അപകടത്തിലാക്കും\nക്രിപ്‌റ്റോ കറന്‍സി ഇടപാടുകള്‍ക്ക് നികുതി വരുന്നു\n2200 രൂപയുടെ സ്മാര്‍ട്ട് വാച്ച് ഓര്‍ഡര് ചെയ്തയാള്‍ക്ക് കിട്ടിയത് വെള്ളം നിറച്ച കോണ്ടം\nതുടര്‍ച്ചയായി നാലാം ദിവസവും സൂചികകള് മികച്ച നേട്ടത്തില് ക്ലോസ് ചെയ്തു\nകോഴിക്കോട് ബീച്ചില് ബിന്ദു അമ്മിണിയെ മര്‍ദിച്ചയാളെ പോലീസ് തിരിച്ചറിഞ്ഞു\nവൊഡാഫോണ് ഐഡിയയ്ക്ക് മുതലാളിയായി കേന്ദ്രസര്‍ക്കാര്


കോണ്‍ഗ്രസിനെതിരേ പരോക്ഷ വിമര്‍ശനവുമായി മുതിര്‍ന്ന നേതാവും മുന് ജമ്മു കശ്മീര് മുഖ്യമന്ത്രിയുമായ ഗുലാം നബി ആസാദ്. അടുത്ത ലോക്‌സഭാ തെരഞ്ഞെടുപ്പിലും കോണ്‍ഗ്രസ് 300 സീറ്റുകൾ നേടി ഭൂരിപക്ഷമുറപ്പിക്കുമെന്ന് കരുതുന്നില്ലെന്ന് മുതിർന്ന കോൺഗ്രസ് നേതാവ് ഗുലാം നബി ആസാദ്. ജമ്മുകശ്മീരിലെ പൂഞ്ച് ജില്ലയിലെ കൃഷ്ണ ഘാട്ടി ഏരിയയിൽ നടന്ന റാലിയിൽ സംസാരിക്കവെയായിരുന്നു പരാമർശം.\nജമ്മു കശ്മീരിന് സംസ്ഥാന പദവി നല്‍കുമെന്ന് പ്രധാനമന്ത്രിയും കേന്ദ്ര ആഭ്യന്തര മന്ത്രിയും വാഗ്ദാനം ചെയ്തിരുന്നു. ഇതിനായി പാര്‍ലമെന്റില് ബില് കൊണ്ടുവരണമെന്നും ആസാദ് ആവശ്യപ്പെട്ടു.\n2024ലെ തെരഞ്ഞെടുപ്പില് 300 ലോക്‌സഭാ സീറ്റ് നേടാനാവുമെന്ന് എനിക്ക് തോന്നുന്നില്ല. അനുച്ഛേദം 370-ന്റെ കാര്യത്തില് തീരുമാനമെടുക്കാന് സുപ്രീം കോടതിക്കോ സര്‍ക്കാരിനോ മാത്രമേ സാധിക്കൂ. നിലവിലെ സാഹചര്യത്തില് നിയമം പുനഃസ്ഥാപിക്കുന്നതിനായി അധികാരത്തിലെത്താന് കോണ്‍ഗ്രസിന് 300ല് അധികം എംപിമാരുടെ പിന്തുണ വേണം.\nജനങ്ങള്‍ക്ക് വ്യാജ വാഗ്ദാനങ്ങള് നല്‍കുന്നത് നല്ലതാണെന്ന് ഞാന് കരുതുന്നില്ല. മുന്നൂറില് അധികം സീറ്റുകള് നേടി സര്‍ക്കാരുണ്ടാക്കുമെന്നും തുടര്‍ന്ന് തുടര്‍ന്ന് അനുച്ഛേദം 370 റദ്ദാക്കുമെന്നും ജനങ്ങള്‍ക്ക് വാക്കുകൊടുക്കാന് സാധിക്കില്ലെന്നും അദ്ദേഹം പറഞ്ഞു.\nStory Highlights : ghulam-nabi-azad-congress-2024-general-election-getting-300-seats\nRead more on: ghulam nabi azad | india


Socialist Car, Communist Car, Trabant, USSR and East Germany, Car, Small Car, സോഷ്യലിസ്റ്റ് കാര്, കമ്മ്യൂണിസ്റ്റ് കാര്, ട്രബന്‍റ്, യുഎസ്എസ്ആര്, കിഴക്കന് ജര്‍മനി, കാര്, ചെറുകാര് - Malayalam DriveSpark\nPublished: Monday, April 30, 2012, 10:38 [IST]\nലോകത്തിന്‍റെ അതാതുകാലത്തെ രാഷ്ട്രീയവും സംസ്കാരവും സാമ്പത്തികവുമെല്ലാം കാറുകളുടെ ഡിസൈനുകളിലും പ്രതിഫലിക്കും. ഇന്ന്, ഉയര്‍ന്ന പരിസ്ഥിതി അവബോധവും മുതലാളിത്ത സാമ്പത്തിക വളര്‍ച്ചയും വിദേശവിപണികളിലെ കാറുകളില് പ്ലാസ്റ്റിക് സാന്നിധ്യം കുറയ്ക്കുന്നത് നാം കാണുന്നു. വളരുന്ന ഇന്ത്യയില്, കൂടി വരുന്ന താഴ്ന്ന ഇടത്തരക്കാരുടെ എണ്ണം നാനോ പോലൊരു അത്ഭുതജീവിയെ നമുക്ക് സമ്മാനിച്ചു. ലോകത്തെ പല ഘട്ടങ്ങളില് നയിച്ച പ്രത്യയശാസ്ത്രങ്ങള് പലവിധത്തിലാണ് കാര് എന്ന യന്ത്രത്തെ സമീപിച്ചത്.\nയു എസ് എസ് ആറിന്‍റെയും കിഴക്കന് ജര്‍മനിയുടെയുമൊക്കെ കാലത്തെ ഓട്ടോമൊബൈല് മേഖലയെക്കുറിച്ചാണ് ലൂയിസ് എഛ് സീഗള്‍ബം എഡിറ്റു ചെയ്ത "ദ സോഷ്യലിസ്റ്റ് കാര്: ഓട്ടോമൊബിലിറ്റി ഇന് ദ ഈസ്റ്റേണ് ബ്ലോക്" എന്ന പുസ്തകം പറയുന്നത്. തൊഴിലാളി കേന്ദ്രിത സാമ്പത്തികം കാറുകളെ കണ്ടത് ഇന്നത്തെപ്പോലെ ഒരു ആഡംബര വസ്തു എന്ന നിലയ്ക്കോ സ്റ്റാറ്റസ് സിംബല് എന്ന നിലയിലോ ആയിരുന്നില്ല. അവ പൊതുഗതാഗതത്തിന്‍റെ ഒരു ഭാഗം മാത്രം.\nപൊതു ഇടങ്ങളില് വ്യക്തികള്‍ക്ക് സ്വകാര്യത സൃഷ്ടിക്കാനുള്ള ഒരു വസ്തുവാണ് ഇന്ന് കാറുകള്. പുതിയ കാലത്തിനനുസൃതമായി കാര് എന്നതിന് ഒരു നിര്‍വചനം നല്‍കാന് ആവശ്യപ്പെട്ടാല് കുടുംബം എന്ന ഒന്ന ഒറ്റവാക്കില് അതിനുത്തരം നല്‍കാം. ഇന്ത്യക്കാര് പ്രത്യേകിച്ചും, കാറിനെ ഒരു വീടായിത്തന്നെ കണക്കാക്കുന്നവരാണ്. അകത്ത് ചട്ടിയും കലവും പട്ടിയും കുട്ടികളും, കാരിയറില് ഒരു സൈക്കിളും എന്നതാണ് ഇന്ത്യന് വിപണിയിലെ കാര് ഡിസൈനിംഗിനെ സ്വാധീനിക്കുന്ന തത്വശാസ്ത്രം.\nശീതയുദ്ധകാലത്ത് (1960-കളില്) കിഴക്കന് ജര്‍മനി നിര്‍മിച്ച കാറാണ് ട്രബാന്‍റ്. അക്കാലത്തെ പ്രത്യേക രാഷ്ട്രീയ പരിതസ്ഥിതി ഈ കാറിന്‍റെ ഡിസൈനിലും പ്രതിഫലിക്കുന്നത് നമുക്ക് കണ്ടെടുക്കാനാവും. കാര്യക്ഷമത വളരെ കുറഞ്ഞ ഒരു ടൂ സ്ട്രോക്ക് എന്‍ജിനാണ് ഈ കാറുനുണ്ടായിരുന്നത്. ഡ്യൂറോപ്ലാസ്റ്റ് കൊണ്ടുണ്ടാക്കിയ ബോഡി. ഇന്‍റീരിയര് ഭാഗങ്ങള് വളരെ ചെലവു കുറഞ്ഞ ചില വസ്തുക്കള് ഉപയോഗിച്ചാണ് നിര്‍മിച്ചത്.\nഎല്ലാം കാര്യമാത്ര പ്രസക്തമായ അളവിലായിരുന്നു ട്രബാന്‍റ് ഉള്‍ക്കൊണ്ടത്. ചെക്കോസ്ലോവാക്യ, പോളണ്ട് തുടങ്ങിയ അന്നത്തെ കമ്മ്യൂണിസ്റ്റ് ബ്ലോക്കില് മുഴുവന് ട്രബന്‍റ് വിതരണം ചെയ്യപ്പെട്ടു. മോട്ടോര്‍കാറുകളെ സ്നേഹിക്കുന്നയാളുകള് അക്കാലത്ത് ട്രബന്‍റിനു വേണ്ടി അപേക്ഷ നല്‍കി വര്‍ഷങ്ങളോളം കാത്തിരുന്നു.\nബര്‍ലിന് മതില് തകര്‍ന്നപ്പോള് കിഴക്കന് ജര്‍മനിയില് നിന്ന് പടിഞ്ഞാറിലേക്ക് ഇരച്ചുകയറിയ ട്രബന്‍റ് കാറുകള് ഇന്നും ഒരു പ്രതീകാത്മക ചിത്രമായി ഉപയോഗിക്കപ്പെടുന്നു.\nകൂടുതല്... #car #small car #കാര് #ചെറുകാര്\nHere isastory about the car making philosophy of the old Communist regime of USSR and East Germany.\nStory first published: Monday, April 30, 2012, 10:38 [IST]


രേഖയുടെ അടുത്തിരിക്കാന് ജയബച്ചനെ കിട്ടില്ല! | Jaya Bachchan, Amitabh, Rekha, Rajya Sabha, Delhi, ജയബച്ചന്, അമിതാഭ്, രേഖ, രാജ്യസഭ, ദില്ലി - Malayalam Oneindia\n1 hr ago തിരഞ്ഞെടുപ്പ് പ്രചാരണത്തിനെത്തി പെരുവഴിയിലായി സുരേഷ് ഗോപി! ആരുടെയോ സ്കൂട്ടറിൽ മടക്കം\n2 hrs ago എന്‍എസ്എസിനോട് വിരോധമില്ല; ബിഡിജെഎസിനെ സ്വാഗതം ചെയ്തിട്ടില്ലെന്നും കോടിയേരി\n16 hrs ago 'എറണാകുളം അങ്ങെടുക്കുവോ'? സുരേഷ് ഗോപിയെ ട്രോളി സ്കൂൾ കുട്ടി, നടന്റെ മറുപടി ഇങ്ങനെ\n2 min ago കൂടത്തായി; ജോളിക്ക് താമരശേരിക്കാരനായ അഭിഭാഷകനുമായി ബന്ധം; അന്വേഷിക്കാന് പോലീസ്\n16 min ago എന്തുകൊണ്ട് കമ്മ്യൂണിസ്റ്റുകാർ ലക്ഷ്യം കണ്ടില്ല? സീതാറാം യെച്ചൂരി പറയുന്നു കൃത്യമായി !!\n1 hr ago രണ്ട് മണ്ഡലങ്ങളിലെ തോല്‍വി: ബിജെപി മുഖം കറുപ്പിച്ചു, നിലപാട് തിരുത്തി തുഷാര് വെള്ളാപ്പള്ളി\nരേഖയുടെ അടുത്തിരിക്കാന് ജയബച്ചനെ കിട്ടില്ല!\nPublished: May52012, 12:32 [IST]\nദില്ലി: സിനിമയില് ഒന്നിച്ചഭിനയിച്ചിട്ടുണ്ടെന്നതൊക്കെ ശരി തന്നെ. പക്ഷേ രാജ്യസഭയില് രേഖയുടെ അടുത്തിരിക്കാന് ജയാബച്ചന് ഇഷ്ടമല്ല. അതുകൊണ്ടു തന്നെ രേഖ വരുന്നതറിഞ്ഞ് ജയബച്ചന് തന്റെ ഇരിപ്പിടം മാറ്റി.\nഅടുത്തിടെ രാജ്യസഭയിലേക്ക് നാമനിര്‍ദേശം ചെയ്യപ്പെട്ട രേഖയ്ക്ക് 99ാം നമ്പര് ഇരിപ്പിടമാണ് ലഭിച്ചത്. ജയാബച്ചന് ഇതുവരെ 91ാം നമ്പര് സീറ്റിലാണ് ഇരുന്നിരുന്നത്. രേഖയ്ക്ക് ലഭിച്ച സീറ്റിന്റെ അടുത്താണിത്. ഇത് മനസ്സിലാക്കിയ ജയ തന്റെ സീറ്റ് മാറ്റണമെന്ന് ആവശ്യപ്പെടുകയായിരുന്നു. 91നുപകരം 143ാം നമ്പര് സീറ്റിലാവും ഇനി ജയ ഇരിക്കുക.\nരേഖയും ജയബച്ചനും തമ്മിലുള്ള അകല്‍ച്ച ഒരു കാലത്ത് ബോളിവുഡ് ഗോസിപ്പ് കോളങ്ങളിലെ ചൂടുള്ള വാര്‍ത്തയായിരുന്നു. ജയയുടെ ഭര്‍ത്താവായ അമിതാഭ് ബച്ചനുമായി രേഖയ്ക്ക് അടുപ്പമുണ്ടായിരുന്നുവെന്ന് അക്കാലത്ത് വാര്‍ത്തകള് വന്നിരുന്നു. ഇതിനെ തുടര്‍ന്നാണ് ഇരുവരും തമ്മില് അകന്നത്. സമാജ്‌വാദി പാര്‍ട്ടിയുടെ രാജ്യസഭാംഗമാണ് ജയാബച്ചന്.\nകൂടുതൽ jaya bachchan വാർത്തകൾ\nഫോട്ടോ എടുക്കല് അതിരുവിട്ടു; ആരാധകന് ജയാബച്ചന്റെ കൈചൂടറിഞ്ഞു, വീഡിയോ\nകോടീശ്വരനായ അമിതാഭ് ബച്ചനും കുടുംബത്തിനും മാസം അമ്പതിനായിരം വീതം പെന്‍ഷന്... ഇതെന്തൊരു നാടപ്പാ\nഎംപിമാരുടെ സ്വത്ത് വിജയ് മല്യ, ജയബച്ചന് മുന്നില്\nപിറന്നാള് സമ്മാനമായി ബച്ചന് ഡയബറ്റിക് യൂണിറ്റ്\nരാജ്യസഭ ടിവിക്കെതിരെ ജയ ബച്ചന് പരാതി നല്കി\nവിമര്‍ശകരെ വായടയ്ക്ക്.. സച്ചിന് രാജ്യസഭയില് നിന്ന് കൈപ്പറ്റിയ തുക ചെലവഴിച്ചത് ദേ ഇതിനാണ്!\nപുഞ്ചിരിച്ച് രേഖ കോണ്‍ഗ്രസ് വിടുന്നു? ഇനി ബിജെപി ശരണം!! സൂചന നല്‍കി താമര\nഇന്ത്യന് മാസ്റ്റര് ബ്ലാസ്റ്റര് സച്ചിന് രാജ്യസഭയില് നാണക്കേടായി!!\nബച്ചന്റെ മുന് കാമുകി രേഖയും സഞ്ജയ് ദത്തും വിവാഹിതരായിരുന്നു; ബോളിവുഡില് വിവാദം\njaya bachchan rekha rajya sabha delhi രേഖ രാജ്യസഭ ദില്ലി\nStory first published: Saturday, May 5, 2012, 12:32 [IST]


മംഗലം ഗ്രാമപഞ്ചായത്ത് - വിക്കിപീഡിയ\nമലപ്പുറം ജില്ലയിൽ തിരൂർ ബ്ലോക്കിൽ ഉൾപ്പെടുന്ന ഒരു ഗ്രാമപഞ്ചായത്താണ് മംഗലം ഗ്രാമപഞ്ചായത്ത്. മുൻപ് വെട്ടം പഞ്ചായത്തിന്റെ ഭാഗമായിരുന്നു. അറബിക്കടലും , ഭാരതപ്പുഴയും, മറ്റു നദികളും, കുളങ്ങളും, വയലുകളും ഈ പ്രദേശം പ്രകൃതിരമണീയമായി നിലനിർ‍ത്തുന്നു. മംഗലം ഗ്രാമപഞ്ചായത്തിനു 12.17 ചതുരശ്ര കിലോമീറ്റർ വിസ്തീർണ്ണമുണ്ട്. ഈ ഗ്രാമപഞ്ചായത്തിന് 20 വാർഡുകളാണുള്ളത്.\nകിഴക്ക് - തൃപ്രങ്ങോട് പഞ്ചായത്ത്\nതെക്ക് - പുറത്തൂർ പഞ്ചായത്ത്\nവടക്ക് – വെട്ടം, തലക്കാട് പഞ്ചായത്തുകൾ\n↑ C-DIT, Thiruvananthapuram for Public Relations Department, Govt. of Kerala. "Address of Grama Panchayats" (ഭാഷ: ഇംഗ്ലീഷ്). ശേഖരിച്ചത് 2009 ഡിസംബർ 1. Cite has empty unknown parameters: |accessyear=, |month=, |accessmonthday=, and |coauthors= (help); Check date values in: |accessdate= (help)CS1 maint: multiple names: authors list (link)\nhttp://lsgkerala.in/mangalampanchayat Archived 2013-11-30 at the Wayback Machine.\n"https://ml.wikipedia.org/w/index.php?title=മംഗലം_ഗ്രാമപഞ്ചായത്ത്&oldid=3639792" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 10:39, 16 ഓഗസ്റ്റ് 2021.


കാജല് അഗര്‍വാള് ദിവസവും ശരീര ഭാഗങ്ങളുടെ ചിത്രങ്ങള് ഓരോന്നായി പങ്കുവെക്കുന്നത് വിവാദത്തില് - മലയാളം ന്യൂസ് പോർട്ടൽ\nകാജല് അഗര്‍വാള് ദിവസവും ശരീര ഭാഗങ്ങളുടെ ചിത്രങ്ങള് ഓരോന്നായി പങ്കുവെക്കുന്നത് വിവാദത്തില്\nതെലുങ്കിലും തമിഴിലും മലയാളത്തിലും എല്ലാ ഭാഷകളിലും വലിയ ആരാധകരുള്ള നടിയാണ് കാജല് അഗര്‍വാള്. സാമൂഹിക മാധ്യമങ്ങളിലും കാജല് സജീവമാണ്. ബിസിനസ് രംഗത്തുള്ള കാജലിന്‍റെ സാന്നിധ്യവും നിരന്തരം കേള്‍ക്കാറുണ്ട് താരം ഇപ്പോള് നിരന്തരമായി സോഷ്യല് മീഡിയയില് ശരീര ഭാഗങ്ങള് പങ്കുവെക്കുന്നത് ഇപ്പോള് വിവാദത്തിലായിരിക്കുകയാണ്.\nകാജല് ഇന്‍സ്റ്റാഗ്രാമില് പങ്കുവയ്ക്കുന്നത് ഗ്ലാമറസ് ചിത്രങ്ങളാണ്. ശരീരഭാഗങ്ങള് ഓരോന്നായി ആദ്യ ദിവസങ്ങളില് പ്രദര്‍ശിപ്പിച്ച് കൊണ്ടുള്ള നടിയുടെ ഫോട്ടോസും വന്നിരുന്നു. ആരാധകരുടെ ചോദ്യം നടിക്ക് എന്തുപറ്റി എന്നായിരുന്നു.\nനടി പങ്കുവെച്ചത് ശരീരഭാഗങ്ങള് ഓരോന്നായി കാണിച്ച് കൊണ്ടുള്ള ചിത്രമായിരുന്നു. ഗ്രിഡ് പോസ്റ്റ് എന്ന ഇന്‍സ്റ്റാഗ്രാമിലെ പരീക്ഷണം നടത്തുകയായിരുന്നു കാജല് ഇപ്പോള്. പന്ത്രണ്ടോളം ചിത്രങ്ങള് ഇത്തരത്തില് അവര് പോസ്റ്റ് ചെയ്തു.\nഒരു പൂര്‍ണ ചിത്രമായി മാറുന്നത് ചിത്രങ്ങളുടെ സ്ഥാനങ്ങള് കണക്കാക്കി പോസ്റ്റ് ചെയ്ത് വരുമ്പോള് ആണ്. പിന്നാലെ ചില ഫോട്ടോഷൂട്ട് ചിത്രങ്ങളും കാജല് പങ്കവച്ചു. ഗ്ലാമറസ് ലുക്കിലുള്ള ചിത്രങ്ങളായിരുന്നു ഇവയെല്ലാം.\nപ്രണയദിനത്തിൽ മൊബൈൽ സമ്മാനിക്കാതത്തിന് കാമുകനെ പൊതുസ്ഥലത്ത് തല്ലുന്ന കാമുകിയുടെ വീഡിയോ


സ: സ: എ. കണാരന് 2004 ഡിസംബര് 19 ന് നമ്മെ വിട്ടുപിരിഞ്ഞു. കേരളത്തിലെ കര്‍ഷകത്തൊഴിലാളി പ്രസ്ഥാനത്തിന്റെ അനിഷേധ്യ നേതാവായിരുന്നു സ: എ. കണാരന് നമ്മെ വിട്ടുപിരിഞ്ഞുപോയിട്ട് നാലുവര്‍ഷം തികയുകയാണ്. നിയമസഭയ്‌ക്കകത്തും പുറത്തും കര്‍ഷകത്തൊഴിലാളികള്‍ക്കുവേണ്ടി വിട്ടുവീഴ്‌ചയില്ലാതെ ഏതു പ്രതിസന്ധിഘട്ടത്തിലും ഉറച്ചുനിന്നു പോരാടി. പാര്‍ടി സംസ്ഥാന സെക്രട്ടേറിയറ്റ് അംഗമായിരിക്കെയാണ് അന്തരിച്ചത്.


നിയമപരമായി വിവാഹം ചെയ്ത ട്രാന്‍സ്‌ജെന്‍ഡര് ദമ്പതികള്‍ക്ക് സര്‍ക്കാര് 30,000 രൂപ വിവാഹ ധനസഹായം നല്‍കും\nനിയമപരമായി വിവാഹം കഴിഞ്ഞ ട്രാന്‍സ്ജെന്‍ഡര് ദമ്പതികള്‍ക്ക് 30,000 രൂപ ധനസഹായം നല്‍കും. ഇതിനായി മൂന്ന് ലക്ഷം രൂപ അനുവദിച്ചിട്ടുണ്ടെന്ന് ആരോഗ്യ സാമൂഹ്യനീതി വനിത ശിശു വികസന വകുപ്പ് മന്ത്രി കെ.കെ. ശൈലജ ടീച്ചര് പറഞ്ഞു.\nശസ്ത്രക്രിയയിലൂടെ പൂര്‍ണമായി സ്ത്രീയോ പുരുഷനോ ആയി മാറിയവര്‍ക്കാണ് നടപ്പ് സാമ്പത്തികവര്‍ഷം ധനസഹായം നല്‍കുക. സമൂഹത്തില് ഏറ്റവുമധികം അവഗണന അനുഭവിക്കുന്ന ട്രാന്‍സ്‌ജെന്‍ഡര് വിഭാഗത്തിന് പ്രാധാന്യം നല്‍കി അവരെ മുഖ്യധാരയിലേയ്ക്ക് കൊണ്ടു വരുന്നതിന്റെ ഭാഗമായാണ് ധനസഹായം അനുവദിക്കുന്നതെന്നും മന്ത്രി പറഞ്ഞു.\nഇന്ത്യയില് ആദ്യമായി ഭിന്നലിംഗക്കാര്‍ക്കായിട്ടുളള പോളിസി നടപ്പിലാക്കിയ സംസ്ഥാനമാണ് കേരളം. ഇന്ത്യയില് ആദ്യമായി സ്‌പെഷ്യല് മാരേജ് ആക്ട് പ്രകാരം2ട്രാന്‍സ്‌ജെന്‍ഡര് വ്യക്തികള് സംസ്ഥാനത്ത് വിവാഹിതരായിയിരുന്നു. എന്നാല് ഈ ക്ഷേമ പദ്ധതികളില് ശസ്ത്രക്രിയയ്ക്ക് വിധേയരായി പൂര്‍ണമായും സ്ത്രീയോ പുരുഷനോ ആയി മാറിയിട്ടുള്ള ട്രാന്‍സ്‌ജെന്‍ഡര് വ്യക്തികള്‍ക്കായിട്ടുളള വിവാഹ ധനസഹായം ഉള്‍പ്പെടുത്തിയിരുന്നില്ല. ഇത് ബോധ്യമായതിനെ തുടര്‍ന്നാണ് ഈ വിഭാഗക്കാര്‍ക്ക് വിവാഹ ധനസഹായം നല്‍കാന് തീരുമാനിച്ചതെന്നും മന്ത്രി പറഞ്ഞു.\nതാഴെ കൊടുത്തിരിക്കുന്ന നിബന്ധനകള്‍ക്ക് വിധേയമായാണ് വിവാഹ ധനസഹായം അനുവദിക്കുന്നത്.\n1. ട്രാന്‍സ്‌ജെന്‍ഡര് വ്യക്തികള്‍ക്ക് നിര്‍ബന്ധമായും ട്രാന്‍സ്‌ജെന്‍ഡര് തിരിച്ചറിയല് കാര്‍ഡ് ഉണ്ടായിരിക്കണം.\n2. വിവാഹശേഷം ആറുമാസത്തിനുശേഷം ഒരു വര്‍ഷത്തിനകവും ധനസഹായത്തിനുള അപേക്ഷ സമര്‍പ്പിച്ചിരിക്കണം.\n3. വിവാഹ സര്‍ട്ടിഫിക്കറ്റിന്റെ സാക്ഷ്യപ്പെടുത്തിയ പകര്‍പ്പ് അപേക്ഷയോടൊപ്പം ഹാജരാക്കണം.\n4. അപേക്ഷയോടൊപ്പം നിലവില് ദമ്പതികള് ഒന്നിച്ചു താമസിച്ചുവരുന്നതായി ബന്ധപ്പെട്ട ജനപ്രതിനിധിയുടെ (വാര്‍ഡ് മെമ്പര്/കൗണ്‍സിലര്) സാക്ഷ്യപത്രം ഹാജരാക്കണം.\n5. അപേക്ഷകരില് ഒരാള് മാത്രം ട്രാന്‍ജെന്‍ഡര് വ്യക്തിയാണെങ്കിലും ധനസഹായത്തിന് അര്‍ഹതയുണ്ടായിരിക്കും.\n6. വിവാഹ ധനസഹായം ഒരിക്കല് ലഭിച്ചുകഴിഞ്ഞാല് ഏതെങ്കിലും കാരണവശാല് നിലവിലുളള വിവാഹബന്ധം വേര്‍പെടുത്തി പുനര്‍വിവാഹം കഴിക്കുകയാണെങ്കില് വിവാഹ ധനസഹായത്തിന് അര്‍ഹതയുണ്ടായിരിക്കില്ല.\nകേരളത്തിലെ ആദ്യ ട്രാന്‍സ്‌ജെന്‍ഡര് സ്ഥാനാര്‍ത്ഥി തെരഞ്ഞെടുപ്പില് നിന്ന് പിന്‍മാറുന്നു\nചരിത്ര വിധി; ട്രാൻസ്‌ജെൻഡർ വിഭാഗത്തിന് എൻ.സി.സിയിൽ ചേരാമെന്ന് ഹൈക്കോടതി\nകണ്ണൂരിൽ ട്രാൻസ്‌ജെൻഡർ തീകൊളുത്തി മരിച്ചു


ബഹ്‌റൈന് കേരളീയ സമാജം നാടക പുരസ്‌കാരം സേതുലക്ഷ്മിക്ക് • Suprabhaatham\nബഹ്‌റൈന് കേരളീയ സമാജം നാടക പുരസ്‌കാരം സേതുലക്ഷ്മിക്ക്\nപുരസ്‌കാര ദാന ചടങ്ങ് ബുധനാഴ്ച തിരുവനന്തപുരം വി.ജെ.ടി ഹാളില്\nFebruary 5, 2019 | 7:50 pm IST\nമനാമ: ബഹ്‌റൈന് കേരളീയ സമാജം ഭരത് മുരളി സ്മാരക നാടക പുരസ്‌കാരം സേതുലക്ഷ്മിക്ക് നല്‍കുമെന്ന് ഭാരവാഹികള് അറിയിച്ചു. ഫെബ്രുവരി ആറു ബുധനാഴ്ച വൈകീട്ട് ആറു മണിക്ക് തിരുവനന്തപുരം വി.ജെ.ടി ഹാളില് നടക്കുന്ന ചടങ്ങില് കേരള നിയമസഭാ സ്പീക്കര് പി. ശ്രീരാമകൃഷ്ണനാണ് നടി സേതുലക്ഷ്മിക്ക് പുരസ്‌കാരം സമര്‍പ്പിക്കുന്നതെന്ന് സമാജം ആക്ടിങ് പ്രസിഡന്റ് മോഹന് രാജ് പി.എന്, ജനറല് സെക്രട്ടറി എം.പി രഘു എന്നിവര് പത്രകുറിപ്പില് അറിയിച്ചു.\nകഴിഞ്ഞ അഞ്ചു പതിറ്റാണ്ടായി തുടരുന്ന അഭിനയ സപര്യക്കുള്ള അംഗീകാരമായി ബഹ്‌റൈന് കേരളീയ സമാജം സ്‌കൂള് ഓഫ് ഡ്രാമ നല്‍കി വരുന്ന നാടക രംഗത്തെ സമഗ്ര സംഭാവനക്കുള്ള ‘ഭരത് മുരളി സ്മാരക നാടക പുരസ്‌ക്കാരം 2018 ശ്രീമതി സേതുലക്ഷ്മിക്ക് അഭിമാന പുരസ്സരം സമര്‍പ്പിക്കുന്നതായി സമാജം ഭരണസമിതി വ്യക്തമാക്കി. 50,000 രൂപയും പ്രശസ്തി പത്രവും അടങ്ങുന്നതാണ് അവാര്‍ഡ്.\nബഹ്‌റൈന് കേരളീയ സമാജവും തിരുവനന്തപുരം നാട്യഗൃഹവും സംയുക്തമായി സംഘടിപ്പിക്കുന്ന ചടങ്ങില് പ്രൊഫ: അലിയാര് ജി. ശങ്കരപിള്ള അനുസ്മരണവും നടക്കും. നാട്യഗൃഹം പ്രസിഡന്റ് പി.വി ശിവന്, ചെയര്‍മാന്, എം.കെ. ഗോപാല കൃഷ്ണന്, ബഹ്‌റൈന് കേരളീയ സമാജം പ്രസിഡന്റ് പി.വി രാധാകൃഷ്ണ പിള്ള എന്നിവര് പങ്കെടുക്കും.\nതുടര്‍ന്ന് വെഞ്ഞാറമൂട് രംഗ പ്രഭാത് പ്രൊഫ: ജി. ശങ്കരപിള്ളയുടെ നാടകം ‘പൊന്നുംകുടം’ അവതരിപ്പിക്കും.\nനടി സേതുലക്ഷ്മിയെ കുറിച്ച്\nനൈസര്‍ഗീകമായ അഭിനയ പ്രതിഭകൊണ്ട് മലയാള നാടകവേദിയെ പ്രതീപ്തമാക്കിയ കലാകാരി. 1963ല് നടനഭൂഷണം പൂര്‍ത്തിയാക്കിയ ശേഷം നാടകരംഗത്ത് ചുവടുറപ്പിച്ചു. നിരവധി അമേച്വര് പ്രൊഫഷണല് നാടകങ്ങളിലൂടെ നൂറുകണക്കിന് കഥാപാത്രങ്ങളെ അരങ്ങില് അവതരിപ്പിച്ചു. കാട്ടുകുതിര, ദ്രാവിഡനൃത്തം, ഭാഗ്യജാതകം, ചിന്നപാപ്പാന് തുടങ്ങിയ നാടകങ്ങളിലെ അഭിനയ മികവിന് മികച്ച നടിക്കുള്ള സംസ്ഥാന പുരസ്‌ക്കാരവും സേതുലക്ഷ്മിയെ തേടിയെത്തി. അടൂര് ഗോപാലകൃഷ്ണന്റെ നാല് പെണ്ണുങ്ങള്, സത്യന് അന്തിക്കാടിന്റെ രസതന്ത്രം, വിനോദയാത്ര, ലെഫ്റ്റ് റൈറ്റ്, ഹൗ ഓള്‍ഡ് ആര് യു തുടങ്ങിയ ചിത്രങ്ങളിലൂടെ പ്രേക്ഷകരെ വിസ്മയിപ്പിച്ചു. 2006 മുതല് ടെലിവിഷന് രംഗത്തും ചലച്ചിത്ര രംഗത്തും അഭിനേത്രി എന്ന നിലയില് ശ്രദ്ധേയയായി.


കേന്ദ്രമന്ത്രിയുമായി നടത്തിയ ഫോണ്‍കോള് വിവാദമായി, അധ്യാപകന് സസ്‌പെന്‍ഷന് | Malayalam News\nകേന്ദ്രമന്ത്രിയുമായി നടത്തിയ ഫോണ്‍കോള് വിവാദമായി, അധ്യാപകന് സസ്‌പെന്‍ഷന്\nബിദാര്- കേന്ദ്ര രാസവള സഹമന്ത്രി ഭഗവന്ത് ഖുബയെ ടെലിഫോണില് ചോദ്യം ചെയ്ത് വിവാദത്തിലായ അധ്യാപകന് സസ്‌പെന്‍ഷന്. മന്ത്രിയുമായി അധ്യാപകന് നടത്തിയ സംസാരത്തിന്റെ ശബ്ദരേഖ സമൂഹമാധ്യമങ്ങളില് വൈറലായിരുന്നു.\nബിദാര് ജില്ലയിലെ ഔറാദ് താലൂക്കില് ഹെദാപുര ഗ്രാമത്തില്‍നിന്നുള്ള അധ്യാപകന് കൗശല് പാട്ടീലിനെയാണ് വിദ്യാഭ്യാസ വകുപ്പ് സസ്‌പെന്‍ഡ് ചെയ്തത്. രാഷ്ട്രീയ നേതാവിനെ ചോദ്യം ചെയ്തതിനാണ് സസ്‌പെന്‍ഷനെന്നാണ് വിശദീകരണം.\nസംസ്ഥാനത്ത് വളം ലഭ്യമല്ലാതായ വിഷയമാണ് അധ്യാപകന് മന്ത്രിയോട് ഉന്നയിക്കുന്നത്. എന്നാല് തനിക്ക് ഒന്നും ചെയ്യാനില്ലെന്നും വിതരണത്തിന്റെ കാര്യം നോക്കാന് ആയിരക്കണക്കിനു പ്രവര്‍ത്തകരുണ്ടെന്നും കര്‍ഷകര് അവരെ സമീപിക്കുകയാണ് വേണ്ടതെന്നും മന്ത്രി അധ്യാപകന് മറുപടി നല്‍കുന്നു.\nവളം സംസ്ഥാനങ്ങള്‍ക്ക് അയക്കുകയാണ് തന്റെ ജോലിയെന്നും കര്‍ഷകന് പ്രാദേശിക എം.എല്.എയെയോ ജീവനക്കാരെയോ ആണ് സമീപിക്കേണ്ടതെന്നും മന്ത്രി പറയുന്നു. തനിക്ക് വേറെ ജോലിയുണ്ടെന്ന് പറഞ്ഞ മന്ത്രിയോട് മണ്ഡലത്തില്‍നിന്ന് ഇനി ജയിക്കാമെന്ന് കരുതേണ്ടെന്ന് അധ്യാപകന് മുന്നറിയിപ്പ് നല്‍കുന്നു.\nഎങ്ങനെ ജയിക്കണമെന്ന് തനിക്ക് അറിയാമെന്നും തനിക്ക് പറ്റുന്നത് ചെയ്‌തോളൂ എന്നാണ് ഇതിനു മന്ത്രി നല്‍കുന്ന മറുപടി.\nധിക്കാരത്തോടെയുള്ള മന്ത്രിയുടെ മറുപടിക്കെതിരെ സോഷ്യല് മീഡിയ രൂക്ഷമായാണ് പ്രതികരിച്ചത്.\nതന്നെ ഫോണില് വിളിച്ചത് ഒരു കര്‍ഷകനല്ലെന്നും അധ്യാപകനാണെന്നും താനുമായി ബന്ധപ്പെടാന് മൂന്നോ നാലോ തവണ ശ്രമിച്ചിരുന്നുവെന്നും മന്ത്രി തന്റെ വിശദീകരണത്തില് അവകാശപ്പെടുന്നു. വിളിച്ചയാള് അസഭ്യ വാക്കുകള് ഉപയോഗിച്ചിരുന്നുവെന്നും ഇപ്പോള് അത് എഡിറ്റ് ചെയ്ത പാര്‍ട്ടിയേയും തന്നെയും അപകീര്‍ത്തിപ്പെടുത്താന് പ്രചരിപ്പിക്കുകയാണെന്നും മന്ത്രി ഖുബ ആരോപിച്ചു.


ജാപ്പനീസ് ക്രൂയിസ് കപ്പലായ ഡയമണ്ട് പ്രിന്‍സസിലെ രണ്ട് ഇന്ത്യന് ക്രൂ അംഗങ്ങള് കൂടി കൊറോണ വൈറസ് പോസിറ്റീവ് ആണെന്ന് ഇന്ത്യന് എംബസി റിപ്പോര്‍ട്ട് ചെയ്തു. ഇന്ന് എടുത്ത സാമ്പിളുകളുടെ പിസിആര് പരിശോധനയുടെ ഫലം അനുസരിച്ച്2ഇന്ത്യന് ക്രൂവുകളില് വൈറസ് കണ്ടെത്തിയിട്ടുണ്ട്. ഇതുവരെ 14 ഇന്ത്യക്കാരായ ജോലിക്കാരില് വൈറസ് കണ്ടെത്തിയതായി ജപ്പാനിലെ ഇന്ത്യന് എംബസി ട്വിറ്ററിലൂടെ അറിയിച്ചു.\nഫെബ്രുവരി3ന് ടോക്കിയോയ്ക്ക് സമീപമുള്ള യോകോഹാമ തീരത്ത് ഡയമണ്ട് പ്രിന്‍സസ് എന്ന കപ്പലില് 378 പേരില് 138 ഇന്ത്യക്കാരും ഉൾപ്പെടുന്നു. 132 ക്രൂ അംഗങ്ങളും ആറ് യാത്രക്കാരും ഇതിൽ ഉൾപ്പെടുന്നു. ഇന്ന് ശേഖരിച്ച സാമ്പിളുകളുടെ പിസിആര് പരിശോധനാ ഫലങ്ങള് എത്തിയെന്നും ഇന്ത്യന് ക്രൂവിലെ രണ്ട് അംഗങ്ങളെ കൂടി ബാധിച്ചതായി എംബസി ട്വീറ്റ് ചെയ്തു. ആകെ 14 ഇന്ത്യന് ക്രൂ അംഗങ്ങളെ ഇതുവരെ രോഗം ബാധിച്ചതായി കണ്ടെത്തി.\nചൈനയില് പകര്‍ച്ചവ്യാധിയായി മാറിയ കൊറോണ വൈറസ് മൂലം 150 പേര് കൂടി മരിച്ചതിനെത്തുടര്‍ന്ന് ഈ മാരകമായ വൈറസ് അണുബാധയുടെ മരണസംഖ്യ തിങ്കളാഴ്ച 2,592 ആയി ഉയര്‍ന്നു. വൈറസ് ഏറ്റവും കൂടുതല് പടര്‍ന്നുപിടിക്കുന്ന ഹുബെ പ്രവിശ്യയില് 150 പേരില് 149 പേര് മരിച്ചതായി ദേശീയ ആരോഗ്യ കമ്മീഷന് (എന്‍എച്ച്സി) അറിയിച്ചു. 409 പുതിയ കേസുകളും കമ്മീഷന് സ്ഥിരീകരിച്ചു, അവയില് മിക്കതും ഹുബെ പ്രവിശ്യയിലാണ്.


Pangthi Archive - Page 19 of 145 - Sathyadeepam\nഡോ. ഇഗ്നേഷ്യസ് പയ്യപ്പിള്ളി മലയാളികള്‍ക്കു പ്രത്യേകിച്ചു മലയാളി ക്രൈസ്തവര്‍ക്കു വളരെ സുപരിചിതമായ പദങ്ങളാണ് ‘ഇടവക’യും ‘ഇടവക വികാരി’യും. ക്രൈസ്തവരുടെ രേഖകളില് മാത്രമല്ല സര്‍ക്കാരിന്റെ രേഖകളില്‍പോലും ഇടവക എന്ന പ�\nപോള് തേലക്കാട്ട് ഹിപ്പോയിലെ വിശുദ്ധനായ അഗസ്റ്റിന്റെ (354-430) ആത്മകഥയ്ക്കു നമ്മുടെ കാലത്തില് നിന്നു 1800 വര്‍ഷങ്ങള് പിന്നോട്ടു പോകണം. പക്ഷെ, അതില് ഏറ്റവും പുതിയ ചിന്താസരണി കണ്ടെത്തുന്നു എന്നതാണ് അതിന്റെ വൈശിഷ്ട്യം. ഇരുപതാം\nമുണ്ടാടന് യോഗി ആദിത്യനാഥിന്റെ ഉത്തര്‍പ്രദേശില് ഇനി മുതല് മതാന്തരവിവാഹത്തിനു വേണ്ടിയുള്ള മതപരിവര്‍ത്തനം നിരോധിച്ചിരിക്കുകയാണ്. ബി.ജെ.പിക്കും ആര്. എസ്.എസ്സിനും അധികാരമുള്ള സംസ്ഥാനങ്ങളില് ഇത്തരം മതേതര മൂല്യങ്ങളുട�\nഅയ്യമ്പുഴ ഗ്രാമം ചോദിക്കുന്നു: ഞങ്ങളുടെ ‘ഹരിതാഭേം പച്ചപ്പും’ ആര്‍ക്കാണ് നിങ്ങള് തൂക്കിവില്‍ക്കുന്നത്?\nആന്റണി ചടയംമുറി സര്‍ക്കാരേ, ഇതെന്തു ഭാവിച്ചാ? ഇങ്ങനെ ചോദിക്കുന്നത് എറണാകുളം ജില്ലയിലെ അയ്യമ്പുഴ ഗ്രാമ പഞ്ചായത്തിലെ മൂന്നൂറോളം കുടുംബങ്ങളാണ്. ഇവരില് ചിലര് ഇടുക്കി അണക്കെട്ടിനു വേണ്ടിയും ഇടമലയാര് കനാല് പദ്ധതിക്കുവേ\nതിരുപ്പിറവിയുടെ തിരിച്ചറിവുകളിലേയ്ക്ക് ഒരു നോവുവിചാരം… ഫാ. തോമസ് പാട്ടത്തില്‍ച്ചിറ സി.എം.എഫ്. ജോസഫിന്റെ നിദ്ര ശ്രേഷ്ഠമായ ശ്രദ്ധയാണ് നിദ്ര. ജോസഫ് നിദ്രയിലായിരുന്നു. നിദ്ര വെറും ഉറക്കമല്ല. ശുദ്ധമായ ശ്രദ്ധയുടെയും ആഴമേറി�\nഡോ. ഇഗ്നേഷ്യസ് പയ്യപ്പിള്ളി ക്രൈസ്തവ സംസ്‌കാരത്തിന്റെ ഭാഗമാണു ദേവാലയങ്ങളിലെ മണികളും മണിനാദവും. വിദേശ രാജ്യങ്ങളിലേതുപോലെ ഭാരതത്തിലും പള്ളിമണികളുടെ ചരിത്രം അനേകം നൂറ്റാണ്ടുകള് പഴക്കമുള്ള ഒന്നാണ്. പാശ്ചാത്യ സംസ്‌കാരത�\nഫാ. മാത്യു ഇല്ലത്തുപറമ്പില് തദ്ദേശ സ്വയംഭരണ സ്ഥാപനങ്ങളിലേക്കുള്ള തിര ഞ്ഞെടുപ്പ് പടിവാതില്ക്കലാണ്. സ്ഥാനാര്‍ത്ഥികള് കളം നിറയാന് തുടങ്ങിയിരിക്കു ന്നു. സ്ഥാനാര്‍ഥികളെ തിരഞ്ഞെടുക്കുക എന്ന ആദ്യത്തെ കടമ്പ രാഷ്ട്രീയകക്�


പാരാലിമ്പിക്സിൽ ഇന്ത്യക്ക് ആദ്യ സ്വർണ്ണം; ഷൂട്ടിങ്ങിൽ അവനി ലേഖാരക്ക് ലോക റെക്കോർഡ്. - politicaleye.news\nപാരാലിമ്പിക്സിൽ ഇന്ത്യക്ക് ആദ്യ സ്വർണ്ണം; ഷൂട്ടിങ്ങിൽ അവനി ലേഖാരക്ക് ലോക റെക്കോർഡ്.\nആഗ 30, 2021\nടോക്യോ:- പാരാലിമ്പിക്സില് അഭിമാനം വാനോളം ഉയര്‍ത്തി ഇന്ത്യക്ക് ആദ്യ സ്വര്‍ണം. ഷൂട്ടിങ് (10 മീറ്റര് എയര് റൈഫില്) ഇന്ത്യന് താരം അവനി ലേഖാരയാണ് സുവര്‍ണ നേട്ടം കൈവരിച്ചത്.\n249.6 പോയിന്‍റ് നേടിയ ലോക റെക്കോര്‍ഡോടെയാണ് അവനി ജേതാവായത്.\n10 മീറ്റര് എയര് റൈഫില് വിഭാഗത്തില് ചൈനയുടെ യുപിങ് ഷാങ് (248.9 പോയിന്‍റ്) വെള്ളിയും ഉക്രെയിന്‍റെ ഇറിന ചെത്നിക് വെങ്കലവും നേടി. യോഗ്യതാ റൗണ്ടില് അവനി ലേഖാര 621.7 പോയിന്‍റ് നേടി ഏഴാം സ്ഥാനം നേടിയിരുന്നു.\n2012ലെ ഒരു കാര് അപകടത്തില് അവനിയുടെ നട്ടെല്ലിന് ഗുരുതര പരിക്കേറ്റിരുന്നു. അന്നു മുതല് വീല്‍ചെയറിലാണ് അവര് കഴിയുന്നത്. 2015ല് കായിക രംഗത്തേക്ക് കടന്ന അവനി, ഷൂട്ടിങ്ങും അമ്ബെയ്ത്തും തെരഞ്ഞെടുത്തു. തുടര്‍ന്ന് ഷൂട്ടിങ്ങില് ശ്രദ്ധ കേന്ദ്രീകരിക്കുകയായിരുന്നു.\nപാരാലിമ്ബിക്സിന്‍റെ ചരിത്രത്തില് സ്വര്‍ണം നേടുന്ന ആദ്യ ഇന്ത്യന് വനിതയാണ് അവനി. 1972ല് നീന്തലില് മുരളീകാന്ത് ബെക്കറും 2004ലും 2016ലും ദേവേന്ദ്ര ജഗാരിയും 2016ല് മാരിയപ്പോന് തങ്കവേലുവും ആണ് സ്വര്‍ണം നേടിയ പുരുഷ താരങ്ങള്.\nപാരലിമ്ബിക്സില് ഇന്ത്യന് താരങ്ങള് മൂന്നു മെഡലുകള് കഴിഞ്ഞ ദിവസം നേടിയിരുന്നു. ഭവിനബെന് പട്ടേല് (ടേബ്ള് ടെന്നിസ്), നിഷാദ് കുമാര് (ഹൈജംപ്), വെങ്കലം കരസ്ഥമാക്കിയ വിനോദ് കുമാര് (ഡിസ്കസ്ത്രോ) എന്നിവരാണ് ഇന്ത്യക്കായി മെഡല് കൊയ്തത്.\nകേരളത്തില് രണ്ട് ലക്ഷത്തിലേറെ സജീവ രോഗികള്, കോവിഡ് 19 പരിശോധനയുടെ എണ്ണം കൂട്ടി,


'അജയ് ദേവ്ഗണിനു മുന്നിൽ പൂർണ നഗ്നയാകാനുള്ള ഐഡിയ എന്റേതായിരുന്നു' ഇല്യാനയുടെ വെളിപ്പെടുത്തൽ; വീഡിയോ-Ileana D'Cruz: The idea of dropping the jacket in Baadshaho was mine\n'അജയ് ദേവ്ഗണിനു മുന്നിൽ പൂർണ നഗ്നയാകാനുളള ഐഡിയ എന്റേതായിരുന്നു' ഇല്യാനയുടെ വെളിപ്പെടുത്തൽ; വിഡിയോ\nസിനിമയില് നായകനോടുള്ള പ്രണയത്തിന്റെ വിശ്വാസം കാണിക്കാന് ഇല്യാന ധരിച്ചിരുന്ന ജാക്കറ്റ് ഊരി പൂര്‍ണ നഗ്നയായി നിന്നു\nസിനിമയിലെ കഥാപാത്രത്തിനും കഥയ്ക്കും വേണ്ടി ഏതറ്റം വരെയും പോകാൻ മനസുള്ള നടീനടന്മാർ ഏറെപ്പേരുണ്ടാകില്ല. എന്നാൽ നടി ഇല്യാന ഡിക്രൂസ് അങ്ങനെയല്ല, സിനിമയില് നായകനോടുള്ള പ്രണയത്തിന്റെ വിശ്വാസം കാണിക്കാന് ഇല്യാന ധരിച്ചിരുന്ന ജാക്കറ്റ് ഊരി പൂര്‍ണ നഗ്നയായി നിന്നു!\nബാദുഷ എന്ന ചിത്രത്തിന് വേണ്ടിയാണ് ഇല്യാന അജയ് ദേവ്ഗണിന് മുന്നില് തന്റെ നഗ്നത കാണിച്ചു നിന്നത്. ചിത്രത്തിന്റെ ട്രെയിലറിലെ ഈ രംഗം ഏറെ ശ്രദ്ധേയമായിരുന്നു. ആ ഐഡിയ തന്റേതായിരുന്നു എന്ന് ഇപ്പോൾ വെളിപ്പെടുത്തിയിരിക്കുകയാണ് നടി. അജയ് ദേവഗണിനൊപ്പമുള്ള അഭിനയാനുഭവത്തെ കുറിച്ച് ഇല്യാനയുടെ വെളിപ്പെടുത്തൽ ‘പിങ്ക്‌വില്ല’ ഓൺലൈൻ ആണ് റിപ്പോർട്ട് ചെയ്തത്.\n‘എനിക്കും അജയ് ദേവ്ഗണിനുമിടയിലുള്ള കെമിസ്ട്രി നല്ല രീതിയില് സിനിമയില് എത്തിക്കാന് സാധിച്ചിട്ടുണ്ട്. അജയ്‌യുടെ കണ്ണുകള് പോലും ഒരുപാട് കഥകള് പറയും. അജയ്‌ക്കൊപ്പം അഭിനയിക്കുമ്പോള് അറിയാതെ നമ്മളും ആ കഥാപാത്രമായി മാറിപ്പോവും. കാമുകനോടുള്ള വിശ്വാസം കാണിക്കാന് ജാക്കറ്റ് ഊരി അഭിനയിക്കാം എന്ന ഐഡിയ എന്റേതാണ്. അതില് തെറ്റായി ഒന്നും എനിക്ക് തോന്നിയില്ല. ആ രംഗം അത്രയേറെ ജനങ്ങളെ ആകര്‍ഷിക്കും എന്ന് ഉറപ്പുണ്ട്’ ഇല്യാന പറഞ്ഞു.\n‘അധികം ഇഴുകി ചേര്‍ന്നുള്ള രംഗങ്ങളിലൊന്നും ഇതിന് മുന്‍പ് ഞാന് അഭിനയിച്ചിട്ടില്ല. ചുംബന രംഗങ്ങള് പോലും ഒഴിവാക്കിയിട്ടുണ്ട്. പക്ഷെ ബാദുഷയില് ആ പ്രണയത്തെ കണ്‍വിന്‍സ് ചെയ്യാന് ഇതിലും നല്ല ഒരു രംഗമില്ല എന്ന് തോന്നി. അജയ് ദേവ്ഗണിനെ പോലെ ഒരു നടനൊപ്പം ഇത്തരമൊരു രംഗം അഭിനയിക്കുന്നതിലെ കംഫര്‍ട്ട് ലെവല് എനിക്ക് അറിയാമായിരുന്നു. ആ രംഗം ചിത്രീകരിച്ച് കഴിഞ്ഞ്, ജാക്കറ്റുമായി സഹായി വരുന്നത് വരെ തന്നെ പൊതിഞ്ഞ് സംരക്ഷിച്ചു നിര്‍ത്തിയത് അജയ് ദേവ്ഗണ് ആയിരുന്നു’ ഇല്യാന വ്യക്തമാക്കി.\nനമുക്ക് വിശ്വാസമുള്ളവര്‍ക്കൊപ്പം ഇത്തരമൊരു ഇന്റിമസി രംഗം ചെയ്യുന്നത് വലിയ പാപമല്ല എന്നാണ് എന്റെ വിശ്വാസം. മാത്രമല്ല, ഇങ്ങനെ ഒരു രംഗം പ്ലാന് ചെയ്ത് വന്നതല്ല. ഷൂട്ടിങ്ങിനിടയില് എനിക്ക് തോന്നിയ ഐഡിയ ആണെന്നും ഇല്യാന തുറന്നു പറയുന്നു.\nവണ്‍സ് അപോണ് എ ടൈം ഇന് മുംബൈ ദൊബാരായ്ക്ക് ശേഷം മിലന് ലുത്രിയ സംവിധാനം ചെയ്യുന്ന ആക്ഷന് ത്രില്ലറാണ് ബാദ്ഷാഹോ. അജയ് ദേവ്ഗണുമാണ് ഇമ്രാന് ഹാഷ്മിയുമാണ് പ്രധാനതാരങ്ങള്. ഇല്യാനയ്‌ക്കൊപ്പം ഇഷാ ഗുപ്തയും ചിത്രത്തില് നായികയായി എത്തുന്നു. ഇമ്രാന് ഹഷ്മിക്കൊപ്പം ഐറ്റം ഡാന്‍സുമായി സണ്ണി ലിയോണും എത്തുന്നു എന്നത് ചിത്രത്തിന്റെ മറ്റൊരു പ്രത്യേകതയാണ്. ആക്ഷന് താരം വിദ്യുത് ജമാല് ഒരു പ്രധാന കഥാപാത്രമായി ബാദ്ഷാഹോയില് എത്തുന്നു. അടിയന്തരാവസ്ഥയും പശ്ചാത്തലമാകുന്ന ചിത്രം സെപ്റ്റംബര് ഒന്നിന് തിയേറ്ററിലെത്തും.


Deepak Parambol about Mammootty - Malayalam Filmibeat\n| Published: Sunday, May 27, 2018, 9:57 [IST]\nയുവതാരങ്ങളില് ഏറെ ശ്രദ്ധേയനായ താരമാണ് ദീപക് പറമ്പില്. ചുരുങ്ങിയ പരിശ്രമങ്ങളൊന്നുമായിരുന്നില്ല ഈ താരം സിനിമയിലെത്തുന്നതിന് വേണ്ടി നടത്തിയത്. അടുത്തിടെ ഒരു മാധ്യമത്തിന് നല്‍കിയ അഭിമുഖത്തിനിടയിലാണ് അദ്ദേഹം തന്റെ സിനിമാപ്രവേശത്തെക്കുറിച്ച് വാചാലനായത്. താരത്തിന്റെ അഭിമുഖം സോഷ്യല് മീഡിയയിലൂടെ വൈറലായിക്കൊണ്ടിരിക്കുകയാണ്. വിനീത് ശ്രീനിവാസന് സംവിധാനം ചെയ്ത മലര്‍വാടി ആര്‍ട്‌സ് ക്ലബിലെ രമേശന് എന്ന കഥാപാത്രത്തെ അവതരിപ്പിച്ചാണ് ഈ താരം സിനിമയില് തുടക്കം കുറിച്ചത്. തുടക്കത്തില് ചെറിയ വേഷമായിരുന്നു ലഭിച്ചിരുന്നതെങ്കിലും അഭിനയപ്രാധാന്യമുള്ള നിരവധി കഥാപാത്രങ്ങളാണ് പിന്നീട് താരത്തിന് ലഭിച്ചത്.\nതട്ടത്തിന് മറയത്ത്, തിര, കുഞ്ഞിരാമായണം, ദി ഗ്രേറ്റ് ഫാദര്, ഒരേ മുഖം, രക്ഷാധികാരി ബൈജു, ഒറ്റമുറിവെളിച്ചം, ക്യാപറ്റന്, ബിടെക് തുടങ്ങി നിരവധി സിനിമകളിലാണ് താരം അഭിനയിച്ചിട്ടുള്ളത്. അഭിനയമോഹം പണ്ടേ തലയ്ക്ക് പിടിച്ചിരുന്നു ഈ താരത്തിന്. എംസിഎ കഴിഞ്ഞായിരുന്നു സിനിമയിലേക്കെത്തിയത്. സിനിമയിലെത്തിയതിന് ശേഷമുള്ള രസകരമായ സംഭവങ്ങള് താരം അഭിമുഖത്തിനിടയില് പങ്കുവെച്ചിട്ടുണ്ട്. അതേക്കുറിച്ച് കൂടുതലറിയാന് തുടര്‍ന്നുവായിക്കൂ.\nസിനിമയില് എത്തുന്നതിന് മുന്‍പ്\nസിനിമയില് എത്തുന്നതിന് മുന്‍പ് താരങ്ങളെ അനുകരിക്കാറുണ്ടായിരുന്നു. മഗധീര, ദശാവതാരം, സിങ്കം തുടങ്ങിയ ചിത്രങ്ങളിലെ രംഗങ്ങളൊക്കെ താന് അനുകരിക്കാറുണ്ടായിരുന്നു. ഇതൊക്കെയുള്ള സിഡിയുമായാണ് താന് സംവിധായകരുടെ വീടുകളിലേക്ക് പോവാറുള്ളത്. സത്യന് അന്തിക്കാടിന്റെ വീട്ടിലും പോയിരുന്നു. പോയ സമയത്ത് അദ്ദേഹം അവിടെയുണ്ടായിരുന്നില്ല. സിഡി ഏല്‍പ്പിക്കണമെന്ന് നിര്‍ദേശിച്ചാണ് അവിടെ നിന്നും മടങ്ങിയത്. ലാന്‍ഡ് ഫോണ് നമ്പര് വാങ്ങിച്ചിരുന്നുവെന്നും താരം പറയുന്നു.\nസിനിമയിലെത്തുമെന്ന് അന്നേ ഉറപ്പിച്ചിരുന്നു\nഎംസിഎയ്ക്ക് പഠിച്ചുകൊണ്ടിരിക്കുന്നതിനിടയിലും സിനിമാമോഹമായിരുന്നു മനസ്സില് നിറഞ്ഞുനിന്നിരുന്നത്. ആദ്യ സെമസ്റ്ററില്‍ത്തന്നെ അഞ്ച് സപ്ലിയായിരുന്നു. രണ്ടാമത്തെ സെമസ്റ്ററിലും സപ്ലിയുണ്ടായിരുന്നു. സംവിധായകരെ കാണാന് പോവുന്നതും ഓഡീഷനില് പങ്കെടുക്കുന്നതുമൊക്കെയായിരുന്നു ആ സമയത്തെ പ്രധാന പരിപാടി. കോഴ്‌സ് പൂര്‍ത്തിയാക്കുന്നതിന് മുന്‍പ് തന്നെ സിനിമയിലെത്തുമെന്ന് മനസ്സിലുണ്ടായിരുന്നു. മലര്‍വാടിയുടെ ഓഡിഷന് കഴിഞ്ഞതിന് ശേഷമാണ് പല കാര്യങ്ങളെക്കുറിച്ചും കൃത്യമായ ധാരണയുണ്ടായത്. ഇതോടെ സപ്ലിയുടെ എണ്ണം കുറയുകയും ചെയ്തു.\nഒരു സംഘം പുതുമുഖങ്ങളെ അണിനിരത്തിയാണ് വിനീത് ശ്രീനിവാസന് ആദ്യ സിനിമയായ മലര്‍വാടി ആര്‍ട്‌സ് ക്ലബ് അണിയിച്ചൊരുക്കിയത്. ആ ചിത്രത്തില് ദീപക്കുമുണ്ടായിരുന്നു. അതിന് ശേഷം വിനീതിന്റെ അടുത്ത ചിത്രമായ തട്ടത്തിന് മറയത്തിലും ദീപക്കുണ്ടായിരുന്നു. ഈ ചിത്രത്തില് അഭിനയിച്ച് അത്യവശ്യം ആളുകള് തിരിച്ചറിഞ്ഞ് തുടങ്ങിയ സമയത്താണ് താന് വീണ്ടും സപ്ലി എഴുതാനായി പോയത്. എല്ലാ പേപ്പറുകളും എഴുതിയെടുത്ത് എംസിഎ പൂര്‍ത്തിയാക്കി സര്‍ട്ടിഫിക്കറ്റും മേടിച്ചാണ് പിന്നീട് താന് പഠനം അവസാനിപ്പിച്ചതെന്നും താരം പറയുന്നു.\nഎയര്‍ടെലില് വര്‍ക്ക് ചെയ്യുന്ന സുഹൃത്ത് മുഖേനയാണ് തനിക്ക് സിനിമയിലെ കുറേ പേരുടെ നമ്പര് ലഭിച്ചത്. മോഹന്‍ലാലിന്റെയും ആന്റണി പെരുമ്പാവൂരിന്‍രെയുമൊക്കെ നമ്പര് ലഭിച്ചിരുന്നു. എന്നും മോഹന്‍ലാലിനെ ഡയല് ചെയ്യാറുണ്ടായിരുന്നു. അദ്ദേഹം എടുക്കില്ലെന്ന പ്രതീക്ഷയില് ഒരിക്കല് വിളിച്ചപ്പോള് മറുതലയ്ക്കല് നിന്നും അദ്ദേഹത്തിന്‍രെ ശബ്ദം കേട്ടു. എന്ത് പറയുമെന്നറിയാതെ ആകെ സ്റ്റക്കായി പോയ സമയമായിരുന്നു അത്. ആ സമയത്തായിരുന്നു ഭ്രമരം പുറത്തിറങ്ങിയത്. ആ ചിത്രം കണ്ടിട്ടുണ്ടെന്നും നന്നായി അഭിനയിച്ചിട്ടുണ്ടെന്നും പറഞ്ഞപ്പോള് താങ്ക് യൂ മോനെയെന്നായിരുന്നു അദ്ദേഹം പറഞ്ഞത്. പിന്നീട് അധികം സംസാരിക്കാതെ കോള് കട്ട് ചെയ്യുകയായിരുന്നുവെന്നും ദീപക് പറയുന്നു.\nഗ്രേറ്റ് ഫാദര് എന്ന ചിത്രത്തില് മമ്മൂട്ടിക്കൊപ്പം അഭിനയിച്ചതും മറക്കാനാവാത്ത അനുഭവമായിരുന്നു. തട്ടത്തിന് മറയത്ത് എന്ന ചിത്രം അദ്ദേഹം കണ്ടിട്ടുണ്ടായിരുന്നു. തീവ്രത്തിന്‍രെ കാസ്റ്റിങ്ങിനിടയില് മമ്മൂട്ടി തന്നെക്കുറിച്ച് പറഞ്ഞിരുന്നുവെന്ന് രൂപേഷ് പീതാംബരന് പറഞ്ഞിരുന്നു. രണ്ട് ദിവസമായിരുന്നു ചിത്രത്തിന്റെ ഷൂട്ട്. അദ്ദേഹത്തെ പരിചയപ്പെട്ടപ്പോള് തന്‍രെ സിനിമ കണ്ടിട്ടുണ്ടെന്ന് മാത്രമായിരുന്നു അദ്ദേഹം പറഞ്ഞത്.\nസിനിമയുടെ ഷൂട്ട് പൂര്‍ത്തിയായി എഡിറ്റിങ്ങിനടയില് കണ്ടപ്പോള് താന് ആ സീന് മനോഹരമായി ചെയ്തിട്ടുണ്ടല്ലോ, ഡയലോഗൊക്കെ നന്നായി പറഞ്ഞിട്ടുണ്ടല്ലോ, കൊള്ളാമെന്നായിരുന്നു അദ്ദേഹം പറഞ്ഞത്. ഓസ്്ക്കാര് അവാര്‍ഡിനേക്കാള് കൂടുതല് വിലമതിക്കുന്നുണ്ട് ആ അനുഭവമെന്ന് ദീപക്ക് പറയുന്നു. പിന്നീട് അദ്ദേഹത്തിനൊപ്പം ഫോട്ടോയൊക്കെ എടുത്തു. നമ്മള് ആരാധിക്കുന്നൊരാള് നമ്മളുടെ സിനിമ കണ്ട് അഭിനന്ദിക്കുമ്പോള് ലഭിക്കുന്ന സന്തോഷമുണ്ടല്ലോ, അതാണ് അന്ന് അനുഭവിച്ചതെന്നും താരം പറയുന്നു.\nRead more about: deepak parambol mammootty ദീപക് പറമ്പല് വിനീത് ശ്രീനിവാസന് മമ്മൂട്ടി\nDeepak Parambol talking about Mammootty\nStory first published: Sunday, May 27, 2018, 9:57 [IST]


നടി പായല് ഘോഷിന് നേരെ ആസിഡ് ആക്രമണത്തിന് ശ്രമം » Breaking Kerala\nHome Entertainment നടി പായല് ഘോഷിന് നേരെ ആസിഡ് ആക്രമണത്തിന് ശ്രമം\nമുംബൈ: നടി പായല് ഘോഷ് മുഖംമൂടിയിട്ട ആളുകളുടെ ആക്രമണത്തിനിരയായി പരിക്കേറ്റുവെന്ന് പരാതി. നഗരത്തിലെ മെഡിക്കല് ഷോപ്പില് നിന്ന് മരുന്നുകള് വാങ്ങി മടങ്ങവെയാണ് സംഭവമെന്ന് നടി പറയുന്നു. ഞായറാഴ്ച രാത്രി 10 നാണ് സംഭവം ഉണ്ടായത്. മരുന്നുവാങ്ങിയ ശേഷം വീട്ടിലേക്ക് പോകാന് കാറില് കയറുമ്പോള് മുഖംമൂടി ധരിച്ച പുരുഷന്‍മാര് ഇരുമ്പു ദണ്ഡുകൊണ്ട് ആക്രമിക്കുകയായിരുന്നു.\nഅവരുടെ കയ്യില് ആസിഡ് കുപ്പികളുമുണ്ടായിരുന്നു. എന്നാല് ഞാന് ഉറക്കെ കരഞ്ഞപ്പോള് അവര് പിന്‍മാറിപോയി എന്ന് നടി പറയുന്നു. ഓര്‍ക്കുമ്പോള് അതിയായ ഭയം തോന്നുന്നു. കൂടാതെ സംഭവത്തിന് പിന്നില് ഗൂഢാലോചനയുണ്ട്. പോലീസില് പരാതിപ്പെടുമെന്നും നടി കൂട്ടിച്ചേര്‍ത്തു.\nബോളിവുഡ് സംവിധായകന് അനുരാഗ് കശ്യപിനെതിരെ ലൈംഗിക ആരോപണം നടത്തിയതിന് പിന്നാലെയാണ് പായല് ഘോഷ് ശ്രദ്ധേയായാവുന്നത്. അനുരാഗ് കശ്യപിനെതിരെ താരം പോലീസില് പരാതി നല്‍കുകയും ചെയ്തിരുന്നു. എന്നാല് ആരോപണങ്ങള് കെട്ടിച്ചമച്ചതാണെന്നാണ് അനുരാഗ് പോലീസിനോട് പറഞ്ഞത്.\nPrevious articleസംസ്ഥാനത്ത് കോളജുകള് തുറക്കാനുള്ള ക്രമീകരണം തുടങ്ങിയെന്ന് ഉന്നത വിദ്യാഭ്യാസ മന്ത്രി ഡോ. ആര്. ബിന്ദു\nNext articleസംസ്ഥാനത്ത് ഇന്ന് 15,768 പേര്‍ക്ക് കൊവിഡ്


സാമൂഹ്യ വ്യാപനമില്ല: ഭാവിയിലുണ്ടാവാം – Meddling Media\nസംസ്‌ഥാനത്ത് നിലവിൽ കോവിഡ് 19 സാമൂഹിക വ്യാപനം ഉണ്ടായിട്ടില്ല എന്നും എന്നാൽ നാളെ അതുണ്ടാവില്ല എന്ന് തീർത്ത് പറയാൻ ഇപ്പോൾ പറ്റികയില്ലെന്നും ആരോഗ്യമന്ത്രി കെ കെ ശൈലജ പറഞ്ഞു. സാമൂഹിക വ്യാപനം ഉണ്ടാകാതിരിക്കാനുള്ള കനത്ത ജാഗ്രതയിലാണ് സംസ്‌ഥാനം. നിലവിൽ സാമൂഹിക വ്യാപനം സംശയിക്കുന്ന തക്ക ക്ലസ്‌റ്ററുകൾ കേരളത്തിലില്ല. സമ്പർക്കം വഴിയുള്ള രോഗപകർച്ച വളരെ കുറവാണെന്നും മന്ത്രി പറഞ്ഞു. സാമൂഹിക വ്യാപനം പരിശോധിക്കാനായി കോവിഡ് ടെസ്‌റ്റുകളുടെ എണ്ണം കൂട്ടുന്നുണ്ട് . കൂടാതെ കേരളത്തിൽ ന്യൂമോണിയ രോഗം കൂടുതലായി സ്‌ഥിരീകരിക്കുന്ന പ്രദേശങ്ങൾ ഉണ്ടെങ്കിൽ അവിടേയും പ്രത്യേക ശ്രദ്ധ നൽകും.\nകോവിഡ് ബാധിച്ച് ഇന്ന് മരിച്ച തിരുവല്ല സ്വദേശി ജോഷി കഴിഞ്ഞ 18 മുതൽ ചികിത്സയിലായിരുന്നു. കഴിഞ്ഞ11നാണ് ദുബായിയിൽനിന്ന് തിരിച്ചെത്തിയത്. കടുത്ത പ്രമേഹരോഗികൂടിയായിരുന്നു. സാധ്യമായ ചികിത്സകൾ നൽകിയിട്ടും അദ്ദേഹത്തെ രക്ഷിക്കാനായില്ല.\nആദ്യഘട്ടത്തിൽ ഇറ്റലിയിൽനിന്നുള്ള രോഗബാധിതർ ഇവിടെ വരുമ്പോൾ അവിടെ രോഗം അത്രമാത്രം പടർന്നിരുന്നില്ല. അന്ന് രോഗം ബാധിച്ചവരെയെല്ലാം ചികിത്സിച്ച് ഭേദമാക്കാനായി. എന്നാൽ ഇന്ന് അതല്ല സ്‌ഥിതി.ഗൾഫ്‌മേഖലയിലടക്കം രോഗവ്യാപനം കൂടുതലാണ്. പലരും അവരായാണ് എത്തുന്നതെന്നും മന്ത്രി പറഞ്ഞു.\nമെയ് 7ന് ശേഷം രോഗികളുടെ എണ്ണത്തിൽ വർദ്ധന ഉണ്ട്. കോവിഡ് രോഗികൾക്ക് സൗജന്യ ചികിത്സ തുടരുമെന്നും മന്ത്രി അറിയിച്ചു.


vjournalist KM Basheer killed in accident | പ്രത്യേക അന്വേഷണസംഘം പൊലീസുകാരുടെ മൊഴിയെടുത്തു – News18 Malayalam\nമാധ്യമ പ്രവര്‍ത്തകന് ബഷീർ കാറിടിച്ചു കൊല്ലപ്പെട്ട കേസ്; പ്രത്യേക അന്വേഷണസംഘം മ്യൂസിയം സ്‌റ്റേഷനിലെ പൊലീസുകാരുടെ മൊഴിയെടുത്തു\nഎ.ഡി.ജി.പി ഷെയ്ക് ദര്‍വേഷ് സാഹിബിന്റെ മേല്‍നോട്ടത്തില് നാര്‍കോടിക് സെല് അസിസ്റ്റന്റ് കമ്മിഷണര് ഷീന് തറയിലാണ് അന്വേഷണത്തിന് നേതൃത്വം നൽകുന്നത്.\nLast Updated : August 08, 2019, 09:30 IST\nതിരുവനന്തപുരം: മാധ്യമ പ്രവര്‍ത്തകന് കെ.എം.ബഷീര് കാറിടിച്ചു കൊല്ലപ്പെട്ട കേസില് പ്രത്യേക അന്വേഷണ സംഘം മ്യൂസിയം പൊലീസ് സ്റ്റേഷനിലെ പൊലീസുകാരുടെ മൊഴിയെടുത്തു. കേസ് ആദ്യഘട്ടത്തില് അന്വേഷിച്ച എസ്.ഐ, പൊലീസുകാര് എന്നിവരുടെ മൊഴിയാണ് പ്രത്യേക അന്വേഷണ സംഘം രേഖപ്പെടുത്തിയത്. മ്യൂസിയം സി.ഐയുടെ മൊഴി ഇന്ന് രേഖപ്പെടുത്തും. എ.ഡി.ജി.പി ഷെയ്ക് ദര്‍വേഷ് സാഹിബിന്റെ മേല്‍നോട്ടത്തില് നാര്‍കോടിക് സെല് അസിസ്റ്റന്റ് കമ്മിഷണര് ഷീന് തറയിലിന്റെ നേതൃത്വത്തിലാണ് പ്രത്യേക സംഘത്തിന് സര്‍ക്കാര് രൂപം നല്‍കിയത്.\nകാറോടിച്ചിരുന്ന ശ്രീറാം വെങ്കിട്ടരാമന്, ഒപ്പമുണ്ടായിരുന്ന വഫ ഫിറോസ് എന്നിവരുടെ മൊഴി രേഖപ്പെടുത്തും. സ്വകാര്യ ആശുപത്രിയിലും മെഡിക്കല് കോളജിലും ഡോക്ടര്‍മാരുടെ സംഘം ശ്രീറാമിന് അനാവശ്യ സൗകര്യങ്ങള് ഒരുക്കിക്കൊടുത്തോയെന്നും സംഘം പരിശോധിക്കും. ശ്രീറാം മദ്യലഹരിയില് ആയിരുന്നെന്ന് ദൃക്‌സാക്ഷികളുടെ മൊഴിയുണ്ടെങ്കിലും രക്തസാമ്പിള് യഥാസമയം പരിശോധിക്കാന് പൊലീസ് തയാറായിരുന്നില്ല. ഇക്കാര്യവും സംഘം പരിശോധിക്കും. ഇതിനിടെ കൂടുതല് പോലീസുകാരെ ഉള്‍പ്പെടുത്തി പ്രത്യേക അന്വേഷണ സംഘം വിപുലീകരിച്ചു.\nAlso Read യുവാക്കളുടെ ഹരമായി മാറിയ ഓഫീസർ; വില്ലനായത് ഒറ്റ രാത്രികൊണ്ട്\nFirst published: August 08, 2019, 09:30 IST


വെഞ്ചരിച്ച വസ്തുക്കള് കത്തിക്കാന് ശ്രമിച്ചാല് എന്തു സംഭവിക്കും? കരുണയുടെ ഈശോയുടെ ചിത്രത്തിന് സംഭവിച്ച ഈ അത്ഭുതം വായിക്കൂ : Marian Pathram\nകോവിഡ് കാലത്ത് എല്ലാ വീടുകളുടെയുംപ്രധാനവാതില്ക്കല് കരുണയുടെ ഈശോയുടെ രൂപം സ്ഥാപിക്കണമെന്നും അത് നമ്മെ പകര്‍ച്ചവ്യാധികളില് നിന്ന് രക്ഷിക്കുമെന്നും വ്യക്തമാക്കാനായി ഫാ.ക്രിസ് അലാര് എന്ന മരിയന് വൈദികന് പങ്കുവച്ച ഒരു അനുഭവം ഇപ്പോള് വൈറലായി മാറിയിരിക്കുകയാണ്.\nപോളണ്ടില് നിന്ന് കിട്ടിയ ഒരു വീഡിയോയിലെ അനുഭവമാണ് അദ്ദേഹം പങ്കുവച്ചിരിക്കുന്നത്. തന്റെ വീടിന്റെ പ്രധാനവാതില്ക്കല് സ്ഥാപിച്ചിരിക്കുന്ന ഈശോയുടെ കരുണയുടെ ചിത്രം കേടുപാടുകള് പറ്റിയതിനാല് അത് നീക്കിയതിന് ശേഷം കത്തിച്ചുകളയാന് വീട്ടുടമ തീരുമാനിച്ചു. ആ രൂപം വെഞ്ചരിച്ചതാണെന്നും അവര്‍ക്കറിയാമായിരുന്നു. എങ്കിലും രൂപം കത്തിച്ചുകളയാന് തന്നെ തീരുമാനിക്കുകയായിരുന്നു.പക്ഷേ അത്ഭുതമെന്ന് പറയട്ടെ പേപ്പര് കത്തിയെങ്കിലും കരുണയുടെ ഈശോയുടെ രൂപത്തിന് ഒരു പോറല് പോലും സംഭവിച്ചില്ല.\nപിന്നീട് പരീക്ഷണം എന്ന രീതിയില് വെഞ്ചരിക്കാത്ത കരുണയുടെ ഈശോയുടെ രൂപം കത്തിക്കാന് ശ്രമിച്ചപ്പോള് അത് മുഴുവന് ചാരമായിപ്പോകുകയും ചെയ്തു. ഇതില് നിന്ന് മനസ്സിലാക്കേണ്ടത് വെഞ്ചരിച്ചവസ്തുക്കളുടെ ദിവ്യത്വമാണ്.\nഅതുകൊണ്ട് വെഞ്ചരിച്ച വസ്തുക്കള് നാം അര്‍ഹിക്കുന്ന പ്രാധാന്യത്തോടും വിശുദ്ധിയോടും കൂടി സൂക്ഷിക്കുകയും കൈകാര്യം ചെയ്യുകയും ചെയ്യുക.\nഎൻ്റെ അൽഫോൻസാമ്മ – ഗ്ലോബൽ ഓൺലൈൻ തിരുനാൾ ആഘോഷം -ജൂലൈ 24 – ദീപിക , ഷെക്കെയ്ന ടി വി,സീന്യൂസ് ലൈവ് – സംഘാടകർ\nഗബ്രിയേല് മാലാഖ; പഴയ നിയമത്തിലും പുതിയ നിയമത്തിലും


'ബെസർപ്പിന്റെ മണമുള്ള' കിളിനക്കോട്ടെ യുവാക്കളെ ട്രോളി സോഷ്യൽ മീഡിയ\n20 Dec 2018 8:41 AM GMT\nമലപ്പുറം കിളിനക്കോട് സുഹൃത്തിന്റെ കല്യാണത്തിനെത്തിയ പെണ്‍കുട്ടികള്‍ക്കെതിരെ സദാചാര ആക്രമണം നടത്തിയ യുവാക്കള്‍ക്കെതിരെ സാമൂഹ്യമാധ്യമങ്ങളില് ട്രോളുകള് നിറയുകയാണ്. സുഹൃത്തിന്റെ കല്യാണത്തിന് ആണ്‍കുട്ടികളായ സഹപാഠികള്‍ക്ക് ഒപ്പം സെല്‍ഫി എടുക്കുകയും അവരുടെ വാഹനങ്ങളില് തിരിച്ചു പോകാന് ശ്രമിക്കുകയും ചെയ്യുന്നത് കണ്ട കുറച്ചു നാട്ടുകാര് അവരെ വാഹനങ്ങളില് നിന്ന് വലിച്ചിറക്കി നട്ടുച്ചക്ക് നടുറോട്ടിലൂടെ നടത്തിച്ചിരുന്നു.\nഇതിനെതിരെ പെണ്‍കുട്ടികള് ഫേസ്ബുക്ക് ലൈവ് വഴി കിളിനക്കോട് വെളിച്ചമെത്താത്ത നാടാണെന്നും ഈ നാട്ടിലുള്ളവര് ഇപ്പോഴും പന്ത്രണ്ടാം നൂറ്റാണ്ടിലാണ് ജീവിക്കുന്നതെന്നും പറഞ്ഞു. ഇതിന് പിന്നാലെ ഫേസ്ബുക്ക് ലൈവിലൂടെ നാടിനെ അധിക്ഷേപിച്ചെന്ന് ആരോപിച്ച് പെണ്‍കുട്ടികള്‍ക്കെതിരെ സോഷ്യല് മീഡിയയില് അസഭ്യ വര്‍ഷവും സദാചാര ആക്രമണവും നടന്നു. പെണ്‍കുട്ടികള് നടത്തിയ ഫേസ്ബുക്ക് ലൈവില് നാടിനെയും നാട്ടിലെ യുവാക്കളേയും അധിക്ഷേപിച്ച് സംസാരിച്ചുവെന്നായിരുന്നു യുവാക്കള് ഫേസ്ബുക്ക് ലൈവിലെത്തി ആരോപിച്ചത്. പെണ്‍കുട്ടികള്‍ക്കെതിരെ പോലീസ് സ്റ്റേഷനില് പരാതി നല്‍കുകയും രാത്രി വരെ കുട്ടികളെ സ്റ്റേഷനില് എത്തിച്ച് നിര്‍ത്തിക്കുകയും ചെയ്തു.\nഈ സംഭവങ്ങള്‍ക്ക് പിന്നാലെയാണ് സോഷ്യല് മീഡിയ വിഷയം ഏറ്റെടുത്തത്. കിളിനക്കോട്ടെ സദാചാര വാദികള്‍ക്കെതിരെ ട്രോളാന് ഫേസ്ബുക്ക് പേജും ഉടലെടുത്തു. ഗ്രൂപ്പിന് വന് പ്രതികരണമാണ് ലഭിക്കുന്നത്. ഗ്രൂപ്പില് ഇതിനകം പതിനായിരത്തിലേറെ അംഗങ്ങളുണ്ട്.\nചില രസകരമായ ട്രോളുകൾ കാണാം:\nharassment-case kilinakkode malappuram moral policing troll


Malayalam News - Syro Malabar Church targets senior priest blaming Franco Mulakkal | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nഫ്രാങ്കോ മുളയ്ക്കലിനെ എതിർത്ത വൈദികനെതിരെ പ്രതികാര നടപടിയുമായി സഭ\nUpdated: December 3, 2018, 4:31 PM IST\nLast Updated: December 3, 2018, 4:31 PM IST\nകൊച്ചി: കന്യാസ്ത്രീ പീഡനക്കേസിൽ അറസ്റ്റിലായ ജലന്ധർ ബിഷപ്പ് ഫ്രാങ്കോ മുളയ്ക്കലിനെതിരായ നിലപാട് സ്വീകരിച്ചതിന് വൈദികനെതിരെ പ്രതികാര നടപടിയുമായി സീറോ മലബാർ സഭ. വൈദികനെന്ന നിലയിലുള്ള പ്രവർത്തനം പോരെന്ന് കാണിച്ച് ഫാദർ അഗസ്റ്റിൻ വട്ടോളിയ്ക്കെതിരെ നടപടിയുമായി മുന്നോട്ടുപോകുകയാണ് സഭയെന്നാണ് വിമർശനം. വിശുദ്ധ കുർബാന ഉൾപ്പടെയുള്ള കാര്യങ്ങൾ അർപ്പിക്കുന്നില്ലെന്ന ചൂണ്ടിക്കാട്ടി അപ്പസ്തോലിക് അഡ്മിനിസ്ട്രേറ്റർ നൽകിയ നോട്ടീസിന് ഫാ. അഗസ്റ്റിൻ വട്ടോളി മറുപടി നൽകിയിരുന്നു. എന്നാൽ മറുപടി തൃപ്തികരമല്ലെന്ന് ചൂണ്ടിക്കാട്ടി കൂടുതൽ അന്വേഷണം പ്രഖ്യാപിച്ച് ഫാ. വട്ടോളിയ്ക്കെതിരെ സഭ നടപടിക്ക് ഒരുങ്ങുകയാണെന്നാണ് വിവരം.\nനവംബർ 14ന് കന്യാസ്ത്രീകൾക്ക് പിന്തുണയുമായി സംഘടിപ്പിച്ച പരിപാടിയിൽ പങ്കെടുക്കരുതെന്ന് ചൂണ്ടിക്കാട്ടി 12നാണ് ഫാ. അഗസ്റ്റിൻ വട്ടോളിക്ക് നോട്ടീസ് നൽകിയത്. വൈദികനെന്ന നിലയിൽ പ്രവർത്തിക്കാത്തതിന് നടപടി സ്വീകരിക്കാതിരിക്കാൻ കാരണം കാണിക്കണമെന്നും നവംബർ 25നകം മറുപടി നൽകണമെന്നുമാണ് നോട്ടീസിൽ പറഞ്ഞിരുന്നത്. സഭയെ പ്രതിക്കൂട്ടിലാക്കുന്ന തരത്തിൽ സമൂഹത്തിൽ ഇറങ്ങി നടത്തുന്ന പ്രതിഷേധ പരിപാടികളിൽനിന്ന് വിട്ടുനിന്നില്ലെങ്കിൽ ചട്ടപ്രകാരമുള്ള നടപടിക്ക് ഫാ. വട്ടോളി വിധേയനാകേണ്ടിവരുമെന്ന മുന്നറിയിപ്പും നോട്ടീസിലുണ്ട്. കൂടാതെ വട്ടോളിയ്ക്കെതിരെ ഗുരുതരമായ നിരവധി ആരോപണങ്ങളും നോട്ടീസിലുണ്ട്.\nALSO READ- മുഖ്യമന്ത്രിയുടെ വാദം തെറ്റ്; രക്ഷാ പ്രവര്‍ത്തനത്തിന് ബില് നല്‍കിയിട്ടില്ലെന്ന് നാവിക സേന\nസമരം സഭയ്ക്ക് എതിരല്ലെന്നും സഭയ്ക്കുള്ളിൽ നിന്ന് നീതിക്കുവേണ്ടിയാണ് സമരത്തിൽ പങ്കെടുത്തതെന്നും ഫാ. വട്ടോളി നൽകിയ മറുപടിയിൽ വ്യക്തമാക്കി. കന്യാസ്ത്രീയ്ക്ക് നീതി കിട്ടണമെന്നാണ് ആഗ്രഹിച്ചതെന്നും സമരത്തിന് തലേദിവസമാണ് നോട്ടീസ് കിട്ടിയതെന്നും മറുപടിയിൽ ചൂണ്ടികാണിച്ചിട്ടുണ്ട്. ഫാ. കുര്യാക്കോസ് കാട്ടുതറയുടെ മരണം അന്വേഷിക്കണമെന്ന് ആവശ്യപ്പെടുന്നത് എങ്ങനെ സഭയ്ക്ക് എതിരാകുമെന്നും ഫാ. വട്ടോളി ചോദിക്കുന്നു.\nഫാ. വട്ടോളി കൺവീനറായ സേവ് ഔർ സിസ്റ്റേഴ്സിന്‍റെ ആഭിമുഖ്യത്തിൽ വിവിധ പ്രതിഷേധ സമരങ്ങൾ സംഘടിപ്പിച്ചിരുന്നു. നവംബർ 14ന് സെക്രട്ടേറിയറ്റ് പടിക്കൽ സമരം നടത്തുമെന്ന് പ്രഖ്യാപിച്ചതോടെയാണ് സഭ വൈദികന് കാരണം കാണിക്കൽ നോട്ടീസ് നൽകിയത്. പരിപാടിയിൽ പങ്കെടുക്കരുതെന്ന് നോട്ടീസിൽ വ്യക്തമാക്കുകയും ചെയ്തിരുന്നു. നേരത്തെ സഭയ്ക്ക് നാണക്കേടായി മാറിയ ഭൂമിയിടപാടിന് പിന്നിൽ നടന്ന കൃത്രിമത്വങ്ങള് പുറത്തുകൊണ്ടുവന്നതിൽ പ്രധാനിയായിരുന്നു ഫാ. അഗസ്റ്റിൻ വട്ടോളി. ഭൂമിയിടപാടുമായി ബന്ധപ്പെട്ട് സഭാ തലവൻ കർദിനാൾ മാർ ജോർജ് ആലഞ്ചേരിക്കെതിരെ നടപടി വന്നതോടെ ഫാ. അഗസ്റ്റിൻ വട്ടോളിയ്ക്കെതിരെ സഭയുടെ പ്രതികാര നടപടിയുണ്ടാകുമെന്ന് വ്യക്തമായിരുന്നുവെന്ന് അദ്ദേഹത്തെ അനുകൂലിക്കുന്നവർ പറയുന്നു. ഇതിനിടയിലാണ് കന്യാസ്ത്രീകളുടെ സമരത്തിന് പിന്തുണയുമായി ഫാ. വട്ടോളി രംഗത്തെത്തിയത്. എറണാകുളം ഹൈക്കോടതി ജംങ്ഷനിൽ എസ്ഒഎസ് മൂവ്‌മെന്റിന്റെ നേതൃത്വത്തിൽ രണ്ട് ആഴ്ചയോളം നീണ്ട സമരത്തിന് ഒടുവിലായിരുന്നു ബിഷപ്പ് ഫ്രാങ്കോയെ പൊലീസ് അറസ്റ്റ് ചെയ്തത്. സമരത്തിന് നേതൃത്വവുമായി ഫാ. വട്ടോളി രംഗത്തിറങ്ങിയതും സഭാ നേതൃത്വത്തെ ചൊടിപ്പിച്ചുവെന്നാണ് അദ്ദേഹത്തെ അനുകൂലിക്കുന്നവർ പറയുന്നത്.\nഫാ. വട്ടോളിയുടെ പൗരോഹിത്യ പ്രവര്‍ത്തിയില് വീഴ്ചയുണ്ടെന്ന് എടുത്തുകാണിക്കാൻ വേണ്ടി വിശുദ്ധ കുർബാന അർപ്പിക്കാൻ തയ്യാറാകുന്നില്ലെന്ന ആരോപണമാണ് സഭാനേതൃത്വം പ്രധാനമായും ആയുധമാക്കുന്നത്. വിരളമായി മാത്രമാണ് ഫാ. വട്ടോളി വിശുദ്ധ കുർബാന അർപ്പിക്കുന്നത്. വിശ്വാസികൾക്കിടയിൽ ഫാ. വട്ടോളിയുടെ വൈദികജീവിതവും വിശ്വാസവും സംശയാസ്പദമാകുന്ന നിലയിലേക്ക് എത്തിയിരിക്കുന്നു. കുർബാന വേളയിൽ മേജർ ആർച്ച് ബിഷപ്പിനെ സ്മരിച്ചുകൊണ്ട് സംസാരിക്കണമെന്ന സഭാനിയമവും ഫാ. വട്ടോളി പാലിക്കാറില്ലെന്ന് സീറോ മലബാർ സഭ നൽകിയ നോട്ടീസിൽ ആരോപിക്കുന്നു. ഇത്തരത്തിൽ സഭാ നിയമം തുടർച്ചയായി ലംഘിക്കുന്നത് ശിക്ഷാർഹമാണെന്നും സഭ വ്യക്തമാക്കുന്നുണ്ട്.\nAlso Read രക്ഷാപ്രവർത്തനം: വ്യോമസേന 25 കോടി ആവശ്യപ്പെട്ടെന്ന് മുഖ്യമന്ത്രി\nഎന്നാൽ ഫാ. വട്ടോളിയ്ക്കെതിരെ പ്രതികാര നടപടിയുമായി നീങ്ങുകയാണ് സഭയെന്നാണ് അദ്ദേഹത്തെ അനുകൂലിക്കുന്നവർ പറയുന്നത്. ഫാ. വട്ടോളി ഒറ്റയ്ക്കല്ല സമരത്തിൽ പങ്കെടുത്തത്. സഭയിലെ കന്യാസ്ത്രീയ്ക്ക് നീതി ലഭിക്കാൻവേണ്ടി മറ്റു വൈദികർക്കൊപ്പമാണ് അദ്ദേഹം സമരത്തിൽ പങ്കെടുത്തത്. സമരം ആസൂത്രണം ചെയ്തതും സംഘടിപ്പിച്ചതും പരാതിക്കാരിയുടെ കുടുംബാംഗങ്ങളാണെന്നും ഫാ. വട്ടോളിയെ അനുകൂലിക്കുന്നവർ പറയുന്നു. നേരത്തെ ഫാ. വട്ടോളിയ്ക്ക് പിന്തുണയുമായി അങ്കമാലി അതിരൂപതയിലെ മുപ്പതോളം വൈദികർ അപ്പസ്തോലിക് അഡ്മിനിസ്ട്രേറ്റർ മാർ ജേക്കബ് മാനത്തോടിനെ നേരിൽ കണ്ടിരുന്നു.\nകടപ്പാട്- ഫസ്റ്റ് പോസ്റ്റ്\nFirst published: December 3, 2018, 4:22 PM IST\nFr Augastine vattoli\nഫാ. അഗസ്റ്റിൻ വട്ടോളി


Actress Miya's sister thanks those who gave love and support after her dad's Demise - Malayalam Filmibeat\n| Published: Monday, October 4, 2021, 18:04 [IST]\nനടി മിയയുടെ പിതാവ് ജോർജ് ജോസഫ് ഇക്കഴിഞ്ഞ് സെപ്റ്റംബർ 21നാണ് ഈ ലോകത്ത് നിന്നും വിടപറഞ്ഞത്. ദീർഘനാളായി രോഗബാധിതനായിരുന്ന അദ്ദേഹം ഒരാഴ്ച്ചയായി ആശുപത്രിയിൽ ചികിത്സയിലായിരുന്നു. രോഗങ്ങൾ അലട്ടിയിരുന്ന അദ്ദേഹത്തിന് ന്യുമോണിയ കൂടി ബാധിച്ചതോടെയാണ് അവസ്ഥ വഷളായി മരണം സംഭവിച്ചത്. പിതാവിന്റെ വേർപാടിനെ കുറിച്ച് മിയയുടെ സഹോദരി ജിനിയാണ് സോഷ്യൽമീഡിയയിലൂടെ അറിയിച്ചത്.\nശേഷം മിയയും പപ്പയുടെ വേർപാടിലുള്ള വേദന പങ്കുവെച്ചിരുന്നു. പപ്പയ്ക്കും മമ്മിക്കും ഒപ്പമുള്ള ചിത്രങ്ങൾ കൂടി പങ്കുവെച്ചുകൊണ്ടായിരുന്നു മിയയുടെ കുറിപ്പ്. മിയയുടെ വിവാഹവും ആദ്യത്തെ കുഞ്ഞിന്റെ ജനനവും എല്ലാം കൊണ്ട് മിയയും കുടുംബവും ഏറെ സന്തോഷത്തിലായിരുന്നു. ഇതിനിടയിലേക്കാണ് പിതാവിന്റെ മരണവാർത്തയെത്തിയത്.\nനിങ്ങളുടെ സന്തോഷം ആരും നിങ്ങളില്‍നിന്ന് എടുത്തുകളകയില്ലെന്ന എന്ന ബൈബിള് വാചകത്തോടൊപ്പമായിരുന്നു മിയ കുറിപ്പ് പങ്കുവെച്ചത്. 'അതെ പപ്പാ... ആരും ഞങ്ങളുടെ ഹൃദയത്തില് നിന്ന് നിങ്ങളുടെ സ്‌നേഹവും ഓര്‍മകളും എടുക്കുകയില്ല. ഞങ്ങള് തകര്‍ന്നിരിക്കുകയാണ്... അത് പരിഹരിക്കാനാവും എന്നാണ് കരുതുന്നത്. ഇത്രയും വര്‍ഷങ്ങളില് ഉടനീളം നിങ്ങള് ഞങ്ങള്‍ക്ക് നല്‍കിയ സ്‌നേഹം ഇപ്പോള് മുതല് പ്രേരക ശക്തിയായിരിക്കും. മിസ് യു പപ്പ' മിയ കുറിച്ചു. ഓണവും പുതുവത്സരവും എല്ലാം പപ്പയ്ക്കൊപ്പം മിയയും കുടുംബവും ഗംഭീരമാക്കിയിരുന്നു. മിയയുടെ ആദ്യത്തെ കു‍ഞ്ഞിനെ താലോലിക്കാനും മിയയുടെ പപ്പയ്ക്ക് സാധിച്ചിരുന്നു.\nമിയയുടെ പപ്പ മരിക്കുന്നതിന് ദിവസങ്ങൾക്ക് മുമ്പാണ് താരത്തിന്റെ കുഞ്ഞിന്റെ മാമോദീസ ചടങ്ങുകൾ നടന്നത്. അത്രയും തിടുക്കത്തോടെ മാമോദീസ നടത്തിയത് പിന്നിലെ കാരണവും പപ്പയുടെ രോഗാവസ്ഥയെ കുറിച്ചുമെല്ലാം പറഞ്ഞുകൊണ്ട് വീഡിയോ പങ്കുവെച്ചിരിക്കുകയാണ് ഇപ്പോൾ മിയയുടെ ചേച്ചി ജിനി. ജിനി വ്ലോഗ്സ് എന്ന യുട്യൂബ് ചാനലിലൂടെ മിയയെ പോലും ജിനിയും പ്രേക്ഷകർക്ക് സുപരിചിതയാണ്. 'കുറച്ച് നാളുകളായി പപ്പ അവശതയിലായിരുന്നു. അതുകൊണ്ടാണ് പപ്പയെ വ്ലോഗിൽ പോലും ഉൾപ്പെടുത്താതിരുന്നത്. രോഗബാധിതനായ ആളെ വീഡിയോയിൽ ഉൾപ്പെടുത്തുന്നത് മര്യാദയല്ലെന്ന് തോന്നി. ലൂക്കയുടെ മാമോദീസ ചടങ്ങ് നടത്തേണ്ടതായതിനാൽ നടത്തിയെന്ന് മാത്രമേയുള്ളു. പപ്പയുടെ അവസ്ഥ അന്നേ മോശമായിരുന്നു. ലൂക്കയുടെ മാമോദീസ ഒക്കെ കഴിഞ്ഞ സമയത്താണ് പപ്പയ്ക്ക് ന്യൂമോണിയ കൂടിയിട്ട് ആശുപത്രിയിൽ ആകുന്നത്. ഒരു പത്ത് ദിവസം ഐസിയുവിലായിരുന്നു. അവിട തന്നെ വെച്ചിട്ടാണ് പപ്പാ പോയത്. ആ സമയത്ത് ഞങ്ങൾ എല്ലാം പപ്പയ്ക്ക് അരികിൽ തന്നെ ഉണ്ടായിരുന്നു. ആ സമയം മുതൽ ഇതുവരെ എല്ലാ ആളുകളുടെയും ഒരു സ്നേഹവും പിന്തുണയും ഞങ്ങൾക്ക് കിട്ടിയിരുന്നു...' ജിനി പറയുന്നു.\nപപ്പയാണ് തനിക്ക് യുട്യൂബ് ചാനൽ തുടങ്ങാനുള്ള ക്യാമറയും മറ്റ് ആവശ്യസാധനങ്ങളും വാങ്ങിതന്നതെന്നും അതിനാൽ തന്നെ പപ്പയ്ക്ക് വേണ്ടി യുട്യൂബ് ചാനൽ മുന്നോട്ട് കൊണ്ടുപോകുമെന്നും പപ്പ മരിച്ച വിവരം അറിയിച്ചുള്ള കമ്യൂണിറ്റി പോസ്റ്റിൽ ജിനി കുറിച്ചിരുന്നു. വ്ലോഗുകൾ, പാചക പരീക്ഷണങ്ങൾ, യാത്രകൾ തുടങ്ങിയവ ഉൾപ്പെടുത്തിയാണ് ജിനി യുട്യൂബ് ചാനൽ നടത്തുന്നത്. ഇടയ്ക്കിടെ മിയയും കുടുംബവുമെല്ലാം ജിനിയുടെ യുട്യൂബ് ചാനലിലൂടെ പ്രേക്ഷകരിലേക്ക് എത്താറുണ്ട്. മിയയുടെ വിവാഹ വീഡിയോകളും മറ്റും ജിനി യുട്യൂബ് ചാനലിലൂടെ പങ്കുവെച്ചിരുന്നു.\nഅടുത്തിടെയണ് മിയക്ക് ആൺകുഞ്ഞ് പിറന്നത്. സമൂഹമാധ്യമങ്ങളിലൂടെ മിയ തന്നെയാണ് സന്തോഷവാര്‍ത്ത ഭർത്താവിനും കുഞ്ഞിനുമൊപ്പം നിൽക്കുന്ന ചിത്രം സഹിതം പങ്കുവെച്ചത്. ലൂക്കാ ജോസഫ് ഫിലിപ്പ് എന്നാണ് കുഞ്ഞിന് പേരിട്ടത്. വളരെ ലളിതമായാണ് മിയയും കുടുംബവും കുഞ്ഞിന്റെ മാമോദീസ ചടങ്ങുകൾ നടത്തിയത്. കഴിഞ്ഞ വർഷം സെപ്റ്റംബറിലാണ് മിയ വിവാഹിതായത്. എറണാകുളം സ്വദേശി അശ്വിൻ ഫിലിപ്പാണ് ഭർത്താവ്. ടെലിവിഷന് സീരിയലുകളിലൂടെ അഭിനയരംഗത്തേക്ക് എത്തിയ മിയ പിന്നീട് സിനിമാരംഗത്ത് ചുവടുറപ്പിക്കുകയായിരുന്നു.\nRead more about: actress miya malayalam film\nActress Miya's sister thanks those who gave love and support after her dad's Demise\nStory first published: Monday, October 4, 2021, 18:04 [IST]


ഇന്ത്യ- പാക് ലോകകപ്പ് സെമിയില് ഒത്തുകളി നടന്നുവെന്ന് വെളിപ്പെടുത്തല് • ഇ വാർത്ത | evartha\nഇന്ത്യ- പാക് ലോകകപ്പ് സെമിയില് ഒത്തുകളി നടന്നുവെന്ന് വെളിപ്പെടുത്തല്\nevartha Desk November 11, 2012, 2:13 am November 11, 2012\nകഴിഞ്ഞ വര്‍ഷം മാര്‍ച്ച് 30ന് മൊഹാലിയില് നടന്ന ഇന്ത്യ- പാക്കിസ്ഥാന് ലോകകപ്പ് ക്രിക്കറ്റ് സെമിഫൈനല് മത്സരത്തില് ഒത്തുകളി നടന്നുവെന്ന് ബ്രിട്ടീഷ് പത്രപ്രവര്‍ത്തകന്റെ വെളിപ്പെടുത്തല്. പ്രമുഖ സ്‌പോട്‌സ് ലേഖകനായ എഡ് ഹോക്കിന്‍സാണ് വന്‍വിവാദമായേക്കാവുന്ന വെളിപ്പെടുത്തല് നടത്തിയത്.\nഹോക്കിന്‍സിന്റെ ‘ബുക്കി ഗാംബ്ലെര് ഫിക്‌സര് സ്‌പൈ’ എന്ന പുതിയ പുസ്തകത്തിലൂടെയാണ് ലോകകപ്പ് സെമിയില് ഒത്തുകളി നടന്നുവെന്ന് അവകാശപ്പെടുന്നത്. സച്ചിന് 85 റണ്‍സെടുത്തു മാന് ഓഫ് ദ മാച്ചായ മത്സരത്തില് പാക്കിസ്ഥാനെ 29 റണ്‍സിനാണ് ഇന്ത്യ പരാജയപ്പെടുത്തിയത്. മത്സരത്തില് സച്ചിനെ പുറത്താക്കാന് ലഭിച്ച നാലു അവസരങ്ങള് പാക് താരങ്ങള് നഷ്ടപ്പെടുത്തിയതായും ഹോക്കിന് ചൂണ്ടിക്കാട്ടുന്നു. ഹോക്കിന്‍സിന്റെ ബുക്കിലെ വെളിപ്പെടുത്തലുകള് ഡെയ്‌ലി മെയില് പത്രമാണ് പുറത്തുവിട്ടത്. നേരത്തെ ഇന്ത്യ- പാക് ലോകകപ്പ് സെമിയില് പാക്കിസ്ഥാന് ടീം ഒത്തുകളിക്കുകയായിരുന്നുവെന്ന ആരോപണം ഉയര്‍ന്നിരുന്നു. സച്ചിന്റെ ക്യാച്ച് നാല് തവണ നഷ്ടപ്പെടുത്തിയതും ഫീല്‍ഡിംഗിലെ പിഴവുകളുമാണ് പാക് ടീമിന് വിനയായത് എന്ന വിലയിരുത്തലുകള് ഉണ്ടായിരുന്നു. ഇക്കാര്യങ്ങള് ചൂണ്ടിക്കാട്ടി മുഖ്താര് എന്നയാള് പാക് ഹൈക്കോടതിയെ സമീപിച്ചിരുന്നു.\nഇന്ത്യ ഏതു നിമിഷവും തിരിച്ചടിക്കുമെന്ന് ഭയം: പാകിസ്ഥാൻ ക്രൈസിസ് മാനേജ്മെൻറ് സെൽ രൂപീകരിച്ചു


Gold | - Complete Business News\nകൊച്ചി: സ്വര്‍ണ വില ഇന്ന് കൂടി. പവന് 80 രൂപയാണ് വര്‍ധിച്ചത്. അഞ്ച് ദിവസത്തിന് ശേഷമാണ് ആഭ്യന്തര വിപണിയില് പവന്റെ വിലയില് മാറ്റമുണ്ടാകുന്നത്. 21,960 രൂപയാണ് പവന്റെ വില. ഗ്രാമിന് 10 രൂപ കൂടി 2,745 രൂപയിലാണ് വ്യാപാരം പുരോഗമിക്കുന്നത്. ഈ മാസത്തെ ഏറ്റവും...\nകൊച്ചി: സ്വര്‍ണ വില ഇന്ന് കുറഞ്ഞു. പവന് 120 രൂപയാണ് ഇന്ന് കുറഞ്ഞത്. ബുധനാഴ്ച പവന് 80 രൂപ വര്‍ധിച്ചിരുന്നു. 21,760 രൂപയാണ് പവന്റെ ഇന്നത്തെ വില. ഗ്രാമിന് 15 രൂപ താഴ്ന്ന് 2,720 രൂപയിലാണ് വ്യാപാരം പുരോഗമിക്കുന്നത്. ഈ മാസത്തെ ഏറ്റവും താഴ്ന്ന നിരക്കാ...\nസ്വര്‍ണ വില കൂടി: പവന് 21,760 രൂപ\nകൊച്ചി: സ്വര്‍ണ വിലയില് വീണ്ടും വര്‍ധനയുണ്ടായി. പവന് 80 രൂപയാണ് ഇന്ന് വര്‍ധിച്ചത്. തുടര്‍ച്ചയായ നാലാം ദിവസമാണ് സ്വര്‍ണ വിലയില് വര്‍ധനവുണ്ടാകുന്നത്. പവന് 21,760 രൂപയിലും ഗ്രാമിന് 2,720 രൂപയിലുമാണ് വ്യാപാരം പുരോഗമിക്കുന്നത്.കൊച്ചി: സ്വര്‍ണ വിലയില് വ...\nസ്വര്‍ണ വില കുറഞ്ഞു: പവന് 21,680 രൂപ\nകൊച്ചി: തുടര്‍ച്ചയായ രണ്ടാം ദിവസവും സ്വര്‍ണ വില കുറഞ്ഞു. പവന് 160 രൂപയാണ് ഇന്ന് കുറഞ്ഞത്. ചൊവ്വാഴ്ച പവന് 80 രൂപ കുറഞ്ഞിരുന്നു. പവന് 21,680 രൂപയാണ് ഇന്നത്തെ വില. ഗ്രാമിന് 20 രൂപ കുറഞ്ഞ് 2,710 രൂപയിലാണ് വ്യാപാരം പുരോഗമിക്കുന്നത്. ഡിസംബറിലെ ഏറ്റവും കുറഞ...\nസ്വര്‍ണ വിലയില് ഇന്ന് മാറ്റമില്ല: പവന് 22,240 രൂപ\nകൊച്ചി: സ്വര്‍ണ വിലയില് ഇന്ന് മാറ്റമില്ല. ചൊവ്വാഴ്ച പവന് 120 രൂപയുടെ കുറവുണ്ടായിരുന്നു. പവന് 22,240 രൂപയിലും ഗ്രാമിന് 2,780 രൂപയിലുമാണ് ഇന്ന് വ്യാപാരം നടക്കുന്നത്. കൊച്ചി: സ്വര്‍ണ വിലയില് ഇന്ന് മാറ്റമില്ല. ചൊവ്വാഴ്ച പവന് 120 രൂപയുടെ കുറവുണ്ടായ...\nസ്വര്‍ണ വില കൂടി: പവന് 22,000 രൂപ\nകൊച്ചി: സ്വര്‍ണ വില ഇന്ന് കൂടി. പവന് 80 രൂപയാണ് ഇന്ന് വര്‍ധിച്ചത്. വെള്ളിയാഴ്ച പവന് 160 രൂപ കുറഞ്ഞ ശേഷമാണ് ഇന്ന് വില കൂടിയത്. 22,000 രൂപയാണ് പവന്റെ വില. ഗ്രാമിന് 10 രൂപ കൂടി 2,750 രൂപയിലാണ് വ്യാപാരം പുരോഗമിക്കുന്നത്. കൊച്ചി: സ്വര്‍ണ വില ഇന്ന് കൂ...\nസ്വര്‍ണ വിലയില് മാറ്റമില്ല: പവന് 22,000 രൂപ\nകൊച്ചി: സ്വര്‍ണ വിലയില് മാറ്റമില്ല. ശനിയാഴ്ച പവന് 80 രൂപ കുറഞ്ഞിരുന്നു. പവന് 22,000 രൂപയിലും ഗ്രാമിന് 2,750 രൂപയിലുമാണ് വ്യാപാരം നടക്കുന്നത്. കൊച്ചി: സ്വര്‍ണ വിലയില് മാറ്റമില്ല. ശനിയാഴ്ച പവന് 80 രൂപ കുറഞ്ഞിരുന്നു. പവന് 22,000 രൂപയിലും ഗ്രാമിന്...\nസ്വര്‍ണ വില കുറഞ്ഞു : പവന് 22,120 രൂപ\nകൊച്ചി: സ്വര്‍ണ വിലയില് ഇന്ന് നേരിയ കുറവുണ്ടായി. പവന് 80 രൂപയാണ് ഇന്ന് കുറഞ്ഞത്. രണ്ടു ദിവസത്തെ ഇടവേളയ്ക്ക് ശേഷമാണ് സ്വര്‍ണ വിലയില് മാറ്റമുണ്ടായത്. പവന് 22,120 രൂപയിലാണ് ഇന്ന് വ്യാപാരം. ഗ്രാമിന് 10 രൂപ താഴ്ന്ന് 2,765 രൂപയിലെത്തി. ഈ മാസത്തെ ഏറ്റവും...\nസ്വര്‍ണ വില കൂടി: പവന് 22,040 രൂപ\nകൊച്ചി: സ്വര്‍ണ വില ഇന്ന് കൂടി. പവന് 40 രൂപയാണ് ഇന്ന് വര്‍ധിച്ചത്. വ്യാഴാഴ്ച പവന് 120 രൂപ താഴ്ന്ന ശേഷമാണ് ഇന്ന് വില കൂടിയത്. 22,040 രൂപയാണ് പവന്റെ ഇന്നത്തെ വില. ഗ്രാമിന് അഞ്ച് രൂപ വര്‍ധിച്ച് 2,755 രൂപയിലാണ് വ്യാപാരം പുരോഗമിക്കുന്നത്. കൊച്ചി: സ്വ...\nസ്വര്‍ണ വില മാറ്റമില്ലാതെ തുടരുന്നു: പവന് 21,680 രൂപ\nകൊച്ചി: സ്വര്‍ണ വിലയില് ഇന്നും മാറ്റമില്ല. തുടര്‍ച്ചയായ ആറാം ദിവസമാണ് സ്വര്‍ണ വില മാറ്റമില്ലാതെ തുടരുന്നത്. ഓഗസ്റ്റ് 17ന് 80 രൂപ പവന് വര്‍ധിച്ചിരുന്നു. 21,680 രൂപയാണ് പവന്റെ വില. ഗ്രാമിന് 2,710 രൂപയിലാണ് വ്യാപാരം പുരോഗമിക്കുന്നത്. കൊച്ചി: സ്വര്...\nസ്വര്‍ണ വില കൂടി : പവന് 21,680 രൂപ\nകൊച്ചി: രണ്ടു ദിവസത്തെ ഇടവേളയ്ക്ക് ശേഷം സ്വര്‍ണ വിലയില് ഇന്ന് വര്‍ധനയുണ്ടായി. ചൊവ്വാഴ്ച പവന് 160 രൂപ താഴ്ന്ന ശേഷം ഇന്ന് വില 80 രൂപ ഉയര്‍ന്നു. പവന്റെ വില 21,680 രൂപയിലെത്തി. ഗ്രാമിന് 10 രൂപ കുടി 2,710 രൂപയിലാണ് വ്യാപാരം പുരോഗമിക്കുന്നത്. കൊച്ചി:...\nകൊച്ചി: സ്വര്‍ണ വില ഇന്നും കൂടി. 200 രൂപയാണ് പവന് ഇന്ന് വര്‍ധിച്ചത്. വ്യാഴാഴ്ചയും ഇതേതോതില് വില വര്‍ധനവുണ്ടായിരുന്നു. പവന് 21,760 രൂപയിലും ഗ്രാമിന് 2,720 രൂപയിലുമാണ് വ്യാപാരം പുരോഗമിക്കുന്നത്. തുടര്‍ച്ചയായ അഞ്ചാം ദിവസമാണ് സ്വര്‍ണ വിലയില് വര്‍ധനവുണ...\nസ്വര്‍ണ വില കൂടി: പവന് 21,200 രൂപ\nകൊച്ചി: സ്വര്‍ണ വില ഇന്നും കൂടി. പവന് 160 രൂപയാണ് ഇന്ന് വര്‍ധിച്ചത്. 21,200 രൂപയാണ് ഇന്നത്തെ വില. ഗ്രാമിന് 20 രൂപ വര്‍ധിച്ച് 2,650 രൂപയിലെത്തി. ചൊവ്വാഴ്ച പവന് 120 രൂപ വര്‍ധിച്ച ശേഷമാണ് ഇന്ന് വില വീണ്ടും കൂടിയത്. കൊച്ചി: സ്വര്‍ണ വില ഇന്നും കൂടി....\nസ്വര്‍ണ വില കുറഞ്ഞു: പവന് 20,800 രൂപ\nകൊച്ചി: സ്വര്‍ണ വിലയില് ഇന്ന് നേരിയ കുറവുണ്ടായി. പവന് 80 രൂപ കുറഞ്ഞ് 20,800 രൂപയിലെത്തി. ഗ്രാമിന് 10 രൂപ കുറഞ്ഞ് 2,600 രൂപയിലാണ് വ്യാപാരം പുരോഗമിക്കുന്നത്. കൊച്ചി: സ്വര്‍ണ വിലയില് ഇന്ന് നേരിയ കുറവുണ്ടായി. പവന് 80 രൂപ കുറഞ്ഞ് 20,800 രൂപയിലെത്തി...\nസ്വര്‍ണ വില കുറഞ്ഞു: പവന് 21,600 രൂപ\nകൊച്ചി: സ്വര്‍ണ വിലയില് ഇന്ന് നേരിയ കുറവുണ്ടായി. പവന് 80 രൂപ കുറഞ്ഞ് 21,600 രൂപയിലെത്തി. ഗ്രാമിന് 10 രൂപ താഴ്ന്ന് 2,700 രൂപയിലാണ് വ്യാപാരം പുരോഗമിക്കുന്നത്. ഈ മാസത്തെ ഏറ്റവും താഴ്ന്ന നിരക്കിലാണ് ഇപ്പോള് വ്യാപാരം നടക്കുന്നത്. കൊച്ചി: സ്വര്‍ണ വി...


22 November, 2017 11:41:08 PM\nകൊച്ചി: സൗഹൃദ കാലത്ത് ചിത്രീകരിച്ച സ്വകാര്യ ദൃശ്യങ്ങള് അടുത്ത സുഹൃത്തുക്കളായിരുന്ന യുവതിയും യുവാവും പരസ്യമാക്കി തന്നോട് വൈരാഗ്യം തീര്‍ത്തെന്ന ആരോപണവുമായി നടിയും മോഡലുമായ അജിനാ മേനോന്. തൃശൂര് സ്വദേശിനിയായ യുവതിയ്ക്കും കോഴിക്കോട് സ്വദേശിയായ യുവാവിനുമെതിരെ ഫേസ്ബുക്ക് ലൈവിലൂടെയാണ് അജിനാ മേനോന് ആരോപണമഴിച്ചുവിട്ടത്.\nഈ യുവതിയും യുവാവും ഉള്‍പ്പെടെ സിനിമാ സീരിയല് പിന്നണിയില് പ്രവര്‍ത്തിക്കുന്നവരെല്ലാം ഒരുകാലത്ത് തന്‍റെ നല്ല സുഹൃത്തുക്കളായിരുന്നു. ഭര്‍ത്താവുമായി പിണങ്ങിയാണ് യുവതി യുവാവിനോട് കൂടെ എറണാകുളത്ത് ഫ്‌ളാറ്റ് വാടകയ്ക്ക് എടുത്ത് താമസിച്ചണ്. നല്ല സുഹൃത്തുക്കളായിരുന്ന സമയത്ത് ഇവര് താന് വസ്ത്രം മാറുന്നതും മറ്റുമായ തന്‍റെ ചില സ്വകാര്യ നിമിഷങ്ങള് തമാശയ്ക്ക് മൊബൈലില് പകര്‍ത്തി. അന്നത് തമാശയായാണ് കരുതിയത്.\nതന്‍റെ മൊബൈില് ചിത്രീകരിച്ച വീഡിയോ അവരുടെ മൊബൈലിലേക്കും മാറ്റിയതായി അറിഞ്ഞപ്പോള് തന്നെ അത് ഡിലീറ്റ് ചെയ്യിപ്പിച്ചിരുന്നു. കോഴിക്കോട് ഹോട്ടല് ആക്രമണക്കേസില് താന് അഭിപ്രായം പറയുകയും പ്രതികരിക്കുകയും ചെയ്തതിന്‍റെ വിരോധത്തിലാണ് പിന്നീട് മൊബൈല് റിക്കവര് ചെയ്ത് എടുത്ത ദൃശ്യങ്ങള് ഇവര് സോഷ്യല്‍മീഡിയയില് പ്രചരിപ്പിച്ചതെന്നും അജിന ആരോപിക്കുന്നു.\nവീഡിയോ വൈറലായതോടെ തനിക്ക് പുറത്തിറങ്ങാന് കഴിയുന്നില്ലെന്നും താന് ആത്മഹത്യ ചെയ്താല് അതിന്‍റെ പൂര്‍ണ ഉത്തരവാദിത്തം അവര്‍ക്കായിരിക്കുമെന്നും അജിന പറഞ്ഞു. ഇവരെ നിയമത്തിനു മുന്നില് എത്തിക്കണമെന്നും അജിന ആവശ്യപ്പെടുന്നു. യുവാവ് ക്രിമിനലാണെന്നും പീഡനവും മോഷണവും അടക്കം ഒട്ടേറെ കേസുകളില് പ്രതിയാണെന്നും അജിനാ പറയുന്നു. മാത്രമല്ല യുവാവും യുവതിയും കൊച്ചിയില് ഫ്‌ളാറ്റ് കേന്ദ്രീകരിച്ച് പെണ്‍വാണിഭം നടത്തുകയാണെന്നും അജിന ആരോപിച്ചു. ഇവർക്ക് കൂട്ടായി മറ്റൊരു യുവാവ് ഉള്ളതായും അജിന വെളിപ്പെടുത്തി.


പോക്കിരി രാജയുടെ ബന്ധു മധുരരാജയുടെ ഫസ്റ്റ് ലുക്ക് ഹിറ്റ് | VygaNews\nപോക്കിരി രാജയുടെ ബന്ധു മധുരരാജയുടെ ഫസ്റ്റ് ലുക്ക് ഹിറ്റ്\n00Sunday, 29 July 2018\nപോക്കിരിരാജയുടെ രണ്ടാം ഭാഗമായ മധുരരാജയുടെ ഫസ്റ്റ് ലുക്ക് പോസ്റ്ററിനു വന് സ്വീകരണം. വൈശാഖ് മമ്മൂട്ടി ഹിറ്റ് ചിത്രമായ പോക്കിരിരാജയില് ...\nപോക്കിരിരാജയുടെ രണ്ടാം ഭാഗമായ മധുരരാജയുടെ ഫസ്റ്റ് ലുക്ക് പോസ്റ്ററിനു വന് സ്വീകരണം. വൈശാഖ് മമ്മൂട്ടി ഹിറ്റ് ചിത്രമായ പോക്കിരിരാജയില് നിന്നു വ്യത്യസ്തമായ ഗെറ്റപ്പിലാണ് മെഗാ സ്റ്റാര് ഈ ചിത്രത്തിലെത്തുന്നത്.\nഉദയകൃഷ്ണയുടെ തിരക്കഥയില് വൈശാഖ് തന്നെയാണ് പുതിയ ചിത്രവും സംവിധാനം ചെയ്യുന്നത്. പുലിമുരുകനിലൂടെ മലയാളികള്‍ക്കു പ്രിയങ്കരനായ പീറ്റര് ഹെയ്ന് ആയിരിക്കും ഈ ചിത്രത്തില് സംഘട്ടന രംഗങ്ങള് ഒരുക്കുക.\nതമിഴ് നടന് ജയ്, ജഗപതി ബാബു തുടങ്ങി വലിയ താരനിര ചിത്രത്തിലുണ്ട്. 120 ദിവസം നീണ്ടുനില്‍ക്കും ചിത്രീകരണം. കേരളവും തമിഴ്‌നാടും ലൊക്കേഷനുകളായിരിക്കും.\nരാജയെന്ന മമ്മൂട്ടി കഥാപാത്രം ഗംഭീര പ്രകടനമായിരിക്കുമെന്നാണ് അണിയറ പ്രവര്‍ത്തകര് പറയുന്നത്.\n2019 വിഷുവിനായിരിക്കും റിലീസ്. ചിത്രീകരണം ഓഗസ്റ്റ് ഒന്‍പതിന് തുടങ്ങും.\nCinema Movie Slider\nVygaNews: പോക്കിരി രാജയുടെ ബന്ധു മധുരരാജയുടെ ഫസ്റ്റ് ലുക്ക് ഹിറ്റ്


temple(ക്ഷേത്രം ) – ഹിന്ദു : വിശ്വാസം കഥകൾ ആചാരങ്ങൾ\nCategory Archives: temple(ക്ഷേത്രം )\nപാലക്കാട് ജില്ലയിലെ അകത്തേത്തറ ഗ്രാമത്തിലാണ് ഹേമാംബിക കുടികൊള്ളുന്നത്. കരിങ്കല്ലിലുള്ള രണ്ടു ശിലാ ഹസ്തങ്ങളാണ് പ്രതിഷ്ഠ. ഏമൂര് ഭഗവതി ക്ഷേത്രമെന്നും അറിയപ്പെടുന്നു. ഐശ്വര്യദായിനിയാണ് ഹേമാംബിക. പ്രഭാതത്തില് സരസ്വതിയായും, മധ്യാഹ്നത്തില് ലക്ഷ്മിയായും (വിഷ്ണുമായ), പ്രദോഷത്തില് ദുര്‍ഗ്ഗയായും ദേവിയെ ആരാധിക്കുന്നു.\nകൈപ്പത്തിവിഗ്രഹത്തനു പിന്നിലുള്ള ഐതിഹ്യം രസകരമാണ്. പാലക്കാട്ടെ കരിമലയിലായിരുന്നത്രെ ദേവിയെ പരശുരാമന് കുടിയിരുത്തിയത്. ശങ്കരാചാര്യര് പിന്നീട് ദേവിയുടെ സ്ഥാനം മുതിരംകുന്നിലേക്കു മാറ്റി. അകത്തേത്തറയില് താമസിച്ചിരുന്ന കുറൂര് മനയിലെ ഒരംഗം സ്ഥിരമായി ദേവിയെ ഉപാസിച്ചുവന്നിരുന്നു. പ്രായമേറിയപ്പോള് അദ്ദേഹത്തിന് മുതിരംകുന്നുലേക്ക് പോകാന് പ്രയാസം നേരിട്ടു. ദേവി സ്വപ്നത്തില് വന്ന് മനയോടു ചേര്‍ന്നുള്ള ചിറയില് തന്റെ സാന്നിധ്യമുണ്ടാവുമെന്ന് അദ്ദേഹത്തെ അറിയിച്ചു. അടുത്ത ദിനം രാവിലെ ചിറയുടെ നടുവില് നിന്നും രണ്ടു ദിവ്യഹസ്തങ്ങള് ഉയര്‍ന്നു വരുന്നത് അദ്ദേഹം കണ്ടു. ആനന്ദാതിരേകത്താല് ചിറയിലേക്ക് ചാടിയ കുറൂര് നമ്പൂതിരിപ്പാട് ആ കൈകളില് പിടിച്ചു വലിച്ചു. ദിവ്യകരങ്ങള് ശിലാപാണികളായി മാറി. സുഹൃത്തായ ചേന്നാസ് നമ്പൂതിരിപ്പാടിന്റെ സഹായത്തോടെ പാലക്കാട് രാജാവിന്റെ നിര്‍ദേശപ്രകാരം ചിറ ഭാഗികമായി നികത്തി ക്ഷേത്രം നിര്‍മ്മച്ചു. ഹേമാംബികാദേവി പിന്നീട് പാലക്കാട് രാജാവിന്റെ കുലദേവതയായി. കഥയുടെ ഭാഗമായ കല്ല് കുളം കര എന്നിവ ചേര്‍ന്ന് സ്ഥലത്തിന് കല്ലായിക്കുളങ്ങര എന്നും പേരു വന്നു. 1982 ല് ഇന്ദിരാഗാന്ധി ഇവിടെ സന്ദര്‍ശിച്ചതിനെ തുടര്‍ന്നാണ് കോണ്‍ഗ്രസ്സിന്റെ ചിഹ്നം കൈപ്പത്തിയായി സ്വീകരിച്ചതെന്ന്് പറയുന്നു.\nനവരാത്രി, ഓണം, മണ്ഡലം, ശിവരാത്രി, മീനത്തിലെ ലക്ഷാര്‍ച്ചന, കര്‍ക്കടകത്തിലെ ഈശ്വരസേവ എന്നിവയാണ് ക്ഷേത്രത്തിലെ പ്രധാന ആഘോഷങ്ങള്.\nStandard | Posted in temple(ക്ഷേത്രം )\t|0comments\nദക്ഷിണകര്‍ണ്ണാടകയിലെ കൊല്ലൂരില്, കുടജാദ്രിയുടെ മടിയില്, സൗപര്‍ണ്ണികയുടെ തീരത്ത്, വിദ്യാംബികയായ മൂകാംബിക കുടികൊള്ളുന്നു. ത്രിമൂര്‍ത്തികളും പരാശക്തിയും ഒറ്റ ചൈതന്യമാണിവിടെ.\nശംഖചക്രാഭയാഭീഷ്ട ഹസ്തയായി പത്മാസനസ്ഥയായ ദേവീ വിഗ്രഹത്തിനു മുന്നില് ഒരു സ്വയംഭൂലിംഗമുണ്ട് . ഇത് ഒരു സുവര്‍ണ്ണരേഖയാല് വിഭജിക്കപ്പെട്ടിരിക്കുന്നു. സുവര്‍ണ്ണരേഖയുടെ വലതുവശം ശിവവിഷ്ണുബ്രഹ്മ ചൈതന്യവും ഇടതുവശം പരാശക്തിയുടെ ത്രിവിധ ഗുണങ്ങളും അന്തര്‍ലീനമാവുന്നു. മഹാദുര്‍ഗ്ഗയും, മഹാലക്ഷ്മിയും, മഹാവാണിയുമാണ് മൂകാംബിക. ഭക്തന് ഇഷ്ടഭാവത്തില് ഉപാസിക്കാം. മൂകസ്വരൂപിയായ കംഹാസുരനെ നിഗ്രഹിച്ചതിനാലാണത്രെ ദേവിക്ക് മൂകാംബിക എന്ന പേരു കൈവന്നത്. മൂകന്‍മാര്‍ക്കുപാലും ഐശ്വര്യവിദ്യാസമുദ്രം പ്രദായനം ചെയ്യുന്ന അംബ. വീരഭദ്രസ്വാമി, സുബ്രഹ്മണ്യ സ്വാമി, പ്രാണലിംഗേശ്വരന്, പഞ്ചമുഖഗണപതി, ചന്ദ്രമൗലീശ്വരന്, ആഞ്ജനേയന്, വിഷ്ണു എന്നീ ഉപദേവകളും ക്ഷേത്രത്തിലുണ്ട്. ക്ഷേത്രത്തിലെ സരസ്വതീമണ്ഡപം സര്‍വവിദ്യകളുടെയും ശുഭാരംഭമണ്ഡപമത്രെ. ശങ്കരാചാര്യരാണ് ഇവിടുത്തെ പൂജാവിധികള് ചിട്ടപ്പെടുത്തിയത്.\nമൂകാംബികയുടെ മൂലസ്ഥാനം അംബാവനം പൂണരുന്ന. കുടജാദ്രിയിലാണ്. അവിടെ രണ്ടു ചെറിയ ക്ഷേത്രങ്ങളുണ്ട്്. കുറച്ചുയരത്തില് ശ്രീശങ്കരന് തപസ്സനുഷ്ഠിച്ച സര്‍വജ്ഞപീഠം. സര്‍ജ്ഞപീഠത്തിനു പിറകില് ശിലാഗുഹയായ ചിത്രമൂല. ശങ്കരാചാര്യര് ദേവിയെ പ്രത്യക്ഷമാക്കിയ സഥലം. ഇവിടെ നിന്നാണ് സൗപര്‍ണ്ണിക ഉത്ഭവിക്കുന്നത്.\nമീനമാസത്തിലാണ് ഉത്സവമെങ്കിലും നവരാത്രിയാണ് മൂകാംബികയില് വിശേഷം. ജന്‍മാഷ്ടമിയും പ്രധാനമാണ്.\nകന്യാകുമാരിയുടെ അനുഗ്രഹം വാങ്ങിയാണ് വിവേകാനന്ദന് കടലിനപ്പുറത്തുള്ള പാറമേല് ധ്യാനലീനനായിരുന്ന്് ഇന്ത്യയെക്കുറിച്ച് മനനം ചെയ്തത്. —


സംസ്കൃതം സിനിമയായ നമോയിലെ ജയറാമിന്റെ അഭിനയത്തെ പ്രശംസിച്ച് സൂപ്പർ താരം ചിരഞ്ജീവി. ചിത്രത്തിലെ അനായാസവും അസാധാരണവുമായ പ്രകടനത്തിലൂടെ നിരവധി അംഗീകാരങ്ങൾ ജയറാമിനെ തേടിയെത്തുമെന്ന് ചിരഞ്ജീവി ട്വീറ്റ് ചെയ്തു.\nജയറാമിന്റെ അഭിനയ ജീവിതത്തിലെ നാഴികക്കല്ലാണ് നമോയിലെ കുചേലൻ. ദ്വാപരയുഗത്തിലെ സുദാമാവായുള്ള പരകായ പ്രവേശം. ജയറാമിന്റെ അസാധാരണമായ പ്രകടനം കണ്ണും മനസ്സും നിറയ്ക്കുന്ന സ്വാഭാവികതയാണ്. പലപ്പോഴും അറിയാതെ വിതുമ്പി പോകുന്ന, ആത്മനിയന്ത്രണം നഷ്ടപ്പെടുന്ന പ്രകടനം. ഭക്തിഭാവത്തിന് ഭാഷയുടെ അതിർവരമ്പില്ലെന്ന് വ്യക്തമാക്കുന്നതാണ് സംസ്കൃത ചിത്രത്തിലെ ജയറാമിന്റെ പ്രകടനമെന്നും ചിരഞ്ജീവി അഭിപ്രായപ്പെട്ടു.\nനിരവധി ദേശീയ- അന്തർദേശീയ പുരസ്കാരങ്ങൾ നേടിയ വിജീഷ് മണിയാണ് ‘നമോ‘ സംവിധാനം ചെയ്യുന്നത്. കൃഷ്ണഭക്തനും സതീർത്ഥ്യനുമായ കുചേലനായാണ ജയറാം ഈ ചിത്രത്തിൽ വേഷമിടുന്നത്. സിനിമയ്ക്കു വേണ്ടി ഒരു വർഷത്തോളമാണ് ജയറാം തയ്യാറെടുപ്പ് നടത്തിയത്. സുദാമാവാകാൻ വേണ്ടി ശരീരഭാരം കുറയ്ക്കുകയും തല മുണ്ഠനം ചെയ്യുകയും ചെയ്തു.\nപത്മശ്രീ ഭജൻ സാമ്രാട്ട് അനൂപ് ജലോട്ട ഈണം നൽകിയ നമോ യിലെ ആദ്യ ഗാനം മോഹൻലാൽ അദ്ദേഹത്തിൻ്റെ ഫെയ്സ് ബുക്ക് പേജിലൂടെ മെയ് മുപ്പത്തി ഒന്നിന് റിലീസ് ചെയ്തിരുന്നു. അനശ്വര ചാരിറ്റബിൾ ട്രസ്റ്റ് നിർമ്മിക്കുന്ന ‘നമോ‘യുടെ ട്രെയിലറും ചിരഞ്ജീവി പങ്കു വെച്ചു.\nTags: jayaramMAINChiranjeevinamoSanskrit Movie


Court Verdict Against Gay sex; Gay foraday movement goes viral - Malayalam Gizbot\nസ്വവര്‍ഗരതി; കോടതി വിധിക്കെതിരെ ഫേസ്ബുക്കില് 'ചുംബന പ്രതിഷേധം'\n| Updated: Friday, December 13, 2013, 10:01 [IST]\nസ്വവര്‍ഗരതി നിയമവിധേയമാക്കാന് സാധിക്കില്ലെന്ന് കഴിഞ്ഞ ദവിസമാണ് സുപ്രീം കോടതി വിധിച്ചത്. ഇതിനെതിരെ പല കോണില് നിന്നും പ്രതിഷേധം ഉയര്‍ന്നുകഴിഞ്ഞു. പതിവുപോലെ സോഷ്യല് മീഡിയയില് തന്നെയാണ് ഇക്കാര്യത്തില് ചൂടുപിടിച്ച ചര്‍ച്ചകളും വാഗ്വാദങ്ങളും നടക്കുന്നത്.\nവളരെ വ്യത്യസ്തമായൊരു പ്രതിഷേധപ്രകടനം ഫേസ് ബുക്കില് തുടങ്ങിക്കഴിഞ്ഞു. ഗേ ഫോര് എ ഡേ മുവ്‌മെന്റ് എന്നാണ് ഇതറിയപ്പെടുന്നത്. ഒരേ ലിംഗത്തില് പെട്ട ആളുകളെ ചുംബിക്കുകയും അത് ക്യാമറയില് പകര്‍ത്തി ഫേസ് ബുക്കില് പ്രൊഫൈല് ചിത്രമായി ഉപയോഗിക്കണെമെന്നുമാണ് ഗേ ഫോര് എ ഡേ മൂവ്‌മെന്റ് ആഹ്വാനം ചെയ്തിരിക്കുന്നത്.\nഇതിനായി ഫേസ് ബുക്കില് ഗേ ഫോര് എ ഡേ എന്ന പേരില് പേജും തുടങ്ങിയിട്ടുണ്ട്. തന്‍മയ് സഹായ് എന്നയാളാണ് പേജിന്റെ അഡ്മിനിസ്‌ട്രേറ്റര്. ചുരുങ്ങിയ സമയംകൊണ്ട് നിരവധി പേരാണ് ഒരേ ലിംഗത്തില് പെട്ടവരെ ചുംബിക്കുന്ന ചിത്രങ്ങള് പ്രൊഫൈല് ചിത്രമാക്കിയത്. ഈ ചിത്രങ്ങള് ഗേ ഫോര് എ ഡേ പേജിലും പോസ്റ്റ് ചെയ്തിട്ടുണ്ട്.\nവ്യത്യസ്തമായ ഈ പ്രതിഷേധത്തിന്റെ ചിത്രങ്ങള് ചുവടെ കൊടുക്കുന്നു.


stray-dog-attack-on-foreigner | തെരുവ് പട്ടിയുടെ കടിയേറ്റ് വിദേശ വനിതയും; തെരുവ് നായക്കളുടെ പേരിൽ കേരളത്തിനെതിരെ പ്രചാരണം ശക്തമായിരിക്കെ നാണം കെടാൻ ഒരു മട്ടാഞ്ചാരി കഥ - MarunadanMalayalee.com\nJuly 25, 2015 | 07:40 AM IST | Permalink\nമട്ടാഞ്ചേരി: കേരളം നേരിടുന്ന ഏറ്റവും വലിയ വെല്ലുവിളികളിലൊന്നാണ് തെരുവു നായ ശല്യം. എന്നാൽ പട്ടിയെ കൊല്ലാൻ കേരളം തയ്യാറെടുക്കുന്നു പ്രചാരണം ശക്തമാക്കി നാണംകെടുത്താൻ ശ്രമിക്കുന്നവരുമുണ്ട്. ആക്രമണകാരിയായ പട്ടിയെ കൊല്ലുന്നതും ഇവർ എതിർക്കുന്നു. കേരളത്തിന്റെ പ്രബുദ്ധതയാണ് പട്ടിയെ കൊല്ലൽ ഇല്ലാതാക്കുന്നതെന്ന് ഇവർ പറയുന്നു. പക്ഷേ സത്യത്തിൽ നിന്ന് ഏറെ അകലെയാണ് ഈ പ്രചാരണങ്ങൾ. അനുദിനം തെരുവ് പട്ടികൾ കേരളത്തിന്റെ നഗരങ്ങൾ കീഴടക്കുന്നു. അതിന്റെ ഇരകളായി പാവപ്പെട്ടവർ മാറുന്നു. കുട്ടികൾക്കും മുതിർന്നവർക്കും ഒരു പോലെ ഭയത്തോടെ മാത്രമേ ഇന്ന് നിരത്തിൽ ഇറങ്ങാൻ കഴിയുന്നുള്ളൂ.\nകൊച്ചിയിലെത്തിയ വിദേശിക്കുണ്ടായ അനുഭവം തന്നെ സംസ്ഥാനം നേരിടുന്ന ഭീഷണിയുടെ നേർ ചിത്രമാണ്. വിദേശ യുവതി അടക്കം മൂന്നു പേർക്കാണ് തെരുവുനായയുടെ കടിയേറ്റത്. ആക്രമണത്തിൽ പരുക്കേറ്റത് ബൾഗേറിയയിലെ മാസിഡോണിയ സ്വദേശിനിയായ വെർക ബെഗറോവ(29)യ്ക്കാണ്. വെർകയുടെ കൈവിരൽ നായ കടിച്ചുമുറിച്ചു. തോളിലും കാലിലും പരുക്കേറ്റ വെർക പനയപ്പിള്ളിയിൽ സ്വകാര്യ ആശുപത്രിയിൽ ചികിൽസ തേടി.\nമട്ടാഞ്ചേരി യഹൂദത്തെരുവിൽ സിനഗോഗിലേക്ക് തിരിയുന്ന ജംക്ഷനിൽ ഇന്നലെ വൈകിട്ടു നാലരയോടെയായിരുന്നു സംഭവം. രണ്ടു കൂട്ടുകാരികൾക്കൊപ്പം യഹൂദപ്പള്ളി കാണാനെത്തിയതായിരുന്നു യുവതി. തോളിലെ ബാഗിൽ കടിച്ചുവലിച്ച ശേഷമായിരുന്നു നായയുടെ ആക്രമണം. വിദേശ സഞ്ചാരികളുടെ വരവിനെ പോലും ഈ സംഭവം പ്രതികൂലമായി ബാധിക്കും. കേരളത്തിലെ തെരുവുനായ്ക്കൾ അപകടകാരികളാണെന്നും സഞ്ചാരികൾ ജാഗ്രത പുലർത്തണമെന്നും വിദേശ മാദ്ധ്യമങ്ങൾ കഴിഞ്ഞ ദിവസം മുന്നറിയിപ്പ് നൽകിയിരുന്നു. അതിന് തൊട്ടുപിറകെയാണ് ഈ സംഭവം ഉണ്ടായത്. അതുകൊണ്ട് തന്നെ വിദേശ മാദ്ധ്യമങ്ങൾ ഇനിയും വാർത്തകളുമായെത്തും. ഫോർട്ട്‌കൊച്ചി, മട്ടാഞ്ചേരി പ്രദേശങ്ങളിൽ തെരുവുനായ്ശല്യം രൂക്ഷമാണ്. വിനോദസഞ്ചാരികൾ നായ്ക്കൂട്ടത്തെ ഭയന്നാണു നാടുകാണാൻ ഇറങ്ങുന്നത്.\nഈ സംഭവത്തിനൊപ്പം മട്ടാഞ്ചേരി ബസാർ റോഡിൽ ജീവമാതാ പള്ളിക്കു സമീപം വൈകിട്ട് അഞ്ചരയോടെ കണ്ണമാലി ചെറിയകടവ് സ്വദേശിനി കുഞ്ഞമ്മയ്ക്ക് (72) നായയുടെ കടിയേറ്റു. കരുവേലിപ്പടി മഹാരാജാസ് ആശുപത്രിയിൽ ചികിൽസ നൽകി. ഫോർട്ട്‌കൊച്ചി അമരാവതി സ്വദേശി അനിലും (35) നായയുടെ കടിയേറ്റ് ആശുപത്രിയിലെത്തി. ഫോർട്ട്‌കൊച്ചി താലൂക്ക് ആശുപത്രിയിൽ കഴിഞ്ഞമാസം നായ്ക്കളുടെ കടിയേറ്റു ചികിത്സ തേടിയതു 12 പേരാണ്. മഹാരാജാസ് ആശുപത്രിയിലും സ്വകാര്യ ആശുപത്രികളിലും എത്തിയവർ ഒട്ടേറെ. എന്നിട്ടും അധികാരികൾക്ക് ഒന്നും ചെയ്യാൻ കഴിയുന്നില്ല. പട്ടിയെ പിടിക്കാൻ പോലൂം സമ്മതിക്കാത്ത മൃഗ സ്‌നേഹികൾ നാട്ടിലുണ്ട്.\nമട്ടാഞ്ചേരി കൊട്ടാരത്തിനു സമീപമുള്ള പഴയ കോടതി കെട്ടിടവളപ്പ് തെരുവുനായ്ക്കളുടെ സങ്കേതമാണ്. സമീപമുള്ള ഡബ്ല്യു ആൻഡ് സി ആശുപത്രിയിൽ എത്തുന്ന സ്ത്രീകളെയും കുട്ടികളെയും പലപ്പോഴും നായ്ക്കൾ ആക്രമിക്കാറുണ്ട്. ഫോർട്ട്‌കൊച്ചി ബീച്ച്, കുട്ടികളുടെ പാർക്ക്, വാസ്‌കോ ഡെ ഗാമ സ്‌ക്വയർ എന്നിവിടങ്ങളിൽ തെരുവുനായ്ക്കൾ കൂട്ടമായി വിലസുന്നു. ബീച്ചിൽ പ്രഭാത, സായാഹ്ന സവാരിക്ക് എത്തുന്നവരും ഇവയെ ഭയന്നാണു നടക്കുന്നത്. ഇത് തന്നെയാണ് കേരളം മുഴുവൻ കാണാവുന്ന കാഴ്ച. ഇതിന് മുന്നിൽ നിസ്സഹായമായിരിക്കുകയാണ് സർക്കാർ.